Sustainable Lifestyle By Dehradun Woman Zero Waste To Chemical Free\nદહેરાદુનમાં રહેતી 47 વર્ષીય અનીસા મદાન છેલ્લા 12-13 વર્ષોથી એકદમ સ્વસ્થ અને ઈકોફ્રેન્ડલી જીવન જીવી રહ્યા છે. તો ચાલો જાણીએ કેવી રીતે શરુ થઈ આ સફર.\n“પર્યાવરણને અનુકુળ જીવન જીવી આપણે પોતાનું જીવન અને સ્વાસ્થ્ય એકદમ સારું બનાવી શકીએ છીએ. પર્યાવરણ કોઈ અલગ વિષય નથી કે જેના માટે આપણે કંઇક અલગ કરવું પડે, પણ તમે અને આપણે સૌ આ પર્યાવરણનો જ ભાગ છીએ. તેથી આપણે જે કઈ પણ કરીએ છીએ તે બધું આપણા માટે જ કરીએ છીએ. જો પર્યાવરણ સ્વસ્થ અને સારું હશે તો આપણે પણ સ્વસ્થ અને સારા રહીશું.” આ શબ્દો છે ઉત્તરાખંડના દહેરાદુનમાં રહેતી 47 વર્ષીય અનીસા મદાનના.\nછેલ્લા 12-13 વર્ષોથી પર્યાવરણ સાથે અનુકૂળ જીવન જીવવાના પ્રયાસો કરતી અનીસા વ્યવસાયે ગ્રાફિક ડીઝાઈનર અને કન્ટેન્ટ ડેવલોપર છે. તે પોતે પર્યાવરણ સંબંધિત અભિયાનોમાં આગળ રહીને ભાગ લે છે. પણ સૌથી વધુ પ્રેરણાદાયક છે તેમની અને તેમના પરિવારની જીવનશૈલી.\nનાના નાના ફેરફાર કરીને શરૂઆત કરવાવાળી અનીસા આજે ગર્વથી પોતાની જીવનશૈલી વિશે કહી રહી છે. સાથે જ લોકોને પ્રેરણા પણ આપી રહી છે. ધ બેટર ઇન્ડિયા સાથે વાત કરતા તેમણે પોતાના વિશે કહ્યું.\nનાનું ડગલું, મોટો બદલાવ\nઅનીસા કહે છે કે “મેં ફેશન ડીઝાઈનીંગની ડીગ્રી લીધી છે. પણ જયારે મેં ઇન્ડસ્ટ્રીમાં કામ કરવાનું શરુ કર્યું ત્યારે મને સમજાયું કે આ પર્યાવરણ માટે ઘણું નુકશાનકારક છે. થોડા સમય સુધી મેં ફેશન ઇન્ડસ્ટ્રીમાં કામ કર્યું ત્યારબાદ હું ગ્રાફિક ડીઝાઇનર તરીકે કામ કરવા લાગી. મારા કામ દરમિયાન મેં જોયું જ હતું કે આપણે પર્યાવરણને કેટલું બધું પ્રદુષિત કરી રહ્યા છીએ. આ બધા વચ્ચે મને ખબર પડી કે મને “એન્ડોમેટ્રીઓસીસ” છે. જયારે હું આ બીમારીનો ઈલાજ કરાવી રહી હતી ત્યારે મને ખબર પડી કે કેવી રીતે મેકઅપ, બ્લીચ, પેસ્ટીસાઈડ, સેનેટેરી નેપકીન વગેરે આપણા માટે કેટલા હાનીકારક સાબિત થઇ રહી છે.\nતેમનું કેહવું છે કે પહેલા તેઓ વિચારતા હતા કે તેઓ પ્રકૃતિને અનુકુળ જ કામ કરશે. પણ પોતાની આ બીમારી વિશે જાણ્યા બાદ તેમને ખરેખર તે દિશામાં કામ કરવાનું શરુ કર્યું. ” મેં નાની નાની વસ્તુઓ પર ધ્યાન આપવાનું શરુ કર્યું, જેમ કે કચરાને અલગ કરવો, ભીના કચરાને બહાર ના ફેંકવો અને તેમાંથી ખાતર બનાવવું. સુકા કચરાને રીસાયકલ માટે આપવો. જેટલું બની શકે તેટલું ઈલેક્ટ્રોનિક વેસ્ટ એકદમ ઓછો કરવો. સાથે જ મેં પરિવારમાં ખાવાપીવામાં પણ ધ્યાન આપવાનું શરુ કર્યું. મેં પ્રયાસો કર્યા કે અમે વધુમાં વધુ શુદ્ધ અને સાત્વિક ખોરાક જમીએ.” અનીસાએ કહ્યું.\nReuse Recycle and Upcycle\nનાના નાના ફેરફાર જે અનીસા કરે છે\nમુસાફરી કરતી વખતે તે વાસણો પણ સાથે લઇ જાય છે જેથી કોઈ પ્લાસ્ટિકના વાસણોમાં લેવું ન પડે.\nદરેક પ્રકારના કામ માટે તે પ્લાસ્ટિક કે પછી પોલીથીનના બદલે કાપડની થેલી વાપરે છે.\nઘરમાં પ્લાસ્ટિક અને કેમિકલનો ઉપયોગ એકદમ નહીવત છે. વાળ ધોવા માટે પણ શેમ્પુના બદલે વાળ ધોવાના સાબુ વાપરે છે. વાંસનું ટુથબ્રશ, લાકડાનો કાંસકો, આ સાથે જ મોઢું ધોવા માટે તે ઘરે જ ક્રીમ બનાવે છે.\nઘરે જે પણ પેપર આવે છે તેનો તે અપસાયકલ કે રીસાયકલ તરીકે ઉપયોગ કરે છે. જેમ કે જુના બીલોને ભેગા કરી કરીને તેનો ઉપયોગ નોટપેડ તરીકે કરવો.\nપીરીયડ વખતે તેઓ કપડાના સેનેટરી નેપકીનનો ઉપયોગ કરે છે.\nઘરની સાફ સફાઈ માટે તેઓ જાતે જ બાયોએન્જાઈમ બનાવે છે જેથી હાનીકારક કેમિકલ વાળા ક્લીનર્સ ઘરમાં ન આવે.\nરસોડામાં પણ કાચ અને સ્ટીલના જ વાસણોનો ઉપયોગ કરે છે\nઘરમાં બધું જ ફર્નીચર વપરાયેલું અને વાંસનું બનેલું છે.\nપોતે જ ઉગાડે છે શાકભાજી\nઅનીસાએ કહ્યું કે તેમણે પોતાના ઘરમાં બગીચો પણ બનાવ્યો છે. આ બગીચામાં તેઓ જાતજાતની ઔષધિઓ ઉગાડે છે. તેઓ કહે છે કે “અમારા ઘરમાં કોઈ પણ પાંદડા વાળા લીલા શાકભાજી જેમ કે પાલક, મેથી, સાગ, ચોળી આ બધું બહારથી નથી આવતું. આના સિવાય ચાર-છો મહિના માટેનું લસણ પણ અમે ઘરે જ લગાવીએ છીએ. ગરમી અને ઠંડીની સીઝનના બધા જ શાકભાજી અમે ઘરે જ ઉગાડીએ છીએ જેથી વધુ શાકભાજી બહારથી ના લાવવા પડે.”\nબગીચામાં વપરાતા ખાતર માટે ઘરમાં બનેલા ખાતરની સાથે સાથે છાણમાંથી બનેલા જૈવિક ખાતરનો ઉપયોગ કરે છે. તેમણે કહ્યું કે ઘરે જ શાકભાજી ઉગાડવાનું કારણ માત્ર એટલું જ છે કે પોતના પરિવારને શુદ્ધ જમવાનું મળી રહે. અનીસા પોતાના ઘરમાં રહેલા જુના કપડાઓને અલગ અલગ કામમાં લે છે અને જેટલા પણ સારા કપડા હોય છે તેને જરૂરિયાતમંદ લોકોમાં આપી દે છે. તે કહે છે કે જૂની ટી શર્ટ કાપીને તેમાંથી દોરડું બનાવે છે અને ઈલેક્ટ્રોનિક વેસ્ટને અલગતથી ભેગા કરે છે જેથી તેઓ રીસાયકલ માટે આપી શકે.\nઅનીસાનું કેહવું છે કે “અમે ટીવી કે પછી ઘડિયાળ માટે પણ રીચાર્જેબલ જ સેલ વાપરીએ છીએ જેથી વારંવાર બેટરી ફેંકવી ન પડે. ફોન અને લેપટોપના સંદર્ભમાં તેમણે કહ્યું કે અમે તે બાબતે પણ ઘણા જાગૃત છીએ. મેં મારો પહેલો ફોન અને લેપટોપ પણ છેલ્લા દસ વર્ષથી બદલ્યા નથી. હજી પણ અમે એ બંધ નથી કર્યા, કોઈ પણ કામ માટે તેને ઉપયોગમાં લઇ જ લઈએ છીએ.\nસૌર ઉર્જાથી ચાલે છે ઘર\nતેમણે કહ્યું કે લગભગ આઠ-નવ મહિના પહેલા તેમણે પોતાના ઘરમાં પાંચ કિલોવોટના સોલાર પ્લાન્ટ લગાવ્યા હતા. “સૌર ઉર્જા ઇકોફ્રેન્ડલીની સાથે સાથે પરવડે તેમ છે. રસોઈથી લઈને બાથરૂમમાં, ઘણી બધી જગ્યાએ વીજળીથી ચાલતા સાધનોનો વપરાશ થઇ શકે છે. પણ હવે વીજળીનું બીલ ઘણું જ ઓછું આવે છે. પહેલા અમારા ઘરે વીજળીનું બીલ ત્રણથી ચાર હજાર રૂપિયા આવતું હતું. પણ હવે માત્ર 400 થી લઇ 700 રૂપિયા આવે છે.\nઅનીસા કહે છે કે સૌર ઉર્જા વાપરવી એ સૌથી સારો નિર્ણય રહ્યો અને આગળ તેમની યોજના સૌર કુકર પણ લાવાની છે. આ ઉપરાંત તે પોતાના ઘરમાં “ગ્રે વોટર રિસાઈકલિંગ” અને “રેનવોટર હાર્વેસ્ટિંગ સીસ્ટમ” પણ લગાડવા માંગે છે. જો તમે પણ અ બધું અપનાવો તો ઘણી સરળતાથી પોતાની જીવનશૈલીને પર્યાવરણને અનુકુળ બનાવી શકો છો. જો તમે આ વાર્તાથી કોઈ પ્રેરણા મળી હોય અને તમે તેનો સંપર્ક કરવા માંગો છો તો તમે અનીસાને anisha007@gmail.com પર મેઈલ કરી શકો છો.\nઆ પણ વાંચો: વીજળી-પાણી મફત અને ખાવાનું બને છે સોલાર કુકરમાં, ભરૂચના આ પરિવાર પાસેથી શીખો બચતની ટ્રિક્સ\nમાત્ર 27 લાખમાં બની ગયું આ સ્ટાઈલિશ અને ટકાઉ ઘર! ન પ્લાસ્ટરની જરૂર પડી ન રંગની\nTourist Friendly Home\nજમીનની ઉપર નહીં પરંતુ નીચે બનાવ્યુ છે આ યુવકે પોતાના સપનાનું ઘર, વાંચો આ હૉબિટ હોમની ખાસિયત\nSolar Powered City In India\nદુનિયા કોલસાની અછત સામે ઝઝૂમે છે ત્યાં ભારતનું આ શહેર દિવસે ચાલે છે 100% સૌરઉર્જા પર\nએક પણ ઝાડ કાપ્યા વગર બનાવ્યો સાસણગીરનો રિસોર્ટ, મળે છે અહીં જ ઉગતું ઑર્ગેનિક ભોજન\nકેન્સર સર્વાઈવર પતિ-પત્નીનો લૉકડાઉનમાં કૂરિયર બિઝનેસ પડી ભાંગતાં ખાખરા બનાવી બન્યાં આત્મનિર્ભર\nArchives Select Month October 2021 (60) September 2021 (60) August 2021 (60) July 2021 (64) June 2021 (59) May 2021 (54) April 2021 (46) March 2021 (47) February 2021 (56) January 2021 (60) December 2020 (65) November 2020 (58) October 2020 (61)


ફ્રાન્સમાં કોરોનાની ત્રીજી લહેર, એક મહિના માટે લોકડાઉનની જાહેરાત – NET DAKIYA\nફ્રાન્સમાં કોરોનાની ત્રીજી લહેર, એક મહિના માટે લોકડાઉનની જાહેરાત\nફ્રાન્સમાં પેરિસ સહિત 16 શહેરમાં એક મહિનાનું લોકડાઉન\nકોરોનાના વધતા કેસને ધ્યાનમાં રાખતા ફ્રાન્સના પીએમ જીન કેસ્ટેક્સે ગુરુવારે પેરિસ સહિત દેશના 16 શહેરોમાં એક મહિનાના લોકડાઉનની જાહેરાત કરી છે. લોકડાઉન શુક્રવાર રાતથી ચાર સપ્તાહ સુધી લાગુ રહેશે. જોકે વિતેલા વર્ષના માર્ચ અને નવેમ્બરિની તુલનામાં આ વખતે લોકડાઉનમાં ઓછા પ્રતિબંધ લગાવવામાં આવશે. લોકડાઉન દરમિયાન સ્કૂલ અને યૂનિવર્સિટી ખુલા રહેશે. તમામ જરૂરી સામાનની દુકાનો પણ ખુલી રહેશે. તેની સાથે જ હવે બુક શોપ અને મ્યુઝિક શોપ પણ ખુલા રહેશે.\nનવી ગાઈડલાઈન અનુસાર, લોકોને વર્ક ફ્રોમ હોમ માટે પ્રોત્સાહિત કરવામાં આવશે અને માત્ર ‘એપ્રૂવલ સર્ટિફિકેટ’ મળ્યા બાદ જ બહાર જવા અથવા એક્સરસાઈઝ કરવાની મંજૂરી આપવામાં આવશે. એ પણ પોતાના ઘરથી 10 કિલોમીટરથી વધારે દૂર નહીં જઈ શકાય. નવી ગાઈડલાઈન લાગુ થયા બાદ નાઈટ કર્ફ્યુમાં હાલનો સમય સાંજના6કલાકથી વધારીને સાંજે7કલાક સુધી કરવામાં આવશે.\nઆ પહેલા કૈસ્ટેક્સે મંગળવારે કહ્યું હતું કે, દેશ કોરોનાની ત્રીજી લહેરમાં પ્રવેશ્યો છે. બીજી બાજુ વાયરસના નવા સ્ટ્રેને દેશને પ્રભાવિત કર્યો છે. તેમણે સાંસદોને સંબોધિત કરતાં કહ્યું કે, “મહામારી ઓવરટાઈમ કરી રહી છે. આપણ તેને ત્રીજી લહેરની દૃષ્ટિએ જોવું જોઈએ.”\nPrevપાછળચુનાવી ઢંઢેરા- મહિલા મતદાતાઓ કે લિયે ખજાના ખુલ ગયા..!\nઆગળહવે ટૂંકા વસ્ત્રો પહેરનારને શામળાજી મંદિરમાં નહિ મળે પ્રવેશNext


Gujarati News » Technology » Must keep this government app in your phone many things will be done withasingle app\nTech Tips: તમારા ફોનમાં જરૂરથી રાખો આ સરકારી એપ, એક એપથી જ થઈ જશે અનેક કામ\nGovernment App (PC: Social Media)\nભારત સરકારની ઘણી સત્તાવાર એપ્સ પણ છે જે તમારા માટે ખૂબ જ મહત્વપૂર્ણ અને ખૂબ જ ઉપયોગી છે. આજે અમે તમને તે સરકારી મોબાઈલ એપ્સ (Government App)વિશે જણાવીશું, જે તમારા માટે ખૂબ જ ઉપયોગી થશે. ચાલો આ અધિકૃત મોબાઈલ એપ્સ પર એક નજર કરીએ.\nMar 06, 2022 | 10:54 AM\nભારતમાં છેલ્લા કેટલાક વર્ષોમાં ઘરેલુ એપ્સનો ટ્રેન્ડ વધ્યો છે. જેમાં કુ(Koo)જેવી સોશિયલ મીડિયા એપ્સ આવી છે, તો Tiktokની સરખામણીમાં ઘણી શોર્ટ વીડિયો એપ્સ પણ લોન્ચ કરવામાં આવી છે. આપણામાંથી બહુ ઓછા લોકો જાણતા હશે કે ભારત સરકારનું પોતાનું એપ સ્ટોર પણ છે, જે ગૂગલના પ્લે સ્ટોર અને એપલના એપ સ્ટોર સાથે સ્પર્ધા કરે છે. ભારત સરકારની ઘણી સત્તાવાર એપ્સ પણ છે જે તમારા માટે ખૂબ જ મહત્વપૂર્ણ અને ખૂબ જ ઉપયોગી છે. આજે અમે તમને તે સરકારી મોબાઈલ એપ્સ (Government App)વિશે જણાવીશું, જે તમારા માટે ખૂબ જ ઉપયોગી થશે. ચાલો આ અધિકૃત મોબાઈલ એપ્સ પર એક નજર કરીએ.\nUIDAIની m-Aadhaar એપ લોકો માટે ખૂબ જ ઉપયોગી છે, કારણ કે તેમાં લોકોને ઘણી સુવિધાઓ મળશે. લોકો આ એપમાં આધાર કાર્ડને ડિજિટલ ફોર્મેટમાં રાખી શકે છે. આ સાથે લોકો તેમની બાયોમેટ્રિક માહિતી પણ સુરક્ષિત રાખી શકશે. સાથે જ આ એપની સાઈઝ 45 MB છે. જો જરૂરી હોય તો તમે આ એપ દ્વારા આધાર કાર્ડ પણ બતાવી શકો છો.\nસરકારની આ એપ ખૂબ જ ખાસ છે, કારણ કે લોકો આ પ્લેટફોર્મ દ્વારા વિભાગો અને મંત્રાલયોને સૂચનો આપી શકશે. તે જ સમયે, આ એપ્લિકેશન ગૂગલ પ્લે અને એપ સ્ટોર પર ઉપલબ્ધ છે. જો તમારી પાસે કોઈપણ યોજના અંગે કોઈ સૂચન કે વિચાર હોય તો તમે સરકારને આપી શકો છો.\nઆની મદદથી યુઝર્સ ડ્રાઇવિંગ લાયસન્સ અને વાહન રજીસ્ટ્રેશન સર્ટિફિકેટની ડિજિટલ કોપી બનાવી શકશે. તેના પર હાજર ડિજિટલ કોપી કાયદાકીય માન્યતા ધરાવે છે, પરંતુ ધ્યાનમાં રાખો કે જો ટ્રાફિકના નિયમોનો ભંગ થતો હોય તો ડીએલ અથવા આરસીમાંથી કોઈપણ એકની હાર્ડ કોપી હોવી જરૂરી છે. એપ પરથી સેકન્ડ હેન્ડ વાહનની વિગતો પણ ચકાસી શકાય છે.\nયુઝર્સ આ એપ દ્વારા તમામ સરકારી સેવાઓનો લાભ લઈ શકે છે. આ એપમાં યુઝર્સને એમ્પલોઈઝ પ્રોવિડન્ટ ફંડ (EPF), PAN, આધાર, DigiLocker, ગેસ બુકિંગ, મોબાઈલ બિલ પેમેન્ટ અને ઈલેક્ટ્રિસિટી બિલ પેમેન્ટ વગેરે જેવી સેવાઓ મળશે. આપની જાણકારી માટે જણાવી દઈએ કે આ એપ ઈલેક્ટ્રોનિક્સ અને ઈન્ફોર્મેશન ટેક્નોલોજી મંત્રાલય અને નેશનલ ઈ-ગવર્નન્સ ડિવિઝન દ્વારા સંયુક્ત રીતે તૈયાર કરવામાં આવી છે.\nડિજીલોકર એપ ગૂગલ પ્લે સ્ટોર અને એપ સ્ટોર પર ઉપલબ્ધ છે. આ એપની સાઈઝ 7.2 MB છે. લોકો આ એપમાં ડ્રાઇવિંગ લાયસન્સ અને પાન કાર્ડ જેવા મહત્વના દસ્તાવેજો ડિજિટલ ફોર્મેટમાં રાખી શકે છે. તમે આમાં તમારા કોલેજના પ્રમાણપત્રો પણ સાચવી શકો છો. આ સાથે લોકોએ હંમેશા તેમની સાથે દસ્તાવેજોની હાર્ડ કોપી રાખવાની જરૂર રહેશે નહીં.\nઆ પણ વાંચો: હાફુસ કેરીના વેચાણમાં હવે નહીં થાય છેતરપિંડી, એગ્રીકલ્ચર માર્કેટિંગ બોર્ડએ તૈયાર કરી ખાસ યોજના\ndigilockerGovernment AppM AadhaarmPARIWAHANMy Gov


નટવર મહેતાનો કવિતા કિલ્લોલ...: અજબ કસક છે!\nબુધવાર, 1 જાન્યુઆરી, 2014\nઅજબ કસક છે!\nજિંદગીની આ ય કેવી અજબ કસક છે!\nઆંખો છે કે જાણે આંસુની બે મશક છે!!\nએને ખબર હોય કે ન હોય કોને ખબર?\nએને પ્યાર કરવાનો તો મારો ય હક છે.\nજિંદગીમાં એક જ વાર જીવવાનું મળે;\nએ મળે તો જીવી જવાની બીજી તક છે.\nશું છે જિંદગી એના વિના શું કહું યાર?\nશ્વાસ લેવાની છોડવાની એક રકઝક છે.\nબદલતા બદલતા સાવ બદલી નાંખ્યો;\nઅને કહે મને તારામાં હવે બહુ ફરક છે.\nએમની આંખોની ગહેરાઈ વિશે શું કહું?\nજિંદગી મારી આખી એમાં જ ગરક છે.\nમને યાદ કરતા રહે છે એઓ ને રહેશે;\nભલે મને વીસરવાની એમની જક છે.\nમારા ખયાલની જ એ પણ અસર હશે;\nભીની આંખો સાથે ય હૈયું મરક મરક છે.\nતારું મયખાનું છોડીને હું ક્યાં જાઉં સાકી?\nમયખાના મહીં સ્વર્ગ છે, બહાર નરક છે.\nએ કદી ય ન સમજી શકે ઇશ્કને નટવર;\nહૈયામાં જેનાં હરદમ થોડો થોડો શક છે.\nઆમના દ્વારા પોસ્ટ કરેલા નટવર મહેતા પર 08:17 AM\nકવિતા-ગઝલ અજબ કસક છે!\nreetu 25 એપ્રિલ, 2014 એ 07:04 AM વાગ્યે


The more you use internet, greater risk of cyber bullying\nઇન્ટરનેટનો જેટલો વધુ ઉપયોગ એટલું સાઇબર બુલિંગનું જોખમ વધુ\nJune 29, 2020 | 8:50 am IST\nસામાન્ય જીવનમાં બાળકોને સાવચેત રહેવા માટે ઘણી બાબતો શીખવાડાય છે. તેમને અજાણ્યા લોકો સાથે વાત નહીં કરવા કહેવાય છે કે કોઈની વાતમાં ભોળવાઈ ન જવું એવું સમજાવાય છે. પરંતુ ફેસબુક એકાઉન્ટ ખોલતાં પહેલાં કે ઓનલાઇન ગેમ રમતા શીખવાડતી વખતે બાળકોને એવું શીખવાડાતું નથી કે ઇન્ટરનેટ પર શું કરવું જોઈએ અને શું નહીં. લોકડાઉને તમામ બાળકોને ઇન્ટરનેટનો ઉપયોગ કરવા મજબૂર કરી દીધા છે. એ સાથે જ તેમને અજાણ્યા જોખમોને સામે ચાલીને વહોરી લીધા છે. જાપાનમાં થોડા સમય પહેલાં સાઇબર બુલિંગને કારણે હન્ના કિમુરાની આત્મહત્યા ચર્ચામાં રહી છે. પરંતુ સરકારો હજુ પણ તેને સંપૂર્ણ રોકવામાં નિષ્ફળ રહી છે.\n૧૦ ટકા બાળકો સાઇબર બુલિંગના શિકાર\nહાલમાં જ બાળ સહાયતા સંગઠન ચાઇલ્ડ રાઇટ્સ એન્ડ યુએ દિલ્હીમાં કરેલા સર્વેમાં જણાયું હતું કે, ૬૩૦ બાળકોમાંથી ૯.૨ ટકાએ પોતાના જીવનમાં ક્યારેકને ક્યારેક સાઇબર બુલિંગનો અનુભવ કર્યો છે. પરંતુ તેમાંથી અડધા બાળકોએ ક્યારેય એ અંગે માતા-પિતાને જણાવ્યું ન હતું. આ સર્વેમાં એ પણ જણાયું કે બાળકો જેટલો સમય ઓનલાઇન વિતાવે છે, તેટલો જ તેના પર સાઇબર બુલિંગનું જોખમ હોય છે.\nઇન્ટરનેટનો જેટલો વધુ ઉપયોગ એટલું બુલિંગનું જોખમ વધુ\nસર્વેમાં જણાયું કે, ૧૩થી ૧૮ વર્ષની વયના જે બાળકો દિવસમાં ત્રણ કલાકથી વધુ સમય ઇન્ટરનેટનો ઉપયોગ કરતા હતા, તેમનામાંથી બુલિંગ જેવી ઘટનાના સામનો કરનારાઓની સંખ્યા ૨૨ ટકા હતી. જ્યારે ચાર કલાક ઇન્ટરનેટનો ઉપયોગ કરનારાઓમાં આ સંખ્યા ૬ ટકા વધીને ૨૮ ટકા થઈ ગઈ હતી. આ અભ્યાસમાં વધુ એક ગભરાવી દે એવો આંકડો જણાયો છે કે, સર્વેમાં સામેલ ૧૦ બાળકમાંથી ૪ છોકરાઓએ પોતાની મોર્ફ્ડ્ એટલે કે બદલેલી તસવીર કે વીડિયો જોઈ હતી. તેમાંથી અડધા બાળકોએ ક્યારેય પોલીસમાં આ અંગે ફરિયાદ કરી જ નહીં.\nસાઇબર બુલિંગ શું છે ?\nસરળ ભાષામાં સમજાવીએ તો સાઇબર બુલિંગ એટલે અભદ્ર-અશ્લીલ ભાષા, ચિત્રો અને ધમકીઓ આપીને ઇન્ટરનેટ પર કોઈને પરેશાન કરવું. આ રીતે પરેશાન કરવાની કેટલીય રીત હોય છે. કોઈને ટ્રોલ કરવા, કોઈનો અંગત ફોટો કે ખાનગી વાતને જાહેર કરી દેવી કે અશ્લીલ ફોટો કે વીડિયો મોકલવો, એ સાઇબર બુલિંગની રીતો છે. મતલબ કે કોઈને ઓનલાઇન પરેશાન કરવા તેને સાઇબર બુલિંગ કહે છે.\nમા-બાપ માટે આ તદ્દન નવો માહોલ\nબાળકોની સાઇબર બુલિંગ જેવા કિસ્સા પર કામ કરતી મનોવૈજ્ઞા।નિક પલક ઉપ્પલનું કહેવું છે કે, આજે બાળકો જે રીતે ટેક્નોલોજીના યુગમાં મોટા થઈ રહ્યા છે, એવો માહોલ તેમના માતા-પિતાએ પોતાના બાળપણમાં જોયો ન હતો, તેથી ઓનલાઇન યોગ્ય આદતો શું છે અને શું શેર કરવું જોઈએ અને શું નહીં, કઈ વેબસાઇટ પર જવું જોઈએ, જેવા કેટલાય વિષય પર માતા-પિતાની સંતાન સાથે વાત થતી નથી.\nસામાન્ય જિંદગીના નિયમો જ બાળકોને જવાબદાર ઇન્ટરનેટ યૂઝર બનાવે\nમનોવૈજ્ઞા।નિકોનું માનવું છે કે પોતાનું સંતાન બુલી થઈ રહ્યું છે કે તે કોઈને બુલી કરી રહ્યું છે, તે જાણવા માટે માતા-પિતાએ તેના વ્યવહારમાં આવેલા ફેરફારના લક્ષણ ઓળખવા પડશે. ઇન્ટરનેટની દુનિયા ભલે વર્ચ્યુઅલ દુનિયા હોય, પરંતુ નિયમ એ જ હોય છે, જે સામાન્ય જિંદગીના છે. જરૂરી છે કે બાળકોને શરૂઆતથી જ યોગ્ય રીતભાત શીખવો, સારા-નરસાની માહિતી આપો જેથી તે જવાબદાર ઇન્ટરનેટ યૂઝર બની શકે.\nબોઇઝ લોકર રૂમ એક ચેતવણી\nબાળકો સોશિયલ મીડિયા પર મહત્મ સમય પસાર કરે છે તેથી સ્પષ્ટ છે કે ફેસબુક, ઇન્સ્ટાગ્રામ અને ટ્વિટર પર થઈ રહેલી વાતોની તેમના ઉપર ઘણી અસર પડી રહી છે. બાળકો મિત્રો સાથે વાત માતા – પિતાને જણાવતા નથી, તો ઓનલાઇન માધ્યમ પર થતી વાતો તેઓ માતા-પિતાને જણાવે એવી આશા કઈ રીતે રાખી શકાય ? હાલમાં જ ઇન્સ્ટાગ્રામ પર બોઇઝ લોકર રૂમ નામના એક ગ્રૂપમાં થયેલી વાંધાજનક ચેટના કેટલાક મેસેજ વાઇરલ થયા હતા, એ બાદ બાળકોને ઓનલાઇન વ્યવહાર અંગે ઘણી ચર્ચા થઈ હતી.\nબુલી થવું, બુલી કરવું એ બંનેથી બચવું\nસોશિયલ મીડિયાના માહોલમાં બાળકો ઘણી વખત બીજાને જોઈને શીખે છે. ચર્ચા અને ટ્રોલિંગ આજે આપણી જિંદગીનો એક હિસ્સો છે. ઓનલાઇન પર કેટલાય ઓળખ વિનાના એકાઉન્ટો હોવાને કારણે અભદ્ર અને અશ્લીલ ભાષાનો ઉપયોગ થતો ઘણી વખત જોવા મળે છે. તેથી બાળકોને બુલિંગથી બચાવવાની સાથે સાથે બીજાને બુલી કરવા જેવી ખોટી આદતથી બચાવવું પણ માતા-પિતા માટે જરૂરી છે.\nઇન્ટરનેટના ઉપયોગ માટે સંતાનો માટે નિયમ બનાવો\nમનોવૈજ્ઞાનિક કહે છે કે માતા-પિતાએ ઇન્ટરનેટનો ઉપયોગ કરવા માટે કેટલાક નિયમો બનાવવા જોઈએ. કેટલો સમય ઇન્ટરનેટ પર કનેક્ટ રહેવું, કઈ વેબસાઇટનો ઉપયોગ કરવો, કઈ વેબસાઇટનો ઉપયોગ નહીં કરવો અથવા કોની સાથે શું વાત કરી શકાય જેવા નિયમો બનાવવા જોઈએ. ઉપરાંત સંતાનોને એ નિયમ પાછળના કારણ પણ અવશ્ય સમજાવવા જોઈએ. જો તમે તેમના સોશિયલ મીડિયા એકાઉન્ટ ઉપર નજર રાખો છો, તો ધ્યાન રહે કે તે અંગે બાળકોને જાણ હોવી જોઈએ.


સુરતમાં છે એક હજાર કરોડના ગણપતિ, વિશ્વના સૌથી મોંઘા ગણપતિનાં કરો દર્શન\nહાલમાં સંપૂર્ણ દેશમાં ગણેશોત્સવ મનાવાઈ રહ્યો છે. લોકો પોતાની પસંદ અને બજેટ પ્રમાણે ગણપતિની મૂર્તિ ખરીદે છે. જેટલી મોટી મૂર્તિ એટલા ભાવ વધુ હોય, ત્યારે કદમાં સાવ નાની પણ એક હજાર કરોડ રૂપિયાની કિંમત ધરાવતી ગણપતિની મૂર્તિ હોય એ આશ્ચર્યની વાત છે. આ મૂર્તિ માટી કે પીઓપીની નથી પણ હીરાની છે. જે કોહિનૂરને પણ ટક્કર મારી શકે છે.\nસુરત શહેરના હીરાના વેપારી કનુભાઈ આસોદારિયા પાસે દુનિયાના સૌથી મોંઘા ગણપતિ છે. આજથી ૨૦ વર્ષ પહેલાં બેલ્જિયમમાંથી કાચા હીરા ખરીદતી વખતે કનુભાઈને આ હીરો મળ્યો હતો. જેનો આકાર ગણપતિ જેવો છે. આ હીરાને તેમણે ગણપતિ માની લીધા અને હીરો પોતાના ઘરે જ રાખી મૂક્યો. આજે આ કાચા હીરાની કિંમત એક કરોડ જેટલી આંકવામાં આવે છે.\nમમતા બેનર્જી સામે ચૂંટણીમાં ઝંપલાવી શકે છે આ મહિલા; જાણો તેમનો પોલિટિકલ પ્રોફાઇલ\nકનુભાઈનું કહેવું છે કે જે દિવસે આ હીરો તેમણે ખરીદ્યો હતો ત્યારે તેમને અંદાજો ન હતો. ઘરે પહોંચ્યા બાદ તેમના પિતાને એમાં ગણેશનો આકાર દેખાયો. પછી ઘરના લોકોએ તેને ઘરમાં જ રાખવાનો નિર્ણય લીધો. આ ગણેશજી જ્યારથી ઘરમાં પધાર્યા છે ત્યારથી પરિવારની તકલીફો દૂર થઈ ગઈ છે તેવી તેમની આસ્થા છે. વધુમાં તેમણે જણાવ્યું હતું કે હીરો બનતાં વર્ષો લાગે છે. એવામાં આ હીરો કીમતી નહીં, પણ સદીઓ જૂનો છે. કોહિનૂર હીરો ૧૦૪ કેરેટનો છે, જ્યારે આ હીરો ૧૮૪ કેરેટનો છે. એથી તેની કિંમત એક હજાર કરોડ છે. વર્ષ ૨૦૧૯-૨૦માં આંતરરાષ્ટ્રીય બજારમાં આ હીરાની કિંમત ૫૦૦ કરોડથી ૬૦૦ કરોડ જેટલી અંકાઈ હતી.\nજોકે કનુભાઈનું માનવું છે કે જેને ઈશ્વર માની લીધા હોય એની કિંમત કરવાવાળા આપણે કોણ?


સાંધાના દુખાવા સહિત અનેક બીમારીઓથી મેળવો રાહત, બસ કરો આ ઉપાય...\nPosted on 3:12 pm August 19, 2021 Author Shah JinaComments Off on સાંધાના દુખાવા સહિત અનેક બીમારીઓથી મેળવો રાહત, બસ કરો આ ઉપાય…\nઆ5બીમારીઓને દૂર રાખે છે આ વસ્તુ, જરૂર ખાજો પછી જુઓ ચમત્કાર\nસ્વાદમાં કડવા કારેલા ચપાતી સાથે ખાવામાં ઘણા જ સ્વાદિષ્ટ લાગે છે. કારેલાનુ શાક પોતાનામાં એક કળા છે. ખાસ વાત તો એ છે કે કારેલા જે પ્રકારે અને જે મસાલા સાથે બનાવવામાં આવે છે તેના અનુરૂપ તેનો સ્વાદ અને ગુણ ઘટી કે વધી જાય છે. કારેલા એક એવી શાકભાજી છે જેને પસંદ અને નાપસંદ કરનાર લોકોની સંખ્યા લગભગ બરાબર હશે.\nઆ વાત તો બધા જ જાણે છે કે પેટથી લઇને મગજ સુધી શરીરના બધા અંગને ફિટ રાખવામાં કારેલા મદદ કરે છે. અહીં સુધી કે દિલની ધડકનો માટે પણ તેનું સેવન લાભકારી છે.કારેલા એન્ટીબાયોટિક ગુણોથી ભરપૂર હોય છે. તેમાં વિટામીન સી અને વિટામીન એ હોય છે.\nજો કોઇને જોઇન્ટ્સ પેઇનની સમસ્યા છે તો તેમને કારેલાનુ નિયમિત રૂપથી સેવન કરવું જોઇએ અને ખાસ તો ઘૂંટણના દર્દમાં તે રાહત આપવાનું કામ કરે છે. લકવા કે પેરાલિસિસમાં પણ કારેલા ઘણા કારગર ઉપાય છે. તેમાં કાચા કારેલા ખાવા રોગી માટે લાભદાયક હોય છે. કારેલાની પત્તિઓ કે ફળને પાણીમાં ઉકાળીને પીવાથી તેનું સેવન કરવાથી પ્રતિરોધક ક્ષમતા વધે છે અને કોઇ પણ પ્રકારે સંક્રમણ ઠીક થઇ જાય છે.\nઆ વાત ઘણા ઓછા લોકો જાણે છે કે જો તમારા પેટમાં ગરમી થવાની કે એસિડિટીની ફરિયાદ રહે છે અથવા તો કબજીયાતને કારણે મોંમા છાલાની સમસ્યા થઇ જાય છે, એવામાં જો પેટની ગરમીને શાંત અને કબ્જની સમસ્યાને શાંત કરવા તમે કારેલાનું સેવન કરશો તે મોંના છાલા ઠીક થઇ જશે.\nપથરી રોગીઓને બે કારેલાનો રસ પીવાથી અને કારેલાનુ શાક ખાવાથી આરામ મળે છે. તેનાથી પથરી ધીરે ધીરે ગળીને બહાર નીકળી જાય છે. 20 ગ્રામ કારેલાના રસમાં મધ ભેળવી પીવાથી કે પેશાબના રસ્તાથી બહાર નીકળી જાય છે.\nએક સ્ટડી અનુસાર કારેલાનો જ્યુસ વધતા વજનને કમ કરે છે. આ શરીરમાં ઇંસુલિનને એક્ટિવ કરે છે, જેનાથી શરીરમાં બનનાર શુગર ફેટનું રૂપ લઇ શકતી નથી. તેનાથી ચરબી કમ કરવા અને ફેટ કંટ્રોલ કરવામાં મદદ મળે છે. આ ઉપરાંત કારેલામાં ઘણા ઓછી કેલેરી હોય છે. જેનાથી કેલેરી કંટ્રોલમાં રહે છે.\nજો તમને માથાનો દુખાવો સતત થવા લાગે તો એવામાં કારેલા ફાયદેમંદ સાબિત થાય છે. આ માટે કારેલાની પત્તિઓને પીસીને તેને માથા પર લગાવો, આવું કરવાથી આરામ મળશે.\nઆયુર્વેદ અનુસાર, કારેલા ડાયાબિટીઝ સાથે સાથે કેટલીક બીમારીઓથી લાભ પહોંચાડે છે, કારેલાનું સેવન કેટલીક બીમારીઓ જેવી કે પાચનતંત્રની ખરાબી, ભૂખની કમી, પેટ દર્દ, તાવ અને આંખોના રોગોમાં લાભ પહોંચાડે છે. તે ઉપરાંત બવાસીર જેવી બીમારીઓ માટે કારેલા રામબાણ ઉપાય છે.


ધ ફાઉન્ડર - સૌથી મોટો રેસ્ટોરન્ટ ધંધો મેકડોનાલ્ડની યશગાથા\nરે ક્રોક નામનો સેલ્સમેન - અલગ અલગ રેસ્ટોરન્ટમાં જઈને એક મશીન વેચવાનો પ્રયત્ન કરતો હોય છે. તેને બહુ સફળતા મળતી નથી. આમ છતાં તે પ્રયત્નો કરે રાખે છે. અચાનક જ તે એક એવા રેસ્ટોરન્ટમાં પહોંચી જાય છે જેની સીસ્ટમથી તે ખૂબ જ પ્રભાવિત થાય છે. રે મળે છે બે ભાઈઓને - મેક અને ડીક ડોનાલ્ડ. આ બંને ભાઈઓ ૧૯૫૦ના સમયમાં કેલિફોર્નિયામાં એક નાની એવી જગ્યામાં બર્ગર્સ વેચતા હોય છે. રે તેઓ સાથે કામ કરવાની વાત કરે છે અને મેકડોનાલ્ડની ફ્રેન્ચાઇઝી શરુ કરવાનો કન્સેપ્ટ રજૂ કરે છે. પછીની કહાની તો બધાને ખબર છે. હાલમાં, મેક ડોનાલ્ડની ફ્રેન્ચાઇઝી ૩૧ દેશમાં છે. મેકડોનાલ્ડ એક સફળ રેસ્ટોરન્ટ ધંધાની સાથોસાથ એક સફળ રીઅલ એસ્ટેટ ધંધો પણ સાબિત થાય છે. તો ચાલો જાણીએ શું શીખવાડે છે સફળ ઉદ્યોગપતિ રે ક્રોક:\nતમારો ધંધો નાનો હોય કે મોટો - બ્રાન્ડીંગ એ ધંધાનું સૌથી મહત્વનું પાસું છે. તમે જોયું જ હશે કે મેકડોનાલ્ડના લોગોથી માંડીને તેની સર્વિસ અને ગ્રાહકોને આપવામાં આવતી સર્વિસ જ તેનું ઉત્તમ બ્રાન્ડીંગ કરી આપે છે. તમારી કંપનીનું બ્રાન્ડીંગ માર્કેટમાં તમારી કંપની વિશે શું છાપ છે તેના પરથી નક્કી થાય છે. તેથી બ્રાન્ડીંગને સૌથી વધુ મહત્વ આપો.\nફ્રેન્ચાઇઝીનો કન્સેપ્ટ મેક ડોનાલ્ડ દ્વારા તો સફળ સાબિત થયો જ. ત્યારબાદ અનેક કંપનીએ આ કન્સેપ્ટ અપનાવ્યો. સ્ટારબક્સથી માંડીને સીસીડી હોય કે ટી પોસ્ટ - હવે ફ્રેન્ચાઇઝીનું ચલણ વધતું જાય છે. જો તમારી પાસે પણ કોઈ એવો ધંધાકીય આઈડિયા હોય જેમાં વધુ લોકો સુધી પહોંચી શકાય અને સફળ ફ્રેન્ચાઈઝી ધંધો કરી શકાય તો આ કન્સેપ્ટ અપનાવવા જેવો ખરો.\nકોઈપણ ધંધામાં ગ્રાહકો સૌથી મહત્વના છે. જો તેઓ ખુશ હશે તો જ તમારો ધંધો ચાલશે. મેક ડોનાલ્ડમાં તેઓની સર્વિસ હોય કે પછી ફૂડ હોય કે પછી વ્યાજબી ભાવ હોય - ગ્રાહકોના સંતોષ પર સૌથી વધુ ધ્યાન આપવામાં આવે છે.\nરે આવ્યો તે પહેલાં બન્ને ભાઈઓ માત્ર બર્ગર જ વેચતા હતા. તેઓએ ફ્રેન્ચાઇઝી કન્સેપ્ટ વિશે વિચાર્યું ન હતું. જયારે રેએ તેના ધંધાનો વિકાસ કરવાનું વિચારીને કંઇક ઇનોવેશન લાવવાનું વિચાર્યું. જેથી કરીને મેકડી માત્ર કેલિફોર્નિયા સુધી સીમિત ન રહેતા આખી દુનિયા સુધી પહોંચી શકે.\nરે જયારે સેલ્સમેન હતો ત્યારે અનેક રેસ્ટોરન્ટમાં જતો હતો. ત્યાં તે ફૂડનો કોઈ ઓર્ડર આપે એટલે ઘણીવાર સુધી રાહ જોવી પડતી. કોઈકવાર તો તેણે જે ઓર્ડર કર્યો હોય તેના કરતા કંઇક અલગ જ ફૂડ તેને ડીલીવર થઇ જતું. જયારે રે પહેલી વખત મેક ડીમાં જાય છે ત્યારે તે હજુ તો ઓર્ડર આપે જ છે અને તરત જ તેને ફૂડ મળી જાય છે. ત્યારે તે આટલી ઝડપ સર્વિસથી આશ્ચર્યચકિત થઇ જાય છે.\nતેને મેક ડીની સીસ્ટમ જાણવાની જીજ્ઞાસા જાગે છે. તેની આ જીજ્ઞાસા જ રેને સફળ મેક ડોનાલ્ડની ફ્રેન્ચાઇઝી શરુ કરવા તરફ લઇ જાય છે. કહેવાનો મતલબ એ છે કે માત્ર એક નાની એવી જીજ્ઞાસાથી પણ રેને બહુ મોટો બીઝનેસ આઈડિયા મળે છે અને તે એક સફળ ધંધાર્થી બની શકે છે.\nધ ફાઉન્ડર મુવીમાં ધંધાના અનેક છુપી શીખો પણ છે જે તમે મુવી જોશો ત્યારે સમજી શકશો. વારંવાર બધા મેક ડોનાલ્ડમાં જતા તો હોઈએ જ છીએ. આ વખતે તેનું મુવી જોઇને મેક ડોનાલ્ડની સફળતા પાછળનું રહસ્ય પણ જાણી લઈએ.


સંસંર્ગથી શ્રેષ્ઠ સ્વૈરવિહારનો રોમાંચ - Govt of Gaurang\nરુવાંનો વાયા હૃદય થઈને મગજ સાથે તંતુ જોડાયેલો છે. શારીરિક અંગોની વ્યવસ્થા કાબિલેદાદ છે. આપણાં શરીરમાં થતી લાગણીની આત્યંતિક અસરો પછી તે આનંદનો અતિરેક હોય કે પીડા અથવા દુઃખની ભયાવહતાં હોય ત્યારે રુવાંઓ તેમાં પોતાની સાક્ષી ‘સ્ટેન્ડીંગ ઓવીએશન’થી આપે છે. અગણિત રોમનું કિડિયારું ઉભરાતાં સમય લેતું નથી. પણ તેનો ઉછળકૂદની પળ પણ એટલી જ પાતળી હોય છે. તે અનુભૂતિ જે અનુભૂત થાય તે જ પામી શકે.\nપ્રિયજનનુ ક્રિયાન્વયન સતત મનને રમમાણ રાખે છે. અહીં સાક્ષાત થવાની તાલાવેલી કે તડપન જરૂર તાદ્રશ્ય થવા તબડપાટી કરતી હોય. પરંતુ સાક્ષાત્કાર અને સમૃદ્ધિમાં રમતાં સપનાઓની વણઝાર વચ્ચેનો સમય સ્વૈરવિહાર ગણોને..! તે ચિરંજીવી હોય છે. ત્યાં પીડાં જરૂર હોય પરંતુ કોઈ પીડાં સુખનો અનુભવ કરાવતી હોય તો તે આ જ છે. શકુન્તલાના દુષ્યંત સાથે થયેલાં ગાંધર્વલગ્ન અને તેમાં દુષ્યંતે આપેલું વચન અને અંગૂઠી કે જેમાં તેને તે લેવા આવશે તેવી શ્રદ્ધા મિશ્રિત આનંદની હિલ્લોળી, કિલ્લોલી અનુભૂતિ હતી. પરંતુ ગાંધર્વલગ્ન અને શકુન્તલાના પુનર્મિલનની ઘડી એની પ્રતીક્ષામાં જે સ્વૈરવિહાર છે, તે કદાચ લગ્નના સરોવરમાં તરવાના આનંદથી વધુ અસરદાર છે.\nપ્રણયના પછેડામાં લપેટાયેલાં પાત્રો વિવેકના નેત્રોને બંધ કરીને બેઠાં હોય છે. તેથી તેણે શું કરવું જોઈએ અથવા હવે પછી શું..? નો રૂપાળો વિચાર ધરબી દીધો હોય છે. શ્રેષ્ઠતાની શોધ તેને અલભ્ય છે. સંસર્ગની મહેચ્છાના મોજામાં હંમેશા તણાઈને એકબીજાની હુંફ માટે જ જીવન છે તેમ તે માની બેસે છે. તેથી સાહિર લુધિયાનવી કહે છે, ” મૈ જબ ભી અકેલી હોતી હું તુમ ચૂપકે સે આ જાતે હો, ઔર જાંકકે મેરી આંખો મે બીતે દિન યાદ દિલાતે હો.” ત્યાં ભલે વિરહનો વલવલાટ હોય પણ તેનો અનુબંધ આનંદ સાથે આંકડાં ભીડેલો છે.\nમાં સીતાજીનું ચિત્રકૂટમાં વિતાવેલાં રામની સંગાથયાત્રાના સમય કરતા અશોકવાટિકામાં પસાર કરેલી ધડીઓ ભલે દુઃખ દાયક હતી. પરંતુ રોમહર્ષિત અને રામના સમગ્ર અસ્તિત્વને વાગોળીને પીછાણવાંની પળો હતી. તેથી તેને શ્રેષ્ઠતાના ખૂણાંમાં મુકવી રહી. પ્રણય કે મૈત્રીમાં એકમેકના ગુણ,સંસ્કારોને ઓળખવાની પલોટવાની દિવ્ય દ્રષ્ટિ તમને આ સ્વૈરવિહાર આપે છે. ત્યાંથી તેમના વાણી,વર્તન અને સમર્પણ છોગાંઓને દિવ્ય આંખોથી ઓળખીને ઓવારણાં લેવાં દોડવાનું મન થઈ આવે છે. તેમાંથી ઉદ્ભભવતો તેનો તુલનાત્મક સંતુલનનો ગ્રાફ સતત ઊંચે જતો દેખાવાં લાગે છે.માટે એક-મેકના માન-સન્માનની લાગણીઓ વધુ પલળતી રહે છે.\nકોઈપણનો વધુ પડતો સહવાસ ત્રુટીઓને ઉજાગર કરે છે. વૈચારિક મતભેદોને મન સપાટી પર તરતાં મુકે છે. ટેવ કે વર્તનનો એકબીજાનો તફાવત, તિરાડ પેદા કરે છે. વાર્તાલાપમાં વિવાદોના પરપોટાં સંબંધોમાં પંચર પાડે છે. તેથી જ પ્રણય પળોમાં આળોટતાં પ્રેમી યુગલો વૈવાહિક જીવનમાં હતાશાની વૈતરણીમાં ગરકાવ થઇ અને પીડાના ‘પીક પોઇન્ટ ‘પર જીવ્યાં કરે છે. એટલું જ નહીં તક મળે તો તે છુટાં પણ પડી ગયાના ઉદાહરણો છે.\nપશ્ચિમમાં એક પદ્ધતિ ‘લિવ ઇન રિલેશનશીપ’ આજ બીજમાંથી ઉગેલું વૃક્ષ છે. દાંપત્યની જવાબદારીના ભરોટાં ઉપાડવાના બદલે વિખુટાં પડવાના રસ્તાઓ દરવાજા વગરનાં રાખવાનું તે વધુ પસંદ કરે છે. સ્વતંત્ર મિજાજ અને આર્થિક તંદુરસ્તીએ ત્યાં લગ્ન સંસ્થાને કચડી નાખી છે. આપણી ઘણી સામાજીક પ્રથાઓ કે રિવાજો વિયોગ રોમાંચને અનુમોદન આપે છે. કન્યાને પિયરમાં રહેવાની રીવાજોની યાદી કરીએ તો તે ખ્યાલ આવે.\nબસ, આપણાં આનંદના શ્રેષ્ઠ ચોઘડિયાં ને ઓળખી લઈએ તો ઓહો..ઓહો..!


ચિંતન લેખ – મન માનસ અને માનવી\nCategory Archives: ચિંતન લેખ\nબાળપણમાં ભણ્યા હતા “મ મગરનો મ”. તે સમયે થતું મગર શબ્દ ખૂબ ડરામણો છે. તો આજે મારું, મને , માયા અને મમતા તેનાથી જરાય ઓછા ઉતરતાં નથી. કદાચ તમે એનાથી સંમત ન પણ થાવ. આ તો ‘વિચાર અપના અપના, ખયાલ અપના અપના જેવી વાત છે’ . જીવન હાથતાળી દઈને પસાર થઈ રહ્યું છે. કાઢ્યા એટલાવાંચન ચાલુ રાખો “મારું , મને , માયા અને મમતા”\nPosted byPravina સપ્ટેમ્બર 27, 2021 ઓક્ટોબર 2, 2021 Posted inચિંતન લેખ3 ટિપ્પણીઓ મારું , મને , માયા અને મમતા માટે\nઆમ પણ મેહુલો મને ખૂબ ગમે . ઝરમર ઝરમર વરસતો હોય અને હું છત્રી વગર રસ્તા પર ચાલતી હોંઉ. મમ્મી બૂમો પાડતી રહે, ‘બેટા પલળે છે ને તો શરદી થઈ જશે. પછી તાવ આવશે’.મમ્મીની વાત ગણકારે એ બીજા. .’ આવા વરસાદમાં નાચવાનું મન થાય, હું તો માત્ર પલળીને આનંદ માણતી હતી’. અષાઢ મહીનો આવે નેવાંચન ચાલુ રાખો “અષાઢની મેઘલી રાત”\nPosted byPravina જુલાઇ 15, 2021 જુલાઇ 18, 2021 Posted inચિંતન લેખ, Uncategorized1 ટિપ્પણી અષાઢની મેઘલી રાત માટે\nઆ વાક્યમાં રહેલી પોકળતા જગ જાહેર છે. તેમાં છુપાયેલો સંદર્ભ સહુને વિદિત છે. છતાં પણ તેનું ચલણ ચારેકોર છે. જ્યારે પણ ‘સાંભળવા મળે’ ત્યારે સામેવાળાની બોલતી બંધ થઈ જાય છે. તે વાક્ય પર વાદ વિવાદ નિરર્થક છે. “મમ્મી, તું સમજતી કેમ નથી ?” “અરે, બેટા એક મિનિટ સાંભળ તો ખરો”. “મમ્મી મારે બીજો ફોન આવેવાંચન ચાલુ રાખો “સમય નથી”\nPosted byPravina જૂન 6, 2021 જુલાઇ 13, 2021 Posted inચિંતન લેખLeaveacomment on સમય નથી\nજોડી તો ઘણી જોઈ પણ ‘તાળું અને ચાવી’ જેવો અમર પ્રેમ ક્યાંય ન નિહાળ્યો. એક વગર બીજું નકામું. બન્ને સાથે હોય ત્યારે તેમની મજા જ કાંઈ ઔર હોય. એક વગર બીજું મારગ ભૂલે. કશા કામનું નહી. એ દિવસો યાદ કરો જ્યારે હાવીના ઝુડાનું વજન ઓછામાં ઓછું બે રતલ હતું. અને છતાં ગૃહિણી તેને પ્રેમે કેડેવાંચન ચાલુ રાખો “ચાવી”\nPosted byPravina મે 23, 2021 Posted inચિંતન લેખ1 ટિપ્પણી ચાવી માટે\nહાથમાં ગુલાબી રંગનું ફરફરિયુ લઈને જ્યારે શૈલી ઘરે આવી,ત્યારે સાસુમાના દિલમાં મોટો ધ્રાસકો પડ્યો. વર્ષોથી દીકરા વહુ સાથે રહેતા મણીબહેન સમજી ગયા શૈલીના હાથમાં શું છે ! વહુરાણી માટે સરસ મજાની ચા બનાવી સાથે તાજો ચેવડો આપ્યો અને બોલ્યા, ‘બેટા આજે અગિયારસ છે, હું હવેલીમાં શયનના દર્શન કરીને આવું છું “. મંદીરે જવાનું બહાનું કરીનેવાંચન ચાલુ રાખો “ઠેરના ઠેર”\nPosted byPravina મે 20, 2021 મે 20, 2021 Posted inચિંતન લેખLeaveacomment on ઠેરના ઠેર\nઆજે સવારથી ઘરમાં હલચલ વધી ગઈ હતી. હમેશા શાંતિ પ્રવર્તતી હોય એ ઘરમાં ‘ધમાલ’? આશ્ચર્યનું વાતાવરણ ફેલાઈ ગયું હતું. શાંતાબા સેવા કરતા હતા. ઠાકોરજીને રાજભોગ ધરાવી મંદીરના કમરામાંથી બહાર આવ્યા. ‘શું થયું અંકિતા બેટા’ ? ‘બા, તમે બેટા, બેટા કહો છો ને આવું કાર્ય કરો છો’? ‘શું કર્યું બેટા, કહે તો ખરી’? ‘બા આજે લગ્નમાંવાંચન ચાલુ રાખો “ધમાલ”\nPosted byPravina મે 3, 2021 મે 3, 2021 Posted inચિંતન લેખ1 ટિપ્પણી ધમાલ માટે\nબ્રાન્ડી જ્યારે પણ મળે ત્યારે મધુરા હાસ્યથી વાત ચાલુ કરે. આજે મારાથી કહ્યા વગર ન રહી શકાયું , ‘હાય બ્રાન્ડી તું મોટાભાગની વ્હાઈટ અમેરિકન લેડીથી ખૂબ જુદી છે’ ! મને આદત પ્રમાણે હસીને કહે , ‘તને કેમ એવું લાગ્યું’ ? એક તો તારા મુખ પર મધુરું સ્મિત હમેશા રેલાયેલું હોય. બીજું ‘તું બધાની સાથે પ્રેમથીવાંચન ચાલુ રાખો “બ્રાન્ડી”\nPosted byPravina એપ્રિલ 30, 2021 Posted inચિંતન લેખLeaveacomment on બ્રાન્ડી\nઅધ્યાત્મ ઉત્થાનની સીડી\nસીડી એટલે જેના પગથિયા પર એક પછી એક પગ મૂકી ઉપર જવાય. તેનો અર્થ ઉત્થાન થાય. સીડી સડસડાટ પણ ચઢાય અને એક એક પગથિયા દ્વારા ઉપર જવાય. જે ખૂબ ઝડપથી ચડે તે થાકી જાય. જે આરામથી ચડે તેને થાક ન લાગે ઉપર આવ્યાનો આનંદ પ્રાપ્ત થાય . મારા જેવી વ્યક્તિ એ ઓછી ઉંચાઈને કારણે દિવસમાંવાંચન ચાલુ રાખો “અધ્યાત્મ ઉત્થાનની સીડી”\nPosted byPravina માર્ચ 6, 2021 માર્ચ 6, 2021 Posted inચિંતન લેખ3 ટિપ્પણીઓ અધ્યાત્મ ઉત્થાનની સીડી માટે\nદરદી બની ડોક્ટર\nભગવાનમાં ન માનતો અજય આજે ભગવાન પાસે ધ્રુસકે અને ધ્રુસકે રડી રહ્યો હતો. આજે એવું તો શું બન્યું એનો અહેસાસ અજયનું અંતર અનુભવી રહ્યું હતું. પાંચ વર્ષની નિર્દોષ સુંદર બાળાએ તેના અંતરને વલોવી નાખ્યું. અંજુના બચવાની કોઈ ઉમ્મીદ ન હતી. અંજુની માતા અનિતાને પોતાના કનૈયા પર ખૂબ વિશ્વાસ હતો. ઘણા ડોક્ટરોને પોતાની આવડત પર ્ગર્વવાંચન ચાલુ રાખો “દરદી બની ડોક્ટર”\nPosted byPravina માર્ચ 2, 2021 માર્ચ 4, 2021 Posted inચિંતન લેખ1 ટિપ્પણી દરદી બની ડોક્ટર માટે\nછૂટાછેડા** ફરી બાંધ્યા\nલાખો રૂપિયાનો ધુમાડો કરી સાહિલ ,સ્નેહાને પરણી ઘરે લાવ્યો. બન્ને વચ્ચે કોલેજના પહેલાં વર્ષથી પ્રેમ પાંગર્યો હતો. અધુરામાં પુરું બન્ને એક બીજાને ખૂબ પ્રેમ કરતા હતા. રંગે ચંગે લગ્ન લેવાયાં. રૂમઝુમ કરતી સ્નેહા સાસરે આવી. નવી વહુ નવ દિવસ. સાહિલ એકનો એક દીકરો હતો સ્નેહાને એક ભાઈ હતો જે મુંબઈ રહેતો. લાખો રૂપિયાના ખર્ચે થયેલાંવાંચન ચાલુ રાખો “છૂટાછેડા** ફરી બાંધ્યા”\nPosted byPravina ફેબ્રુવારી 1, 2021 માર્ચ 1, 2021 Posted inચિંતન લેખLeaveacomment on છૂટાછેડા** ફરી બાંધ્યા\n123 … 35 જૂની પોસ્ટસ


જીડીપી, જીએસટી, બેરોજગારીને લઈને કોંગ્રેસ નેતા નરેન્દ્રભાઈ રાવતે સરકાર પર કર્યા આકરા પ્રહાર | Interview of Vadodara Congress leader Narendrabhai Rawat - Gujarati Oneindia\nવડોદરાના હાલોલમાંથી મળી આવ્યુ ચીપ ફિટ કરેલુ શંકાસ્પદ કબૂતર\n| Updated: Friday, September 18, 2020, 14:53 [IST]\nગુજરાત કોંગ્રેસના પીઠ નેતા તરીકે જાણીતા ગુજરાત કોંગ્રેસ પ્રદેશ મહામંત્રી નરેન્દ્રભાઈ રાવતે વન ઈન્ડિયાના કાર્યક્રમ વન ઈન્ડિયા સંવાદમાં ખાસ વાતચીત કરી. 2014માં વડોદરાની લોકસભા બેઠક પર વડાપ્રધાન નરેન્દ્ર મોદી સામે ચૂંટણીમાં ઉભા રહેનાર કોંગ્રેસ નેતાએ મોંઘવારી, ભ્રષ્ટાચાર સહિતના ઘણા મુદ્દાઓ પર સરકાર સામે મોરચો પણ માંડ્યો છે. પોતાના વિદ્યાર્થી કાળ દરમિયાન વિદ્યાર્થી નેતા તરીકે આગવી ઓળખ ધરાવતા નરેન્દ્રભાઈ રાવત વર્તમાનમાં એમએસ યુનિવર્સિટીમાં સેનેટ સભ્ય પણ છે. તેમજ તેમના પત્ની અમીબેન કાઉન્સિલર છે. જીડીપી, જીએસટી તેમજ અત્યારના સૌથી વધુ સળગતા પ્રશ્ન બેરોજગારીને લઈને નરેન્દ્રભાઈ રાવતે વાતચીત કરી. અહીં વાંચો તેમનો ઈન્ટરવ્યુ.\nકોંગ્રેસ નેતા નરેન્દ્રભાઈ રાવતે જણાવ્યુ કે આપ જાણો છો કે 2004થી 2014માં કોંગ્રેસની યુપીએ સરકાર હતી અને 2014માં નરેન્દ્ર મોદીની એનડીએ સરકાર આવી ત્યારબાદ અત્યારે બીજી ટર્મમાં પણ આવી છે. સૌથી મહત્વની બાબત જીડીપી છે જેની પરિસ્થિતિ અત્યારે -23 છે. કોંગ્રેસની સરકાર વખતે જ્યારે 2008 અને 2009માં મનમોહન સિંહની સરકાર વખતે સમગ્ર વિશ્વમાં ખૂબ મોટી મંદી આવી હતી અને એવા સમયે મનમોહન સિંહે એ રીતે વહીવટ કર્યો કે જેથી સમગ્ર વિશ્વમાં મંદી હોવા છતાં તેની અસર ભારત પર ઘણી ઓછી રહી. જીડીપી અત્યારે છેલ્લા 50 વર્ષના તળિયે ગયુ છે. એ રીતે જોતા સમગ્ર દેશ આર્થિક રીતે ભાંગી પડ્યો છે.\nધંધા રોજગાર ક્ષેત્રે પણ યુપીએ સરકાર કરતા નરેન્દ્ર મોદીની સરકાર પીછેહટ કરી રહી છે. 2014 પછી નરેન્દ્ર મોદીએ જે મોટી મોટી યોજનાઓ જાહેર કરી એ યોજનાઓ યુપીએ સરકારની યોજનાઓના નામો બદલીને કરવામાં આવી હતી. કોઈ પણ નવી યોજના એ લોકોએ કરી નથી. જેમકે સ્વચ્છતા મિશન એ નિર્મલ ગામ પુરસ્કાર હતો જેમાં સેનિટેશનમાં લાખો-કરોડો રૂપિયા ખર્ચીને ટૉયલેટ બનાવવાનુ કામ થતુ જેનુ નામ બદલવામાં આવ્યુ. સૌથી મોટી યોજના જેને અત્યારે સ્માર્ટ સિટી કહે છે તે હતી જવાહરલાલ અર્બન રિન્યુઅલ મિશન જે હેઠળ વડોદરાની વાત કરુ તો 2009થી 2014માં ઈન્ફ્રાસ્ટ્રક્ચર(નળ, ગટર, રસ્તા) માાટે 2300 કરોડ વાપરવા આપ્યા. યુપીએ સરકારે શહેરને ઝૂંપડારહિત બનાવાવા માટે સૌથી મોટી હાઉસિંગ યોજના જાહેર કરી હતી જેનુ નામ બદલીને પ્રધાનમંત્રી આવાસ યોજના હેઠળ કરોડો રૂપિયાનો ભ્રષ્ટાચાર કરી સરકારી જમીન મફતના ભાવે પ્રાઈવેટ બિલ્ડરોને આપી દીધી. આવી યોજનાઓનુ તો મોટુ લિસ્ટ છે જેમાં ફેરબદલ કરવામાં આવ્યો છે.\nજીએસટીની વાત કરીએ તો વગર વિચાર્યે તેનુ પર્સંટેજ પ્રમાણે જે રીતે ઈમ્પ્લીમેન્ટેશન કર્યુ તેના કારણે આખો દેશ ભાંગી પડ્યો છે. અલગ અલગ સ્ટેપના ટેક્સના કારણે ધંધા-રોજગાર તૂટી ગયા. નોટબંધીના કારણે કોઈના ખિસ્સામાંથી કાળુ નાણુ પકડાયુ નહિ, જેટલા રૂપિયા માર્કેટમાં હતા તે બેંકમાં જમા થઈ ગયા એનો અર્થ કે નરેન્દ્ર મોદીની સરકારમાં નોટબંધીના નામે ખૂબ મોટો ભ્રષ્ટાચાર કરવામાં આવ્યો અને નોટબંધીના કારણે સામાન્ય માણસ આર્થિક રીતે પડી ભાંગ્યો. 2014 પછીની નરેન્દ્ર મોદી સરકારની કાર્યપદ્ધતિ, વગર વિચારે કરેલા મોટા મોટા પગલા અને યોજનાઓના કારણે દેશ આર્થિક રીતે ભાંગી પડ્યો.\nરોજગારની વાત કરીએ તો કોંગ્રેસ સરકાર જાણે છે કે દેશ ખેતીપ્રધાન દેશ છે. દસ કરોડ લોકોને ગરીબી રેખા નીચેથી મધ્યમ વર્ગ સુધી લાવ્યા જે 2004 થી 2014ની મોટી ઉપલબ્ધિ હતી. અત્યારે 20થી 22 ટકા લોકો બીપીએલ કેટેગરીના છે પરંતુ એનડીએ સરકારે આ બાબતે ધ્યાન ન આપવાથી તેમજ ધ્યાન ન આપવાના કારણે બેરોજગારી અને ગરીબીમાં ખૂબ મોટો વધારો થયો. 2014માં નરેન્દ્ર મોદીએ2કરોડ રોજગાર આપવાની વાત કરી હતી જેના બદલે અત્યારે2કરોડ રોજગાર માઈનસ થઈ ગયા જે એક નોંધપાત્ર ઘટના છે. નરેન્દ્ર મોદીની સરકાર ભ્રષ્ટાચારી છે, તેમને વહીવટ કરતા નથી આવડતુ પરંતુ પ્રચાર માધ્યમોના કારણે મોટુ સ્વરુપ આપી લોકોને ગેરમાર્ગે દોર્યા.\nસ્માર્ટ સિટીના નામે જે રીતે લોકોને મૂર્ખ બનાવવામાં આવે છે, એક રૂપિયાનુ કામ થયુ નથી. ખાલી મોબાઈલમાં એપમાં સારુ સારુ બતાવવામાં આવે છે. જો વડોદરાની વાત કરીએ તો માત્ર3ટકા એરિયા તેમણે સ્માર્ટ સિટીમાં ડેવલપ કરવાનો હતો જે આજ દિવસ સુધી ડેવલપ થયો નથી. વાસ્તવિકતા એ છે કે લોકોને શહેરોમાં સુવિધા મળતી નથી. 25 વર્ષમાં ગુજરાતમાં ભાજપનુ શાસન સંપૂર્ણપણે નિષ્ફળ ગયુ છે. પાયાની સુવિધા એટલે કે પીવાનુ પાણી, ગટર, રસ્તાઓ જ અત્યારે ઉપલબ્ધ નથી. શિક્ષણમાં ભ્રષ્ટાચાર, આરોગ્ય સેવાઓ પણ પૂરતી નથી જેના કારણે રોગચાળા ફાટી નીકળે છે.\nવડોદરામાં કોરોનાની રસી લીધા સફાઈકામદારનું મૃત્યુ, પરિવારનો આરોપ\nગુજરાતની પહેલી એઈમ્સનુ ભૂમિ પૂજન કરશે PM મોદી, 200 એકરમાં બનશે ઈમારત\nBaroda Dairy Election Result 2020: ભાજપ પ્રેરિત પેનલની જીત, કોંગ્રેસનો સફાયો\nvadodara congress gujarati news gujarat samachar interview વડોદરા કોંગ્રેસ ગુજરાતી સમાચાર ગુજરાત સમાચાર ઈન્ટરવ્યુ politics\nInterview of Vadodara Congress leader Narendrabhai Rawat


Gujarati News » Entertainment » Bollywood » Birthday special know about the life struggle of singer sonu nigam\nપોતાના સુરથી સૌના દિલોમાં રાજ કરનાર સોનૂ નિગમનો 30 જુલાઈ એટલે કે આજે જન્મદિન છે. ચાલો આ પ્રસંગે જાણીએ તેમની કેટલીક અજાણી વાતો, અને જીવનનું સ્ટ્રગલ.\nPublish Date - 8:42 am, Fri, 30 July 21 Edited By: Gautam Prajapati Follow us -\nknow about the life struggle of singer sonu nigam\nગાયક સોનૂ નિગમના અવાજનો જાદુ હજુ પણ એવો જ છે જેવો પહેલાના સમયમાં હતો. લોકો સોનૂના ગીતોના આજે પણ એટલા જ દીવાના છે. સોનૂ નિગમનો આજે જન્મદિવસ છે. તેમનો જન્મ 30 જુલાઇ 1973 માં હરિયાણાના ફરીદાબાદમાં થયો હતો. સોનૂને નાનપણથી જ ગીતો ગાવાનો શોખ હતો.\nસાનુને તેમના પિતા પાસેથી ગાવાની પ્રતિભા મળી છે. સોનૂ નિગમ હિન્દી સિનેમામાં એક મોટું નામ છે. ઘણી મહેનત બાદ સોનૂ આજે આ મુકામ પર પહોંચ્યા છે. આજે સોનૂની ગણતરી ભલે મોટા દિગ્ગજોમાં થાય, પરંતુ એક સમય હતો જ્યારે તેઓ લગ્નના પ્રસંગોમાં ગીતો ગાતા હતા. આજે સોનૂના જન્મદિવસ પર ચાલો જાણીએ તેમના વિશે કેટલીક ખાસ વાતો.\nસોનૂ રફીથી હતા પ્રભાવિત\nસોનૂ નિગમે ચાર વર્ષની ઉંમરે પોતાનું ગાવાનું ટેલેન્ટ બતાવી દીધું હતું. સોનૂએ તેમના પિતા આગમ નિગમ સાથે નાની ઉંમરે સ્ટેજ શો, પાર્ટીઓ અને લગ્નોમાં ગાવાનું શરૂ કર્યું હતું. સોનૂ બાળપણથી જ સુપ્રસિદ્ધ ગાયક મોહમ્મદ રફીથી ખૂબ પ્રભાવિત હતા. અને આ જ કારણ છે કે તેઓ રફીના ગીતો ઘણીવાર સ્ટેજ પર ગાય છે.\nસંગીતમાં સોનૂનુ શિક્ષણ\nજ્યારે સોનૂના પિતાએ જોયું કે તેમનો દીકરો સારું ગાય છે. ત્યારે 18 વર્ષની ઉંમરે તેઓ સોનૂને લઈને મુંબઈ પહોંચી ગયા. સોનૂ નિગમે ત્યાં ઉસ્તાદ ગુલામ મુસ્તફા ખાન પાસેથી સંગીતનું શિક્ષણ મેળવ્યું. જોકે, મુંબઈ પહોંચ્યા બાદ સોનૂ નિગમની સફર એટલી સરળ નહોતી. તેમણે આજીવિકા ચલાવવા માટે સ્ટેજ શો કરવાનું શરૂ કર્યું.\nએક મુલાકાતે બદલ્યું જીવન\nરિયાલિટી શો ‘સારેગામા’ હોસ્ટ કરીને સોનૂને એક ઓળખ મળી. તમને જણાવી દઈએ કે આ શો 1995 માં પ્રસારિત થયો હતો. આ દરમિયાન સોનૂ એક વખત ટી-સિરીઝના માલિક ગુલશન કુમારને મળ્યા હતા. ગુલશન કુમારે જ સોનૂને પ્રથમ વખત ફિલ્મ ‘બેવફા સનમ’માં ગાવાની તક આપી હતી. આ ફિલ્મમાં સોનૂએ પ્રખ્યાત ગીત અચ્છા સિલા દિયા તુને મેરે પ્યાર કા ગાયું અને તે ખુબ હીટ થઇ ગયું. આ સોંગ અને સોનૂ બંનેના ચર્ચા ત્યારે ખુબ થયા.\nનેશનલ અવોર્ડના છે વિજેતા\nસોનૂએ તેમના અવાજનો જાદુ ફક્ત હિન્દી સિનેમામાં જ નહીં પરંતુ અંગ્રેજી, કન્નડ, બંગાળી, ઉડિયા, પંજાબી, તમિળ, મૈથિલી, ભોજપુરી, નેપાળી અને મરાઠી ભાષાઓમાં પણ ફેલાવ્યો છે. સોનૂ નિગમે પોતાની ગાયકીના આધારે ઘણા એવોર્ડ જીત્યા છે. તમને જણાવી દઈએ કે તેમના અવાજને આધારે સોનૂએ નેશનલ એવોર્ડ પણ પોતાના નામ કર્યા છે.\nઅભિનયમાં પણ કર્યો ટ્રાય\nસોનૂએ સંગીત ઉપરાંત અભિનયમાં પણ હાથ અજમાવ્યો હતો. સોનૂએ ઘણી ફિલ્મોમાં અભિનય પણ કર્યો. પરંતુ તે ગાયકીમાં જે સફળતા મળી તે અભિનયમાં મળી નહીં. સોનૂ નિગમે લવ ઇન નેપાળ ફિલ્મથી અભિનેતા તરીકે એન્ટ્રી કરી હતી. પરંતુ જ્યારે અભિનયમાં કોઈ સફળતા ન મળી, ત્યારે તેણે ફક્ત સિંગિંગ પર જ ધ્યાન કેન્દ્રિત કર્યું.


જ્યારે કર્મચારીઓને બોનસમાં મળી એક રાત પોર્ન સ્ટાર સાથે ગુજારવા, જાણો આ7કંપનીઓના વિચિત્ર બોનસ વિશે\nHomeજ્યારે કર્મચારીઓને બોનસમાં મળી એક રાત પોર્ન સ્ટાર સાથે ગુજારવા, જાણો આ7કંપનીઓના વિચિત્ર બોનસ વિશે\nએક સારી કંપની તે જ છે સમય સમય પર તેની મહેનતનાં બદલામાં તેના કર્મચારીઓને ઈનામ અથવા બોનસ આપતી રહે છે. હવે આ કિસ્સામાં કેટલીક કંપનીઓ બોનસના નામે શોપિંગ વાઉચર આપી દે છે. તો વળી કેટલીક કંપનીઓ એવી છે કે તે તેના વફાદાર કર્મચારીઓને ખૂબ સારું બોનસ આપે છે. આમાંના કેટલાક પૈસાને બદલે તેઓ વિવિધ પ્રકારનાં બોનસ પણ આપે છે.\nLuna Society International: ચંદ્ર પર 1 એકર જમીન\nથોડા સમય પહેલા Luna Society International દ્વારા નોઈડામાં રહેતા ઇફ્તેખાર રહેમાનીને ચંદ્ર પર 1 એકર જમીનની ભેટ આપવામાં આવી હતી. ખરેખર આ કંપની ફક્ત ચંદ્ર પર જમીન ખરીદવા અને વેચવાનું કામ કરે છે. તેમણે ખુશ થઈ ઇફતેખર રહેમાનીને આ ભેટ આપી.\nLinkedIn: એક અઠવાડિયાની પેડ રજા\nવ્યવસાયિક લોકો સોશિયલ મીડિયા લિંક્ડઇને તાજેતરમાં જ તેના 15,900 કર્મચારીઓને એક અઠવાડિયાની પેડ રજા આપી છે. તેમણે આ કર્યું કારણ કે તેણી તેના કામદારોને કામના ભારથી થોડો વિરામ આપીને આરામ કરાવવા માગે છે.\nJiangxi West Dajiu Iron Steel Corporation: બધા કર્મચારીઓને કાર બોનસમાં આપી\nચીનની સ્ટીલ કંપની જિઆંગ્સી વેસ્ટ દિઆહુ આયર્ન અને સ્ટીલ નિગમે તેના દરેક 4116 કર્મચારીને એક કાર આપી છે. એટલું જ નહીં આ તમામ વાહનોના લાઇસન્સ પ્લેટ, વીમા અને કાર ટેક્સ જેવા ખર્ચ પણ તેમણે લીધા છે. આ 2020 નો મામલો છે.\nHari Krishna Exports: કાર અને ફ્લેટ્સ\nપ્રખ્યાત ગુજરાતી ઉદ્યોગપતિ સવજી ધોળકિયાએ વર્ષ 2018 માં તેના તમામ 600 કર્મચારીઓને મોટી ભેટોમાં કાર બોનસ તરીકે ભેટમાં આપી હતી. સવજીની કંપની હરિકૃષ્ણ એક્સપોર્ટમાં ત્યાં3લોકો હતા જે 25 વર્ષથી કાર્યરત હતા તેમને મર્સિડીઝ કાર ભેટ મળી. આ પહેલા તેઓએ તેમના કર્મચારીઓને ભેટોમાં ફ્લેટ પણ આપ્યા છે.\nLuxottica: કંપનીના શેર્સ\nઇટાલીની ચશ્માં બનાવનારી કંપની લક્ઝોટટિકાના માલિકે તેના 80 માં જન્મદિવસ પર 8,000 કર્મચારીઓને ભેટ તરીકે 1,40,000 શેર આપ્યા. તેણે આ એ બતાવવા માટે કર્યું કે તેની સાથે કામ કરતા બધા લોકો કેટલા મહત્વપૂર્ણ છે અને એક પરિવાર જેવા છે.\nGoogal: મૃત્યુ થવા પર પાર્ટનરને 10 વર્ષ સુધી 50% પગાર\nગૂગલ કંપની એક પોલિસી લઈને આવી છે જેમાં જો તેમનો કર્મચારી મરી જાય છે તો કંપની તેના પગારનો 50% મૃતકના પરિવારને દસ વર્ષ માટે આપશે.\nQihoo 360: પોર્નસ્ટાર સાથે ગોલ્ડન નાઇટ\nચીનની ક્યૂહૂ 360 કંપની કર્મચારીઓને બોનસ અપાવવાની દિશામાં ખૂબ આગળ નીકળી ગઈ હતી. 2015 માં તેણે કર્મચારીઓને બોનસ તરીકે પ્રખ્યાત પોર્નસ્ટાર જુલિયા ક્યોકા સાથે રાત વિતાવવાની તક આપી. જો કે જ્યારે આ સમાચાર સોશિયલ મીડિયા પર વાયરલ થયા ત્યારે તેની ઘણી ટીકા થઈ હતી. આવી સ્થિતિમાં કંપનીએ આ બોનસ ઓફર પાછી ખેંચી લીધી હતી.\nતમને તમારી કંપની બોનસમાં શું આપે છે? નીચે કોમેન્ટ કરી જણાવો


BJP | BJP Gujarat રાષ્ટ્રનિર્માણમાં દેશનાં નાગરિકો પૂર્ણ નિષ્ઠા દાખવી રહ્યાં છે. દેશનાં વિકાસમાં કરદાતાઓ, ગેસ સબસીડી અને સીનીયર સીટીઝનનો લાભ છોડનારા નાગરિકો, તથા વિનામૂલ્યે સેવા આપનારા ડોક્ટર્સનો અમુલ્ય ફાળો રહ્યો છે. : પ્રધાનમંત્રી શ્રી Narendra Modi\nરાષ્ટ્રનિર્માણમાં દેશનાં નાગરિકો પૂર્ણ નિષ્ઠા દાખવી રહ્યાં છે. દેશનાં વિકાસમાં કરદાતાઓ, ગેસ સબસીડી અને સીનીયર સીટીઝનનો લાભ છોડનારા નાગરિકો, તથા વિનામૂલ્યે સેવા આપનારા ડોક્ટર્સનો અમુલ્ય ફાળો રહ્યો છે. : પ્રધાનમંત્રી શ્રી Narendra Modi\nગુજરાત સરકાર દ્વારા આદિવાસી ખેડૂતોના આર્થિક ઉત્કર્ષ..


Air India loses 8,400 croreayear, so new airlines can be opened|એર ઈન્ડિયાને એક વર્ષમાં 8,400 કરોડની ખોટ, આટલામાં તો નવી એરલાઈન્સ ખોલી શકાય\nAir India loses 8,400 croreayear, so new airlines can be opened\nનુકસાન / એર ઈન્ડિયાને એક વર્ષમાં 8,400 કરોડની ખોટ, આટલામાં તો નવી એરલાઈન્સ ખોલી શકાય\nવધારે ઓપરેટિંગ કોસ્ટ અને ફોરેન એક્સચેન્જ લોસના કારણે કંપનીને ભારે નુકસાન ભોગવવું પડ્યું\nપાકિસ્તાની એરસ્પેસ બંધ થવાથી 491 કરોડ રૂપિયાનું નુકસાન\nએર ઈન્ડિયા ઉપર 50 હજાર કરોડથી વધારેનું દેવું.\nSep 16, 2019, 04:15 PM IST\nનવી દિલ્હીઃ એર ઈન્ડિયાને નાણાકીય વર્ષ 2018-19માં રૂ. 8,400 કરોડ રૂપિયાની ભારે ભરખમ ખોટ થઈ છે. ભારે ઓપરેટિંગ કોસ્ટ અને ફોરેન એક્સચેન્જ ખોટના કારણે કંપનીને ભારે નુકસાન ઉઠાવવું પડી રહ્યું છે. મહત્વનું છે કે એર ઈન્ડિયા પહેલાથી જ લાંબા સમયથી રૂપિયાની અછતના કારણે ઝઝુમી રહી છે અને દેવાના બોજના કારણે દબાયેલી છે. એર ઈન્ડિયા ઉપર 50 હજાર કરોડથી વધારેનું દેવું છે.\nઆટલી રકમમાં નવી એરલાઈન્સ શરૂ થઈ શકે\nસક્સેસફુલ ચાલી રહેલી એરલાઈન્સ સ્પાઈસજેટનો માર્કેટ કેપિટલ અંદાજે 7,892 કરોડ રૂપિયા છે એટલે કે 8000 કરોડ રૂપિયાથી ઓછી મૂડમાં જ આ એરલાઈન્સને ખરીદી શકાય છે. નાણાકીય વર્ષ 2018-19માં એર ઈન્ડિયાની કુલ આવક 26,400 કરોડ રૂપિયા હતી. આ દરમિયાન કંપનીએ 4,600 કરોડ રૂપિયાનું ઓપરેશનલ નુકસાન ઉઠાવવું પડ્યું હતું. તેલના ભાવમાં થઈ રહેલા ભારે ભરખમ વધારો અને પાકિસ્તાનના ભારતીય વિમાનો માટે એરસ્પેસ બંધ કર્યા બાદથી કંપની રોજ 3થી4કરોડ રૂપિયાનું નુકસાન ભોગવી રહી છે. કંપનીના એક વરિષ્ઠ અધિકારીના જણાવ્યા પ્રમાણે જૂનના ત્રિમાસિકમાં ફક્ત પાકિસ્તાની એકસ્પેસ બંધ થવાના કારણે એર ઈન્ડિયાને 175થી 200 કરોડ રૂપિયાનું ઓપરેટિંગ નુકસાન વેઠવું પડ્યું છે.\nપાકિસ્તાની એરસ્પેસ બંધ થવાના કારણે 491 કરોડ રૂપિયાનું નુકસાન\nસરકારી આંકડાઓ પ્રમાણે, 2જી જુલાઈ સુધી એર ઈન્ડિયાને પાકિસ્તાની એરસ્પેસ બંધ થવાના કારણે 491 કરોડ રૂપિયાનું નુકસાન થઈ ચુક્યું છે. મહત્વનું છે કે પાકિસ્તાને પહેલા ફેબ્રુઆરીમાં બાલાકોટ એરસ્ટ્રાઈક બાદ પોતાના એરસ્પેસ ભારતની એરલાઈન માટે બંધ કરી દીધા હતા, જેને ફરી જુલાઈમાં ખોલવામાં આવ્યા હતા. ત્યારબાદ કાશ્મીર સાથે જોડાયેલી કલમ 370ને ભારત સરકાર દ્વારા ખતમ કર્યા બાદ પાકિસ્તાનને ફરી વાંધો પડતા ઓગસ્ટ માસના અંતમાં એરસ્પેસ બંધ કરી દીધા હતા. આ દરમિયાન ખાનગી એરલાઈન્સ સ્પાઈસજેટને 30.37 કરોડ, ઈન્ડિગોને 25.1 કરોડ રૂપિયા અને ગોએરને 2.1 કરોડ રૂપિયાનું નુકસાન થયું છે.\nએર ઈન્ડિયા પર કુલ 58,000 કરોડ રૂપિયાનું દેવું છે\nએર ઈન્ડિયા છેલ્લા ઘણા વર્ષોથી ભારે નુકસાનનો સામનો કરી રહી છે અને દેવામાં ગરકાવ થઈ છે. ડિસઈન્વેસ્ટમેન્ટ દ્વારા કંપનીની પરિસ્થિતી પર કાબૂ મેળવવાની તૈયારી કરવામાં આવી રહી છે. એર ઈન્ડિયા પર કુલ 58,000 કરોડ રૂપિયાનું દેવું છે અને તેની ચુકવણી માટે એરલાઈન્સને વાર્ષિક 4000 કરોડ રૂપિયાનો ખર્ચ કરવો પડી રહ્યો છે. એરલાઈન્સને સુધારવા માટે ઘણા પ્રકારના પ્રયાસ કરાઈ રહ્યા છે.


હવે પહેરી શકાય એવાં ગૅજેટ્સનો ટ્રેન્ડ આવ્યો\nYou are here :HOME >> LIFE >> TECHNOLOGY >> હવે પહેરી શકાય એવાં ગૅજેટ્સનો ટ્રેન્ડ આવ્યો\nવેઅરેબલ ટેક્નૉલૉજીમાં જબ્બર ક્રાન્તિ\nવષોર્ પહેલાં ઘડિયાળવાળી વીંટી પહેરવાનો ટ્રેન્ડ આવેલો અને ફૅશન-પરસ્ત લોકોએ એને ખૂબ અપનાવેલો. અને હવે ટેક્નૉલૉજીના જમાનામાં જુદાં-જુદાં ગૅજેટ્સ લોકોના શરીર સુધી પહોંચી ગયાં છે. અને આ હાઈ-ટેક ઍક્સેસરીઝ ફક્ત સુંદર લુક આપવાનું જ નહીં પણ બ્લડ-પ્રેશર મૉનિટર કરવાનું, iPod જેવાં ગૅજેટ્સને કન્ટ્રોલ કરવાનું તેમ જ બીજાં કેટલાંય કામ કરે છે. હવે તો ઘણા ડિઝાઇનરો પણ ફૅશન સાથે ફંક્શનવાળા આ કૉમ્બોને અપનાવી રહ્યા છે.\nહેડ-ફોન્સ અને હૅન્ડ્સ-ફ્રી હવે બ્લુટૂથથી આગળ વધી ગયા છે. જોકે એ મસ્ટ હૅવ તો છે જ. આવામાં એને વધુ ફૅશનેબલ બનાવવા માટે સુંદર ઈયર-રિંગ અને હેર-બૅન્ડનું રૂપ આપી દેવામાં આવ્યું છે. આવા હૅન્ડ્સ-ફ્રીમાં ગોલ્ડ પ્લેટિંગ, ડાયમન્ડ્સ, ગ્લિટર, લટકણ વગેરે ઉમેરીને ઈયર-રિંગનું રૂપ આપી દેવામાં આવે છે; જેથી એ પર્હેયા બાદ ન તો ઈયર-રિંગનો લુક ખરાબ થાય અને ન તો ઈયર-રિંગ પહેરવાની જરૂર પડે.\niring અને ibangle\nવેઅરેબલ ટેક્નૉલૉજીમાં ઍપલે થોડા સમય પહેલાં ડિજિટલ જ્વેલરી લૉન્ચ કરી હતી. ઍપલનું ibangle એક ટાઇપનું બ્રૅસલેટ છે જે કેટલાંય મ્યુઝિક-પ્લેયર્સ અને ગૅજેટ્સને પાછળ છોડી શકે છે. આ બૅન્ગલને પહેરવા માટે એમાં એક નાનું બટન બનાવવામાં આવ્યું છે જે ઍર-પ્રેશર દ્વારા રિસ્ટ પર ફિટ થઈ જાય છે. આ ibangle એક મ્યુઝિક-પ્લેયર છે જે વાયરલેસ ઈયર-બડ મારફત કાનમાં ઑડિયો ટ્રાન્સમિટ કરે છે. આ સિવાય ઍપલે એક iring પણ લૉન્ચ કરી છે જેની સર્ફેસ પર OLED ફંક્શન સ્ટ્રિપ છે. આ ટચ-ઑપરેટેડ સ્ટ્રિપ પર આંગળી ફેરવીને મ્યુઝિક-પ્લેયરનું વૉલ્યુમ હાઈ અને લો કરી શકાય તેમ જ મ્યુઝિક ચેન્જ પણ કરી શકાય. ઍપલની આ બન્ને ડિજિટલ જ્વેલરી બૅટરીથી ચાલે છે અને એની બૅટરી-લાઇફ છે બે દિવસ. ઍપલના આ નવા અજૂબાને કેટલાક એક્સપટોર્એ તો ફ્યુચરનું ક્ટંફુ નામ આપી દીધું છે.\nબ્રૅસલેટ અને વૉચ\nઘડિયાળો પણ હવે હાઈ-ટેક બની ગઈ છે. ઍપલ અને સૅમસંગ જેવી બ્રૅન્ડ્સે પણ સ્માર્ટફોનની જેમ હવે સ્માર્ટવૉચ બનાવવાનું શરૂ કરી દીધું છે. આવી સ્માર્ટવૉચ ફોનથી લઈને મ્યુઝિક-પ્લેયર સુધીની ગરજ સારે છે. અને હા, સમય પણ દેખાડે. આ સિવાય હાથમાં પહેરી શકાય એવા કૉલર આઇડી બ્રૅસલેટ્સ પણ આજકાલ ટ્રેન્ડમાં છે. ફોન પૉકેટમાં હોય અથવા ડ્રાઇવ કરતા હો ત્યારે ફોન આવે તો આ રિસ્ટ-બૅન્ડમાં નંબર ફ્લૅશ થશે. આ સિવાય બ્લડ-પ્રેશર કન્ટ્રોલમાં રાખે એવું રિસ્ટ-બૅન્ડ પણ હવે બનવા લાગ્યું છે.\nકમ્પ્યુટર કે લૅપટૉપ સાથે માઉસ વાપરવું પડે ત્યારે હાથમાં ડાઘ પડી જતા હોય છે. આ પ્રૉબ્લેમનો હંમેશ માટેનો ઉપાય એટલે ગ્લવ્ડ માઉસ. આવા માઉસમાં અંદર જ સેન્સર્સ ફિટ કરેલાં હોય છે અને એને કમ્પ્યુટર સાથે બ્લુટૂથ મારફતે કનેક્ટ કર્યા બાદ આંગળીઓની મદદથી મૂવ કરી શકાય છે. માઉસના સતત વપરાશથી હાથમાં દુખાવો થાય એ પણ આનાથી ટાળી શકાય છે. આ સિવાય શિયાળામાં હાથને થોડી હૂંફ મળી રહે એ માટે પણ કેટલાંક ગ્લવ્ઝ અને મોજાં હવે મળવા લાગ્યાં છે જેને કમ્પ્યુટર સાથે કનેક્ટ કરીને ગરમી મેળવી શકાય.\nબે વ્યક્તિઓ દૂર રહીને પણ એકબીજા માટે પ્રેમ (ફિઝિકલ) બતાવી શકે એ માટે પણ ગૅજેટ મોજૂદ છે. થાડા સમય પહેલાં આવેલી એક ટેક્નૉલૉજીમાં હગ જૅકેટ બનાવવામાં આવ્યું હતું જેમાં કોઈ બે વ્યક્તિ દૂર-દૂર હોય તો પણ એ જૅકેટ પહેરીને એકબીજાને હગ કરી શકે. આવા ગૅજેટમાં કેટલાંક સેન્સર્સ ફિટ કરેલાં હોય છે જે પહેરનારને કેટલાંક વાઇબ્રેશન્સ પહોંચાડે છે. આવી તો કેટલીયે જુદી-જુદી ટેક્નૉલૉજીવાળાં કપડાં આજે ટેક્નોસૅવી લોકો માટે હાજર છે. તાજેતરમાં લૉન્ચ થયેલી ક્લૅપ-ઓપનિંગ બ્રા અને કોઈ ખરાબ નજરે જોતું હોય ત્યારે ચમકી ઊઠતો ડ્રેસ પણ એનું જ ઉદાહરણ છે.\nગૂગલે થોડા સમય પહેલાં એક સ્માર્ટ 3D ચશ્માં લૉન્ચ કર્યા હતાં જે પહેરીને મૂવી જોઈ શકાય, મ્યુઝિક સાંભળી શકાય અને વધુમાં ફોન પણ કરી શકાય. આવાં ચશ્માં પર્હેયા બાદ હાથમાં કોઈ મ્યુઝિક-પ્લેયર રાખવાની કે હેડ-ફોન્સ પહેરવાની જરૂર રહેતી નથી. સ્ટાઇલિશ એવા ગૂગલના ગ્લાસિસ ફૅશન-સ્ટેટમેન્ટ તરીકે પણ કામના છે.\nઆવાં ગૅજેટ્સની ખરેખર જરૂર છે?\nજોકે એવો પ્રશ્ન થાય કે શું ખરેખર આપણને આવાં ગૅજેટ્સની જરૂર છે? પરંતુ વધી રહેલી ટેક્નૉલૉજી સાથે રહેવું હોય તો એના આ કેટલાક રસ્તા છે. જેમ સ્માર્ટફોન અને મ્યુઝિક-પ્લેયરમાં નવી-નવી ટેક્નૉલૉજી આવતી રહે છે એમ આ વેઅરેબલ ટેક્નૉલૉજી પણ કૂદકે ને ભૂસકે આગળ વધી રહી છે. આવાં ગૅજેટ્સ વિના રહેવું મુશ્કેલ નથી, પરંતુ જો પહેરવાં જ હોય તો એટલું ધ્યાનમાં રાખવું કે એ પાણીના સંપર્કમાં ન આવે, કારણ કે એમાં શૉર્ટ સર્કિટ થઈને એ શરીરને નુકસાન કરે એવું પણ બની શકે. આ સિવાય કોઈ પણ સ્માર્ટ ગૅજેટ પહેરો ત્યારે એક સમયે એક જ પહેરવું જેથી ફૅશન-ડિઝૅસ્ટરનો ભોગ ન બની જવાય. આ સિવાય કઈ ટેક્નૉલૉજીની તમને ખરેખર જરૂર છે અને એમાંથીયે કઈ પહેરવાની જરૂર છે એ વિશે વિચારીને પછી જ આ નવો ટ્રેન્ડ અપનાવવો.


ચાન્સ કે ઈમાનદારી (૩)? | દૃષ્ટિકોણ\n← ચાન્સ કે ઈમાનદારી (૨)?\nમાતૃભાષા (Charity begins at Home) →\n6 Responses to ચાન્સ કે ઈમાનદારી (૩)?\n29/01/2012 પર 8:22 એ એમ (am)\nબસ આ સમસ્યા છે !!! આપે ખરે જ ’પ્રજા’ની રગ પકડી એમ કહીશ ! પ્રજાને એ વાત મનમાં બેસે કે સવાલ ૧ રૂ. નો નથી પરંતુ આપણાં અધિકારનો છે ત્યારે વાત બને ! પરંતુ આવી વાતો કરનારાને ’પ્રજા’ હોહા અને હર્ષભેર ઊંચકી ગામની ભાગોળે ફેંકી આવશે !! (અને અમને મળેલા કંજૂસ, ચીકણો, ધડકૂટો, મારવાડી, એવા ખિતાબો પણ સહર્ષ પ્રાપ્ત થશે !)\nએક કહેવત છે; જેને આવી શરમ, તેનાં ફૂટ્યા કરમ ! આપણને આવવી જોઈએ ત્યાં શરમ નથી આવતી પણ હક્કનો એક રૂપિયો પરત માંગતા શરમ આવે છે ! (આ વાંચીને હવે એક જગ્યાએ (સરકારી ખાતામાં જ સ્તો !) હક્કની થોડી રકમ છે અને લગભગ ૧૦ માસથી લખાપટ્ટી કરી થાક્યો તે હવે ઘોયરી (જતી) કરવાનો હતો તેને બદલે બમણાં જોરથી વળગવાનું જનૂન ચઢ્યું છે ! આભાર.)\n29/01/2012 પર 10:57 એ એમ (am)\nબીલકુલ વસુલ કરવી જ જોઈએ અશોકભાઈ. મને તો બાળપણમાં શિખવાડેલી એક-બે કહેવતો યાદ આવે, ‘હિસાબ કોડીનો અને બક્ષિસ લાખની’ અને બીજી ‘છાશમાં માખણ જાય અને રાંડ ફુવડ ગણાય’. એ ન્યાયે જો આપણે આપણો હક્ક જતો કરીએ તો સામેવાળા આપણને મૂર્ખમાં ખપાવતા હોય છે. અને તેમનામાં એવું કરવાની વધુ હિંમત આવતી હોય છે.\n30/01/2012 પર 8:18 એ એમ (am)\nથોડા સમયથી આવા બનાવો વધતાં જાય છે. મારું નિરિક્ષણ છે કે જો ધ્યાન ન રાખો તો કંડકટર ટિકિટ પણ આગળના સ્ટેન્ડની આપી દે છે!\n30/01/2012 પર 9:20 એ એમ (am)\nકળિયુગ છે ભાઈ! બધા કમિશન પર કામ કરતા થઈ ગયા છે. જેટલો વધુ માલ વેચો તેટલું વધુ કમિશન. એટલે જ કદાચ ટ્રાફિક સિગ્નલ પર ઠોલાઓને આજકાલ રોકડી કરવાને બદલે પાવતી ફાડવામાં વધુ રસ હોય છે.\n27/11/2013 પર 11:13 એ એમ (am)\nઅહ્યાં ભારતમાં હવે નવો ટ્રેડ શરૂ થયો છે. મોલદારો કે દુકાનદારો પાસે ૧-૨ રૂપિયા છુટા ન હોય (અને હોય તો પણ ) તેઓ ચોકલેટ કે જેતે કિંમતની વસ્તુ આપી દે છે. પાછી કિંમત ૯૯ રૂપિયા જેવી રાખે.\n27/11/2013 પર 11:29 એ એમ (am)\nમેં એનો પણ રસ્તો શોધ્યો હતો, મને પણ એવું નડતું. એક વખત દુકાનદારે મને એક ચોકલેટ આપી, તો એમાં ૯ બીજી ઉમેરીને એને પાછી આપી અને કહ્યું કે દસની નોટ આપે, જો એની પાસે દસની નોટ પણ ન હોય તો હું ૯૯ ચોકલેટ ગણી આપવા તૈયાર છુ. બીચારો થુંકેલું ચાટી શકે એમ તો હતો નહિ, એટલે ના છૂટકે મારી ૯ અને એની એક એમ દસ ચોકલેટ પાછી લઈને મને દસની નોટ આપી હતી.


ગાજરઘાસ (Parthenium hysterophorus) નિંદણ - Krushi Vigyan\nગાજરઘાસ વર્ષાયુ, પ્રકાશ અને તાપમાન અસંવેદનશીલ, દ્વિદળી નીંદણ છે. તેનું પ્રસર્જન મુખ્યત્વે બીજથી થાય છે. એક છોડમાં ૫,૦૦૦ થી ૧૦,000 બીજ પેદા થાય છે. આ સિવાય જ્યારે માતૃછોડથી. પ્રકાંડ કપાઈ જાય ત્યારે તેની મુકુટકલિકામાંથી નવો છોડ ફૂટે છે. ચોમાસામાં ઊગે છે અને શિયાળામાં પણ વૃદ્ધિ ચાલુ રહે છે. ઉનાળામાં વૃદ્ધિ ગંઠાઈ જાય છે. આ નીંદણનો ઉપદ્રવ ખાસ કરીને રસ્તાની બાજુમાં, રહેણાંક કે અન્ય પડતર જમીનોમાં જોવા મળે છે. પાક વિસ્તારમાં બહુ ઉપદ્રવ હોતો નથી, પરંતુ હવે ઘણાં પાકમાં જોવા મળે છે. તેમાં રહેલ ઝેરી તત્ત્વ “પાર્થેનીન’ના કારણે માણસમાં ચામડીના અને માનસિક તણાવના એલર્જીક રોગો થાય છે. તેની પરાગરજ ખૂબ જ હાનિકારક હોય છે. પશુઓમાં પણ ઘણાં રોગો થાય છે.\nગાજરઘાસના નિયંત્રણ માટે સંકલિત ઉપાયો :\nનવા વિસ્તારમાં ગાજરઘાસ જોવા મળે ત્યારે તેને હાથથી ઉખેડવાની ઝુંબેશ કરવાની ભલામણ છે. આ માટે સ્વયંસેવકોએ હાથમોજા પહેરવા અને ચોકસાઈ કરવી કે છોડ મુકુટ વિસ્તાર સુધી ઊખડી ગયેલ છે\nગાજરઘાસ પ્રસ્થાપિત થયેલ હોય તેવા વિસ્તારમાં નીંદણના કાર્યશીલ વૃદ્ધિકાળ દરમ્યાન ૨,૪ ડી (સોડીયમ સોલ્ટ ) ૫૦ ગ્રામ પ્રતિ ૧૦ લિટર પાણીમાં મેળવી છોડ પર છંટકાવ કરવો.\nડાયક્વોટ અથવા ગ્લાયફોસેટ ૧.૦% (૧૦૦ મિ.લિ. પ્રતિ ૧૦ લિટર પાણી)નો છંટકાવ કરવાથી અસરકારક નિયંત્રણ કરી શકાય છે.\nઆ સિવાય મેટ્રીબ્યુઝીન ૦.૫% (૫૦ ગ્રામ પ્રતિ ૧૦ લિટર પાણી) અથવા મેટસક્યુરોન ૧ ગ્રામ પ્રતિ ૧૦ લિટર પાણીમાં અથવા ક્લોરીબ્યુરોન ૧ ગ્રામ પ્રતિ ૧૦ લિટર પાણીમાં મેળવી છંટકાવ કરી શકાય.\nપાક વિસ્તારમાં જે તે પાકમાં ભલામણ થયેલ દવાઓ જેવી કે એટ્રાઝીન, સીમાઝીન, એલાક્લોર, બ્યુટાક્લોર, ડાયુરોન, નાઈટ્રોન વગેરે પાક અને નીંદણ ઊગ્યા પહેલાં છાંટવાથી ગાજરઘાસનું રથી ૫ મહિના સુધી અસરકારક નિયંત્રણ કરી શકાય છે.


વિવાદિત યોગ ગુરુ બિક્રમ ચૌધરી પર આવી રહ્યો છે વેબ શો, નેટફ્લીક્સ પર રિલીઝ થશે – Cinema-Sahitya\nવિવાદિત યોગ ગુરુ બિક્રમ ચૌધરી પર આવી રહ્યો છે વેબ શો, નેટફ્લીક્સ પર રિલીઝ થશે\nએક યોગી જે ૪૦ ડિગ્રી સેલ્સિયસ તાપમાનમાં યોગ કરતો હતો, જેના શિષ્યોમાં અમેરિકાના રાષ્ટ્રપતિ રિચર્ડ નિક્સનનું નામ આવે છે, જેમના ઉપર યૌન ઉત્પીડનનો આરોપ છે એવા યોગ ટીચર પર આધારિત વેબ શો નેટફ્લીક્સ પર આવી રહ્યો છે. આ એક પ્રકારનો ડોક્યુમેન્ટરી શો છે. આ ફિલ્મમાં બિક્રમની જિંદગીના દરેક પાસા દેખાડવામાં આવશે. શોનું નામ છે- ‘બિક્રમ: યોગી, ગુરુ, પ્રીડેટર’. આ શોના નામ પરથી જ તેના કન્ટેન્ટનું અનુમાન લગાવી શકાય છે.\nbikramyogametepec.com #BikramChoudhury #BikramYoga #yogapose #ShortMan #YogaTeacher #BikramTeacher #DoYoga #Everyday #yogaformen #yogaforwomen #kidsyoga #yogachampion #yogaforall #yogalife #yogalove #yoga\nA post shared by Bikram Yoga Metepec (@bikramyogametepec) on Jun 10, 2019 at 2:59am PDT\nતાજેતરમાં શોનું ટ્રેલર રિલીઝ કરવામાં આવ્યું છે જેમાં બિક્રમ ચૌધરીના જીવનની ઝલક દેખાડવામાં આવી છે. કઈ રીતે તેઓ યોગ ટીચરથી ગુરુ બની જાય છે અને કઈ રીતે તેમનું સામ્રાજ્ય ખતમ થઈ ગયું. આ શોમાં કેટલીક મહિલાઓ પણ છે જે તેમના વિશે વાત કરે છે. તેઓ કહે છે કે બિક્રમ પડદા આગળ એક ટીચર હતો, પણ અસલી રૂપ તેનું બીજું જ હતું.\nસુંદરતાના માપદંડો અંગે જેમ્સ બોન્ડ મૂવીની રાઈટર બોલી- ડિપ્રેશનનો ભોગ બની ચૂકી છું\nબિક્રમ ચૌધરીનું જીવન બહુ જ વિવાદાસ્પદ રહ્યું હતું. તેમના પર અનેક મહિલાઓના યૌન શોષણનો આરોપ પણ છે. કોલકાતામાં જન્મેલા બિક્રમ ચૌધરીએ લગભગ ૨૬ યોગ આસન પર પોતાની પેટન્ટ કરાવી હતી. તેમણે યોગ મારફતે અમેરિકામાં પણ સંપત્તિ ભેગી કરી હતી. આરોપો બાદ તેમને ઘણું નુકસાન થયું હતું.\nધ ફેમિલી મેન- મનોજ બાજપાઈનો ‘કરારો જવાબ’ (વાંચો આ વેબ સિરીઝ વિશે)\nનેટફ્લીક્સ પર દરેક પાસાં કવર કરવામાં આવશે. આ શો ૨૦ નવેમ્બરના દુનિયાભરમાં રિલીઝ થશે.\nTagsAround the WEB • bikram chaudhary • Netflix • Netflix India • Web series\n0 comments on “વિવાદિત યોગ ગુરુ બિક્રમ ચૌધરી પર આવી રહ્યો છે વેબ શો, નેટફ્લીક્સ પર રિલીઝ થશે”


Girl student death in accident in vadodara | વડોદરામાં ચાલુ છકડામાંથી વિદ્યાર્થિની નીચે પટકાઇ, ટ્રકનું ટાયર ફરી વળતા મોત - Divya Bhaskar\nGirl Student Death In Accident In Vadodara\nવડોદરામાં ચાલુ છકડામાંથી વિદ્યાર્થિની નીચે પટકાઇ, ટ્રકનું ટાયર ફરી વળતા મોત\nઘટના સ્થળે પહોંચેલા પરિવારજનોનું હૈયાફાટ રૂદન\nવડોદરા: વડોદરા શહેરની વાઘોડિયા ચોકડી પાસે ચાલુ છકડામાંથી પડી ગયેલી વિદ્યાર્થિની પર ટ્રકનું ટાયર ફરી વળતા સ્થળ પર કરૂણ મોત નીપજ્યું હતું. વિદ્યાર્થિની સ્કૂલમાંથી ઘરે જવા માટે નીકળી હતી.\nવડોદરા જિલ્લાના વાઘોડિયાની 123, અક્ષર વિહાર સોસાયટીમાં રેણુકાબહેન ભરતભાઇ તડવી પરિવાર સાથે રહેતી હતી. રેણુકા વાઘોડિયા રોડ પરિવાર ચાર રસ્તા પાસે આવેલી સ્વામી વિવેકાનંદ સોસાયટીમાં ધોરણ-11માં અભ્યાસ કરે છે. આજે બપોરે રેણુકા સ્કૂલમાંથી છૂટીને ઘરે જવા નીકળી હતી. વૃંદાવન ચોકડી પાસેથી તે વાઘોડિયા જવા માટે છકડો રિક્ષામાં બેઠી હતી. વાઘોડિયા ચોકડી પાસે રેણુકા અકસ્માતે ચાલુ છકડામાંથી પડી ગઇ હતી. તે જ સમયે પસાર થઇ રહેલા ટ્રકનું ટાયર તેના માથામાં ફરી વળતા સ્થળ પર તેનું કમકમાટીભર્યું મોત નીપજ્યું હતું.\nઅકસ્માતમાં મોતને ભેટેલી રેણુકાના સ્કૂલ આઇ કાર્ડ ઉપર લખેલા મોબાઇલ નંબરના આધારે સ્થાનિક લોકોએ તેના પિતાને જાણ કરી હતી. વડોદરા દાંડિયા બજાર સ્થિત જી.ઇ.બી.માં નોકરી કરતા પિતા ભરતભાઇ તડવી ફોન આવતાની સાથે જ સ્થળ પર દોડી ગયા હતા. જ્યાં દીકરીના મૃતદેહને જોઇ સ્તબ્ધ થઇ ગયા હતા.\nઅકસ્માતની ઘટના બનતા જ સ્થળ પર લોકોના ટોળા એકઠા થઇ ગયા હતા. આ સાથે આ બનાવની જાણ પોલીસને થતાં પોલીસ પણ સ્થળ પર દોડી ગઇ હતી. અને લાશનો કબજો લઇને તેણે પોસ્ટ મોર્ટમ માટે સયાજી હોસ્પિટલમાં મોકલી આપી હતી. બીજી બાજુ પોલીસે ટ્રક ચાલક સામે અકસ્માતનો ગુનો નોંધી કાર્યવાહી હાથ ધરી હતી.


રાજ્યમાં સૌપ્રથમવાર અંજીરની ખેતી દ્વારા આ બે પટેલ ખેડૂતભાઈએ હાંસલ કરી અનોખી સિદ્ધિ – જય કિસાન- ખેડૂત ક્લબ\nરાજ્યમાં સૌપ્રથમવાર અંજીરની ખેતી દ્વારા આ બે પટેલ ખેડૂતભાઈએ હાંસલ કરી અનોખી સિદ્ધિ\nહાલમાં દેશનો ખેડૂત વિવિધ પાકો તેમજ ફળોની ખેતી કરીને લાખોની કમાણી કરી રહ્યો છે એમ છતાં પણ રાજ્યમાં આવેલ અતિભારે વરસાદને કારણે ઘણાં ખેડૂતોના ખેતરોમાં પાણી ભરાઈ જવાંથી નુકસાન વેઠવાનો વારો આવ્યો છે. સોશિયલ મીડિયામાં અવારનવાર સફળ ખેડૂતોની કહાની સામે આવતી હોય છે. આવા ખેડૂતો ખુબ મહેનત કર્યાં બાદ પોતાની સિદ્ધિને હાંસલ કરતાં હોય છે. હાલમાં પણ રાજ્યમાં આવેલ સુરત શહેરમાંથી આવી જ એક જાણકારી સામે આવી રહી છે.\nજેની ખેતી સમગ્ર ગુજરાતમાં અત્યાર સુધીમાં કપરી ગણાતી આવી રહી છે. એવી અંજીરની ખેતીનો પ્રયોગ બારડોલીનાં કુલ3ખેડૂતોએ કર્યો છે. કુલ 22 વીંઘામાં કુલ 6,600 છોડ ઉછેરવામાં આવ્યા છે. માત્ર 14 મહિનામાં જ છોડ તૈયાર થઈ ગયા છે. જેમાં ઉમરાખ ગામનાં ખેડૂત કલ્પેશ પટેલ માત્ર6વીઘામાં કુલ 1,800 છોડ, ધામડોદના ખેડૂત જયેશ પટેલ કુલ9વીઘામાં માત્ર 2,700 છોડ તથા ખરવાસા ગામના ખેડૂત ભુપેન્દ્રસિંહ સોલંકીએ માત્ર7વીઘામાં કુલ 2,100 છોડ અંજીરના છોડનું રોપણ કરીને ઉછેરવામાં આવ્યા છે.\nકુલ 14 મહિનાનો સમય થયો હોવાથી અંજીરના ફળ આવવાની શરૂઆત થઇ ગઈ છે પરંતુ છોડનો વિકાસ કરવા માટે અત્યાર સુધીમાં નાના ફળો આવતાં કુલ5વવાર તોડી નાખવામાં આવ્યા છે. હાલમાં બધાં જ છોડ પરિપક્વ થઈ જતાં અંજીરનો પાક શરૂઆત થવાની તૈયારીમાં છે. અંજીરમાં આમ તો ફળ આવ્યા જ કરતાં હોય છે પણ વર્ષમાં કુલ2વાર અંજીરનો પાક લેવાથી ખેડૂતને સારી આવક મળી શકે છે.\nઅંજીરની ખેતીનો ગુજરાતમાં સૌપ્રથમ વાર બારડોલી તાલુકાનાં3ખેડૂતોએ અખતરો કર્યો છે. આ ખેડૂતોએ સારી આવક મળવાની આશા વ્યક્ત કરી છે. શેરડીની ખેતી કરતા આવ્યા હોય, અલગ ખેતી કરવા બાજુ પહેલો પ્રયત્ન હોવાનું જણાવી રહ્યાં છે.\nઅંજીર રોપતાં પહેલાં કરવાંની તૈયારી :\nજમીનમાં પહેલા વર્મીકંપોસ ખાતર વધારે પ્રમાણમાં નાખીને જમીનની ખેડ કરવામાં આવે છે. ત્યારબાદ રોટોવેટર ફેરવીને કુલ 10 ફૂટના પાળા બનાવીને ક્યારીઓ તૈયાર કરવામાં આવે છે તથા કુલ 10×7 ના અંતરે અંજીરના છોડને રોપવામાં આવે છે.\nઅંજીરનો પાક તૈયાર થયા પછી :\nઅંજીરનો પાક સુરત તથા મુંબઈથી વેપારીઓ જ આવીને ખરીદી કરતાં હોય છે. લીલા અંજીરનો ભાવ કુલ 100 રૂપિયા પ્રતિ કિલો હોય છે. દ્રાઇના કિલોના કુલ 1,200 રૂપિયાથી લઈને કુલ 1800 રૂપિયા સુધી આવે છે. દ્રાઇ અંજીરની માટે ખેડૂતે ડી હાઈડ્રેશન પ્લાન્ટ લગાવવાની જરૂર પડતી હોય છે.\nઅંજીર વાવણીનો ખર્ચ તથા ઉત્પાદન :\nઅંજીરનો છોડ કુલ 145 રૂપિયા સુધીમાં મહારાષ્ટ્રમાં આવેલ પૂનામાંથી લાવવામાં આવે છે. જેનો વાવણી ખર્ચ માત્ર 1 વીંઘામાં કુલ 30,000 ની આજુબાજુ થાય છે. જ્યારે છોડ પરિપક્વ બન્યા પછી લેવામાં આવતાં પાકમાં દોઢથી બે વર્ષમાં માત્ર 1 છોડ કુલ 100 કિલો અંજીરનું ઉત્પાદન થાય છે એટલે કે, માત્ર 1 છોડથી કુલ 10,000 રૂપિયાની આવક થાય છે.\nPrevious ઓર્ગેનિક પદ્ધતિથી શણની ખેતી કરી ડાંગ જિલ્લાના ખેડુતો કરી રહ્યાં છે બમણી કમાણી – જાણો વિગતે…\nNext ટામેટાની આ નવી પ્રજાતિની ખેતી માંથી છોડદીઠ મેળવો 19 કિલો ઉત્પાદન – ખેડૂતોને થશે બમણો ફાયદો


આ મુસાફરી કપરી અને મુશ્કેલ છે : crthakrar\nઆવી પરીસ્થિતિ ક્યાં સુધી રહેશે ? સંજોગો ક્યારે બદલાશે ? અત્યારની જીવન-શૈલી કાયમી બની જશે ? જેને આપણે ‘ન્યુ-નોર્મલ’ કહીએ છીએ, એ આટલું બધું ડરામણું હશે ? ચાલો, જવાબ શોધીએ. ધારો કે આપણે કોઈ એક એવી ફ્લાઈટમાં ફસાયેલા છીએ, જે ફ્લાઈટ ટેકનીકલ ખામી કે ખરાબ હવામાનને કારણે લેન્ડ થઈ શકે તેમ નથી. વિપરીત સંજોગો વિશે માઈક પર એનાઉન્સમેન્ટ કરીને પાઈલટ આપણને અવારનવાર માહિતગાર કરી રહ્યા છે અને નચિંત રહેવા કહી રહ્યા છે. પણ દરેક યાત્રીના મનમાં એક જ શંકા છે, શું ક્યારેય પણ લેન્ડીંગ શક્ય બનશે ?\nવાસ્તવિકતાથી શરૂઆત કરીએ. યેસ, આપણી ફ્લાઈટ મોડી છે. કલાકો નહીં પણ મહિનાઓ મોડી છે. ટ્રાવેલ કંડીશન્સ ફેવરેબલ નથી. ભયનો માહોલ છે પણ આવા સંજોગોમાં આપણું લક્ષ્ય એક જ હોવું જોઈએ. ‘સેઈફ અરાઈવલ.’ કોઈપણ જાતની માનસિક કે શારીરિક યાતના વગર આપણે સુખરૂપ લેન્ડ કરી શકીએ, એનાથી વધારે આપણે બીજું કશું જ નથી જોઈતું.\nસફળતા, ક્રિએટીવીટી, અર્થોપાજન, લક્ઝરી, પ્રોફિટ જેવું બધું જ ભૂલી જઈને આપણું એક માત્ર ધ્યેય અત્યારે ‘સર્વાઈવ’ થવાનું હોવું જોઈએ. બદલાતી પરીસ્થિતિ સાથે આપણે માનસિક સમીકરણો પણ બદલવા પડશે. જો અનુભવો – અપેક્ષાઓ = સંતોષ હોય, તો આ સમીકરણમાં આપણે અનુભવો બદલી શકવાના નથી. આપણા હાથમાં રહેલું એક માત્ર વેરીએબલ ‘અપેક્ષાઓ’ છે. અપેક્ષાઓ જેટલી ઘટાડશું, સંતોષ એટલો વધારે રહેશે.\nવિલંબ અપેક્ષિત છે જ. એ પણ અપેક્ષિત છે કે સહયાત્રીઓ અધીરા, ફ્રસ્ટ્રેટેડ કે ગુસ્સે થશે. કેટલાક માનવજાતના અંતની ભવિષ્યવાણી કરવા લાગશે. નિયમોનું ઉલ્લંઘન કરીને કેટલાક માસ્ક કાઢી નાખશે. ‘ક્વોરન્ટાઈન’નું પાલન નહીં કરે. આવા સમયે આપણું કામ શાંતિ, નિરાંત અને સ્વાસ્થ્ય જાળવી રાખવાનું છે. સૌથી પહેલા આપણા માસ્ક બાંધવા અને પછી સહયાત્રીઓને માસ્ક બાંધવા માટે સહાય કરવી. સહયાત્રીઓ પ્રત્યે કરુણા અને સહકારભાવ રાખવો. લોકો તમને આ સમયનો મહત્તમ ઉપયોગ કરી લેવાનું કહેશે પણ ધેટ્સ ઓકે. આપણી જાત કે સંજોગો પાસેથી કોઈ પ્રકારની અવાસ્તવિક અપેક્ષાઓ ન રાખવી. વાળ, મૂછ, દાઢી કે વજન વધે તો વધવા દો. પ્રોડક્ટીવીટી ઘટે, તો ઘટવા દો. લેટ્સ એક્સેપ્ટ. સંજોગો ખરાબ છે અને હજી થોડો સમય ખરાબ રહેશે. પણ ત્યાં સુધી માનસિક અને શારીરિક સ્વસ્થતા જાળવી રાખવી અત્યંત જરૂરી છે. લેટ્સ ટેક ‘વન ડે એટ અ ટાઈમ.’ આગળનું વિચારવાની જરૂર નથી.\nકોઈ બીજાને ખુશ કરવા, એ ખુશ રહેવાનો શ્રેષ્ઠ રસ્તો છે. કોઈને થેન્ક-યુનો મેસેજ લખવો, કોઈને સોરીનો ફોન કરવો, ‘આઉટ ઓફ ટચ’ રહેલા મિત્રને વિડીયો કોલ કરવો, કોઈને એક્સ્ટ્રા સેલેરી આપવો, જુના કપડા આપવા કે કોઈપણ અન્ય પ્રકારે દાન કરવું. ટૂંકમાં, કોઈ એક વ્યક્તિનો દિવસ સુધારવો. કોઈ અન્ય વ્યક્તિના જીવનમાં તમે પ્રગટાવેલું એ અજવાળું, તમારું અંધારું પણ દૂર કરશે.\nચોક્કસ, આ મુસાફરી કપરી અને મુશ્કેલ છે. પરંતુ એક વાત યાદ રાખવા જેવી છે. રાત જ્યારે સૌથી અંધારી અને બિહામણી લાગતી હોય છે, અજવાળું ત્યારે જ થતું હોય છે. પણ સૂર્યોદય જોઈ શકવાની એકમાત્ર પૂર્વશરત છે, અંધારા દરમિયાન ટકી રહેવું.


amul-give-insight-of-10-millionaire-rural-women-entrepreneurs-poured-milk-of-lakh-rupee-business-idea– News18 Gujarati\nદૂધ વેચીને લાખો રૂપિયાની કમાણી કરી રહી આ મહિલાઓ, Amulએ જાહેર કર્યું Top-10 મહિલાઓનું લિસ્ટ\nતમામ મહિલાઓ ડેરી અને પશુપાલન વ્યવસાય સાથે જોડાયેલા છે. ગુજરાતમાં આવી લાખો મહિલાઓ છે, જે દૂધથી પોતાની કિસ્મત બદલી રહી છે. તો જાણીએ કોણે કેટલું દૂધ વેચી કેટલી કમાણી કરી.\nLast Updated:August 19, 2020, 17:42 pm\nનવી દિલ્હી : દૂધનો બિઝનેસ મોટા ફાયદાનો સોદો છે. આ વાત ગુજરાતની મહિલાઓએ સાબિત કરી બતાવી છે. આ મહિલાઓ દૂધ વેચીને વખપતિ બની ગઈ છે. અમૂલ ડેરીના ચેરમેન આરએસ સોઢીએ બુધવારે 10 લખપતિ ગ્રામિણ મહિલાઓનું એક લિસ્ટ જાહેર કર્યું છે, જેમણે નાણાકીય વર્ષ 2019-20માં અમૂલને દૂધ વેચી લાખો રૂપિયાની કમાણી કરી રહી છે.\nઆ તમામ મહિલાઓ ડેરી અને પશુપાલન વ્યવસાય સાથે જોડાયેલા છે. આરએસ સોઢીએ ટ્વીટ કરી કહ્યું કે, આ મહિલા વ્યવસાયિકોએ 2019-20 દરમિયાન લાખો રૂપિયાનું દૂધ વેચ્યું છે. ગુજરાતમાં આવી લાખો મહિલાઓ છે, જે દૂધથી પોતાની કિસ્મત બદલી રહી છે.\nઆરએસ સોઢીએ ટોપ-10 મહિલાઓનું લિસ્ટ જાહેર કર્યું\n- પ્રથમ નંબર પર ચૌધરી નવલબેન છે, જેમણે 2019-20માં 221595.6 કિલોગ્રામ દૂધ વેચી 87,95,900.67 રૂપિયાની કમાણી કરી છે.\n- બીજા નંબર પર માલવી કનૂબેન રાવતાભાઈ છે, જેમણે 250745.4 કિલોગ્રામ દૂધ વેચીને 73,56,615.03 રૂપિયાની કમાણી કરી છે.\n- ત્રીજા નંબર પર ચાવડા હંસાબા હિમ્મતસિંહ છે, જેમણે 268767 કિલોગ્રામ દૂધ વેચી 72,19,405.52ની કમાણી કરી છે.\n- ચોથા નંબર પર લોહ ગંગાબેન ગણેશભાઈ છે, જેમણે 199306 કિલોગ્રામ દૂધ વેચી 64,46,475.59ની કમાણી કરી છે.\n- પાંચમા નંબર પર રાવબડી દેવિકાબેન છે, જેમણે 179632 કિલોગ્રામ દૂધ વેચી 62,20,212.56 ની કમાણી કરી છે.\n- છઠ્ઠા નંબર પર લોહ લીલાબેન રાજપૂત છે, જેમણે 225915.2 કિલોગ્રામ દૂધ વેચી 60,87,768.68ની કમાણી કરી છે.\n- સાતમા નંબર પર બિસ્મિલ્લાહ ઉમતિયા છે, જેમણે 195909.6 કિલોગ્રામ દૂધ વેચી 58,10,178.85ની કમાણી કરી છે.\n- આઠમા નંબર પર સજીબેન ચૌધરી છે, જેમણે 196862.6 કિલોગ્રામ દૂધ વેચી 56,63,765.68ની કમાણી કરી છે.\n- નવમા નંબર પર લોહ નફીશાબેન અગલોદીયા છે, જેમણે 195698.7 કિલોગ્રામ દૂધ વેચી 53,66,916.64ની કમાણી કરી છે.\n- દશમા નંબર પર લીલાબેન ધૂલિયા છે, જેમણે 179274.5 કિલોગ્રામ દૂધ વેચી 52,02,396.82ની કમાણી કરી છે.\nFirst published:August 19, 2020, 17:42 pm\nAmul brandamul directorsAmul Plant


177 mental toughness secrets of the world class Buy Book Online\n177 મેન્ટલ ટફનેસ સિક્રેટસ ઓફ ધ વર્લ્ડ ક્લાસ (મહાન લોકોની વિચારવાની પ્રક્રિયા, આદતો અને ફિલોસોફી પરના ઇન્ટરનેશનલ બેસ્ટસેલર પુસ્તકનો ગુજરાતી અનુવાદ)\nતમે જીવનમાં કેટલા આગળ વધશો અને કેવી સફળતા મેળવશો તે તમારી મેન્ટલ ટફનેસ પરથી નક્કી થાય છે. ‘‘177 મેન્ટલ ટફનેસ સિક્રેટસ ઓફ ધ વર્લ્ડ ક્લાસ’’ પુસ્તકમાં તમે મહાન લોકોની વિચારવાની પ્રક્રિયા, આદતો અને ફિલૉસૉફી અંગે શીખશો. આ પુસ્તક તમને એવી ટેકનિક્સ શીખવશે, જેનો તમે તરત જ અમલ કરીને જે જોઈએ તે મેળવી શકશો. સ્ટીવ સાયબોલ્ડે 20 વર્ષ સુધી અનેક વર્લ્ડ ક્લાસ લોકોના ઇન્ટરવ્યુઝ લીધા, લોકોને માર્ગદર્શન આપ્યું અને વર્લ્ડ ક્લાસ લોકોની સામે હરીફાઈમાં પણ ઉતર્યા. 20 વર્ષના આ અનુભવના નીચોડના આધારે સ્ટીવ સાયબોલ્ડે વર્લ્ડ ક્લાસ લોકોની સફળતાના રહસ્યને નાના નાના મોડયુલ્સમાં રૂપાંતરિત કરી નાખ્યા છે. આ મોડયુલ્સ કોઈપણ વાચક સરળતાથી વાંચીને શીખી શકે તેવા છે. આ પુસ્તકમાં વર્લ્ડ ક્લાસ લોકોની સફળતાના 177 રહસ્યો આપેલા છે. તેમજ દરરોજ અનુસરી શકાય તેવી પ્રવૃત્તિઓ પણ આપેલી છે. આ પુસ્તક તમને ચેમ્પિયન બનવાની મુસાફરીમાં મદદ કરશે. આ પુસ્તક તમને કોઈપણ ક્ષેત્રમાં જીતાડી શકે તેવી ક્ષમતા અને જ્ઞાન ધરાવે છે. જો તમે આ 177 રહસ્યોને તમારા જીવનમાં ઉતારી લેશો, તો જરૂર તમારા વ્યવસાયિક અને વ્યક્તિગત જીવનમાં સફળ બની શકશો.


The body ofaleopard was found from the seam of Mati Kherali | માેટી ખેરાળીની સીમમાંથી દીપડાનો મૃતદેહ મળ્યો - Divya Bhaskar\nThe Body Of A Leopard Was Found From The Seam Of Mati Kherali\nપીએમ રીપોર્ટની રાહ:માેટી ખેરાળીની સીમમાંથી દીપડાનો મૃતદેહ મળ્યો\nપાંચ વર્ષિય દીપડાનું માેત કઇ રીતે થયંુ ?- વનતંત્ર અજાણ, પીએમ રીપોર્ટની રાહ\nરાજુલા તાલુકાના માેટી ખેરાળીની સીમમા અેક ખેડૂતની વાડીમાથી અાજે વનતંત્રને અાશરે પાંચ વર્ષની ઉંમરના અેક દીપડાનાે મૃતદેહ મળી અાવ્યાે હતાે. અા દીપડાનુ માેત કઇ રીતે થયુ તે પ્રથમ દ્રષ્ટિઅે સ્પષ્ટ થઇ શકયુ ન હતુ. જેથી પીઅેમ રીપાેર્ટની રાહ જાેવાઇ રહી છે.\nદીપડાના માેતની અા ઘટના શેત્રુંજય ડિવીઝન હેઠળ અાવતા રાજુલા પંથકમા બની હતી. આ અંગેની પ્રાપ્ત વિગત મુજબ, રાજુલા રેંજના બાબરીયાધાર રાઉન્ડ નીચે અાવતી માેટી ખેરાળી બીટમા ખીમાભાઇ નથુભાઇ લાડુમાેરની વાડીમા અેક દીપડાનાે મૃતદેહ પડયાે હાેવાની વનવિભાગને જાણ થઇ હતી.\nજેને પગલે સ્થાનિક અારઅેફઅાે, ફાેરેસ્ટર અને ફિલ્ડ સ્ટાફ અહી દાેડી ગયાે હતાે. સાંઇના તકીયા વિસ્તારમા અાશરે પાંચેક વર્ષની ઉંમરના દીપડાનાે મૃતદેહ પડયાે હતાે. વનવિભાગે અા મૃતદેહને કબજે લીધાે હતાે અને પાેસ્ટમાેર્ટમની કાર્યવાહી હાથ ધરી હતી.\nજે સ્થળેથી દીપડાનાે મૃતદેહ મળ્યાે તેની અાસપાસ કાેઇ શંકાસ્પદ ગતિવિધી નજરે પડી ન હતી. જેને પગલે અા દીપડાનુ માેત કઇ રીતે થયુ તે પણ સ્પષ્ટ થયુ ન હતુ. દીપડાના માેતની કારણ જાણવા પીઅેમ રીપાેર્ટની રાહ જાેવાઇ રહી છે.


કરોડો ફેસબુક યુઝર્સનો ડેટા એમેઝોન ક્લાઉટ પર લીક\nસોમવાર, એપ્રિલ 22 2019, 23:39 Hrs(IST)\nનવગુજરાત સમય | Publish Date: Apr42019 11:00AM\nસોશિયલ મીડિયા પ્લેટફોર્મ ફેસબુક તેના યુઝર્સના ડેટા લિંકને મામલે ફરીથી ચર્ચામાં છે. રિસર્ચર્સના મતે મોટા ભાગના ફેસબુક યુઝર્સનો ડેટા એમેઝોનના ક્લાઉડ કમ્પ્યુટિંગ સર્વર પર સાર્વજનિક થઇ ગયો છે.\nએક સાઇબર સ્પેસ ફર્મ અપગાર્ડના રિપોર્ટ મુજબ ફેસબુક માટે કામ કરનારી બે થર્ડ પાર્ટી કંપનીઓએ યુઝર્સનો ડેટા એમેઝોનના સર્વર પર સ્ટોર કરી દીધો છે, જેને કોઇપણ વ્યક્તિ સરળતાથી ડાઉનલોડ કરી શકે છે.\nતેમાંની એક કંપનીએ 146 ગિગાબાઇટ ડેટા કલેક્ટ કર્યો છે જેમાં યુઝર્સના લાઇક્સ, કોમેન્ટ, રિએક્શન અને એકાઉન્ટનું નામ જેવા 54 કરોડ રેકોર્ડ સામેલ છે. જોકે હજી સુધી એ સ્પષ્ટ થયું નથી કે તેમાં કેટલા યુઝર્સનો ડેટા સામેલ છે. ત્યાં જ બીજી કંપનીએ લગભગ 22 હજાર યુઝર્સના અનપ્રોટેક્ટેડ પાસવર્ડ સ્ટોર કર્યા છે.\nઅપવાર્ડના રિસ્ક રિચર્ચ એન્ડ ડાયરેક્ટર ક્રિસ વિકરીએ જણાવ્યું હતું કે આ ડેટા ફેસબુક ઇન્ટીગ્રેશન દ્વારા એકત્ર કરાયા છે. ફેસબુક થર્ડ પાર્ટી ડેવલપર્સને કોઇ એપ અથવા વેબસાઇટ પરથી પોતાના પ્લેટફોર્મ મારફતે સાઇન ઇન કરવાની પરવાનગી આપે છે. આવામાં ફેસબુક પોતાના યુઝર્સનો ડેટા સુરક્ષિત રાખવાની ગેરંટી આપી શકે તેમ નથી.\nઆ મામલે ફેસબુકના પ્રવક્તાએ જણાવ્યું હતું કે, યુઝર્સનો ડેટા પબ્લિક ડેટાબેઝ પર સ્ટોર કરવો એ ફેસબુકની પોલિસીની વિરુદ્ધ છે. આ અંગે જાણ થતા જ અમે એમેઝોન સાથે મળીને આ ડેટાને ત્યાંથી હટાવવાના કામે લાગી ગયા છે. અમારા પ્લેટફોર્મ પર લોકોના ડેટા સુરક્ષિત રાખવા અમે ડેવલપર્સની સાથે કામ કરવા માટે પ્રતિબદ્ધ છીએ.


નિષ્ફળતા | નાઇલને કિનારેથી....\nTag Archives: નિષ્ફળતા\nઆઈડિયા કે જોશ સે બચ કર તુમ કહાં જાઓગે? netvepaar.wordpress.com/2019/11/30/%e0… https://t.co/PCNnqMdxjW~~~~~~~\t1 week ago\nજે ભૂમિનો પાયો પ્રેમ, કરુણા અને દયાના સ્તંભથી બન્યો હોય તેની આખી ઇમારત સાચે જ સબળ, સમૃદ્ધ અને કાયમ રહેવાની. આપણી ભા… twitter.com/i/web/status/1…~~~~~~~\t4 weeks ago\nવાર્તાનો ‘એક ગરીબ બ્રાહ્મણ’ કહેશો તોયે ગમશે, તાંદુલ આપી આવતો સુદામા કહેશો તોયે ગમશે. તન તો સૂકલકડી બનાવી રાખ્યું '… twitter.com/i/web/status/1…~~~~~~~\t1 month ago\n'મમી' રિટર્ન્સ ! ગઈકાલે ઇજિપ્તના લક્ઝર (Luxor) શહેરમાં લગભગ ૧૦૦ વર્ષ બાદ (આટલી મોટી સંખ્યામાં) ૩૦ જેટલી નવા મમીઝ મ… twitter.com/i/web/status/1…~~~~~~~\t1 month ago\nબર્થ-ડે પર પ્રિયજનને ગિફ્ટ તો સૌ કોઈ આપતું રહે છે. પણ બહુ જૂજ લોકો ખુદની બર્થડે પર માત્ર થોડાંને જ નહિ, પણ લાખોને… twitter.com/i/web/status/1…~~~~~~~\t2 months ago\n“If You Give-Up, It Means You Never Wanted.” Failure is SUCCESS.~~~~~~~\t3 months ago\nસવાલ એ નથી કે રાતે છત પર ગરોળી કેમ દેખાય છે? સવાલ એ છે કે તે સેકન્ડમાં ક્યાં ગાયબ થઇ જાય છે? સવાલ એ નથી કે પેમેન્ટ… twitter.com/i/web/status/1…~~~~~~~\t3 months ago


Gujarati Stuff: આનંદપ્રિયા : ભાગ-1\nઆનંદપ્રિયા : ભાગ-1\n“આનંદના શું સમાચાર છે?”\nશહેરની સહુથી મોટી કોર્પોરેટ હોસ્પિટલના આઈ.સી.યુ.ની બહાર ડોક્ટરના રૂમમાં શહેરના મશહુર નામાંકિત ડોક્ટર સમીરને એની સામે બેઠેલા એમની જ ઉંમરના એક બિઝનસમેન જેવા દેખાતા વ્યક્તિએ પૂછયું.\n“બહુ દિવસ નથી એની પાસે. સાલો કહેતો હતો કે, “હું પહેલો જવાનો.” આપણે મજાકમાં લેતા હતા અને એ આજે એની અંતિમ સફર તરફ બહુ જ આગળ નીકળી ગયો છે.” ડોક્ટર સમીર કંઈક અંશે લાગણીભીના ગુસ્સાથી બોલી ઉઠ્યા.\nએ શબ્દો સાંભળીને સામે બેઠેલ શહેરના પ્રતિષ્ઠિત બિઝનસમેન કર્મણના ગળે પણ ડુમો ભરાઈ આવ્યો, “સાલો *** આપણને મૂકીને હસતા હસતા જઈ રહ્યો છે.” સમીર અને કર્મણ લગભગ જોડે આંખોમાં આવેલ પાણી લૂછ્યાં.\n“એણે મને આ એક સીડી આપી છે. ગઈ કાલે કહેતો હતો કે એ જાય પછી આપણે બંનેએ જોડે જોવાની છે.”\nબીપ...બીપ... નો અવાજ આવતા ડોક્ટર સમીરે ટેબલ ઉપરના મોનીટરમાં નજર કરી અને તરત જ ઉભો થઈને લગભગ દોડતો આઈ.સી.યુ. બેડ નં. 1 તરફ પહોંચ્યો. દરવાજાની સહુથી નજીકનો બેડ. ત્યાંના મોનીટરમાંથી બીપ..બીપના અવાજ આવી રહ્યા હતા. આસિસ્ટન્ટ ડોક્ટર જાત-જાતના ઈન્જેક્ષન ભરેલી ટ્રે લઈને આવી ગયા, એક પછી એક સીરીંજો ભરાવા લાગી અને ડોક્ટર સમીર એક પછી એક ઈન્જેકશન વીગોથી પેશન્ટના બોડીમાં દાખલ કરતા ગયા. “કાર્ડિયાક એરેસ્ટ, બ્રીંગ ધ મશીન ક્વીક” ડોક્ટર સમીરે આસિસ્ટન્ટને બૂમ પાડીને સૂચના આપી. મોનીટરમાંથી આવતા અવાજો તીવ્ર થઈ રહ્યા હતા અને ડોક્ટર સમીર સમય સાથે જાણે જંગે ચઢ્યા હોય તેટલી ત્વરાથી કામ કરતા હતા અને એટલી જ ત્વરાથી એમનો અનુભવી સ્ટાફ એમની મદદ કરી રહ્યો હતો. મોનીટરમાં પેશન્ટનું બી.પી. 240 બતાવી રહ્યુ હતું તે ઝડપથી ઘટી રહ્યું હતું. પેશન્ટનો શ્વાસ ચઢી રહ્યો હતો. છેલ્લા બે દિવસથી જે પેશન્ટે આંખો નહતી ખોલી એણે અચાનક જ આંખ ખોલી. સામે ડોક્ટર સમીરને જોયા અને સંતોષનો ભાવ એની આંખમાં દેખાયો. પેશન્ટે ડોક્ટરનો હાથ પક્ડયો અને બીજી બાજુ નજર કરી. ડોક્ટર સમીર સમજી ગયા, એમણે તરત જ આઈ.સી.યુ.ના દરવાજાને અડીને ઉભેલા અને આ બધી પ્રક્રિયા જોઈ રહેલાં કર્મણને ઈશારાથી અંદર બોલાવ્યો. કર્મણ આવીને તે પેશન્ટ પાસે ઉભો રહ્યો. પેશન્ટે બીજા હાથે કર્મણનો હાથ પકડ્યો અને એના ચહેરા ઉપર એક સ્મિત આવી ગયું, આંખો ચમકી ઉઠી, હોઠ મલકાઈ ગયા. બસ એ સાથે જ શ્વાસનો એક છેલ્લો આંચકો અને એ પેશન્ટના દેહમાંથી પ્રાણ નીકળી ગયા. મોનીટરના બીપ બીપના અવાજો બંધ થઈ ગયા અને ડિસ્પલેની બધી જ લાઈનો ચઢાવ-ઉતારના બદલે સીધી રેખામાં દેખાવા લાગી.\nસમીર અને કર્મણ બંનેની આંખોમાંથી આંસુ નીકળી રહ્યા હતા. હજુ પણ એમના હાથમાં પેશન્ટના એક-એક હાથ હતા. આસિસ્ટન્ટ ડોક્ટરે આવીને ડોક્ટર સમીરના હાથ ઉપર હાથ મૂક્યો. ડોક્ટર સમીર સ્વસ્થ થયા. પોતાનો હાથ પેશન્ટના હાથમાંથી છોડાવી, ચેમ્બર તરફ ગયા અને પાછળ પાછળ કર્મણ પણ.\nચેમ્બરમાં પહોંચતાં જ ડોક્ટર સમીર અને કર્મણ બંને નાના બાળકોની જેમ છૂટા મોઢે ધ્રુસ્કે ધ્રુસ્કે રડી પડ્યા “જતો જ રહ્યો, આપણને મૂકીને…”\nઆનંદપ્રિયા : ભાગ-1 by Ashish A. Mehta is licensed underaCreative Commons Attribution-NonCommercial-NoDerivatives 4.0 International License.\nમારી કેસ ડાયરી : મૌલિક\nમારી કેસ ડાયરી : નિશીતા


118 વર્ષ પછી આ5રાશીને બનવા જઈ રહ્યો છે રાજયોગ થશે ધન લાભ. – ગુજ્જુ મસાલા\n118 વર્ષ પછી આ5રાશીને બનવા જઈ રહ્યો છે રાજયોગ થશે ધન લાભ.\nPosted on January 29, 2021 Author gujju masala Comment(0)\nપંચાંગ મુજબ આજે માગ મહિનાનો પહેલો દિવસ છે. આજે પ્રતિપદની તારીખ છે. ચંદ્ર કર્ક રાશિમાં બેસે છે. મકર રાશિમાં સૂર્ય સંક્રમિત થઈ રહ્યો છે. આજે અશ્લેષા નક્ષત્ર છે. આજે ગ્રહોની હિલચાલની અસર બધી રાશિ પર દેખાય છે. આ દિવસે કેટલીક રાશિના ચિહ્નો માટે સાવધ રહેવાની જરૂર છે.\nમેષ- આજે તમે કોઈ ગંભીર બાબતે ચિંતા કરી શકો છો, વધારે તાણ ન લેવાની કાળજી લેશો. જે લોકોએ રિકવરીનું કામ કર્યું છે તેમને કાયદાકીય દગોથી બચવું પડશે. ડેટા સુરક્ષા વિશે સાવચેત રહો. ઉદ્યોગપતિઓએ ગ્રાહકોની માંગને ધ્યાનમાં રાખીને સ્ટાફની વ્યવસ્થા કરવી પડશે. યુવાનોને ટ્રાફિકના નિયમોનું પાલન ન કરવા બદલ દંડ ભરવો પડી શકે છે. વિદ્યાર્થીઓએ સમયનો સંપૂર્ણ ઉપયોગ કરવો તે ભવિષ્ય માટે ફાયદાકારક રહેશે. સ્વાસ્થ્ય પર લાંબા સમયથી ચાલતી બીમારી સમસ્યાઓનું કારણ બની શકે છે. પરિવારમાં કોઈ બાબતે ચર્ચા દરમિયાન, ન્યાય ન્યાયી અને નિષ્પક્ષ હોવાનો ન્યાય કરવો જોઇએ.\nવૃષભ – આજનો દિવસ મહત્વપૂર્ણ છે. ઓફિસમાં જવાબદારીઓ સાથે પ્રગતિની નવી તકો મળશે. કોઈપણ ભૂલ કર્યા વિના, ધૈર્ય અને સતત રહેવું. વ્યવસાયી વેપારીઓ માટે વ્યવસાયમાં અનુભવ મેળવવો ખૂબ જ મહત્વપૂર્ણ છે, તેથી જો તમે નવી નોકરી શરૂ કરી રહ્યા છો, તો અનુભવી વ્યક્તિની સલાહ લેવી યોગ્ય રહેશે. વિદ્યાર્થીઓએ અભ્યાસ ઉપર સંપૂર્ણ ધ્યાન કેન્દ્રિત રાખવું જોઈએ. યુવાનોએ તેમની કંપની વિશે સજાગ રહેવું જોઈએ. કામની સાથે, તમે આરોગ્ય વિશે શારીરિક રીતે સક્રિય રહેવા માટે રમતોની પસંદગી પણ કરી શકો છો. ઘરમાં મહેમાનોનું આગમન મનને પ્રસન્ન કરશે. જીવનસાથી તરફથી કોઈ પણ બાબતે વિવાદ થવાની સંભાવના છે.\nમિથુન – આ દિવસે પ્રકૃતિમાં સાનુકૂળતા જાળવવી પડશે. બોસની વાત પર સખત પ્રતિક્રિયા આપશો નહીં, નહીં તો પરિસ્થિતિ તમારા નિયંત્રણની બહાર થઈ શકે છે. જંતુનાશક વ્યવસાયનું વેચાણ વધારે રહેશે. આર્થિક લાભ પણ વધશે. માતાપિતા તેમના બાળકોને સંસ્કાર શીખવે છે. યુવાન દવાઓથી દૂર રહો. જો તમે કોઈપણ પ્રકારના માદક દ્રવ્યોમાં સામેલ છો, તો તેને કાઢી નાખો. જે લોકો લાંબા કલાકો સુધી કામ કરે છે તેમના ગળામાં દુખાવો થવાની સંભાવના છે. તમારે ઘરનું વાતાવરણ હળવા રાખવાની જરૂર છે, દરેક સાથે ભળી દો અને કોઈ પણ નિર્ણય એકતરફી લેશો નહીં.\nકર્ક રાશિ – આજે પણ , આસપાસ રહીને, લક્ષ્ય પર ધ્યાન કેન્દ્રિત કરો, ધ્યાનમાં રાખો કે લોકો તમને કાર્યસ્થળ પર ગેરમાર્ગે દોરવાનો પ્રયાસ કરી શકે છે. સંપૂર્ણ સમર્પણ સાથે કામ કરીને સફળતાની ખાતરી કરવામાં આવે છે. આર્થિક પ્રવૃત્તિઓ વિશે ઉદ્યોગપતિઓ શાંતિથી રહી શકે છે, તેથી કાનૂની કાર્યવાહી ટાળવા માટે બધા દસ્તાવેજો પૂર્ણ કરો. યુવા જૂથો મહત્વપૂર્ણ કાર્યોમાં ભાગ લેશે. તેથી, તેઓએ તેમને આપેલી જવાબદારીઓ નિષ્ઠાપૂર્વક પૂરી કરવી પડશે. વિદ્યાર્થીઓએ વધુ સંખ્યાઓ કરતાં વિષયની ગંભીરતાને સમજીને અભ્યાસ કરવો જોઈએ. રોગચાળો જોઈને, શક્ય તેટલા ઓછા લોકોને મળો. માતાપિતાના ચરણ સ્પર્શ કરીને ઘરની બહાર નીકળો.\nસિંહ- આજે, બધી બાબતોમાં યોગ્ય રીતે નિર્ણય લો, આ ગુણવત્તા તમને ભવિષ્યમાં સફળતા આપશે. મહત્વપૂર્ણ કાર્યોમાં બિનજરૂરી ઉતાવળ ન બતાવો. ઓફિસમાં તમારો સહકાર મળશે. વર્તનને વધુ સારી રીતે દૂર કરવાની જરૂર છે. ઉદ્યોગપતિઓએ પરસ્પર સંકલનથી નફો મેળવવો પડશે. યુવાનોએ ખાસ કરીને નિયમોનું પાલન કરવું જોઈએ, નહીં તો તેઓ કાનૂની કાર્યવાહી હેઠળ આવી શકે છે. આવતીકાલે વિદ્યાર્થીઓ માટે સમાન રહેશે. સંધિવાનાં રોગોમાં દર્દનો સામનો કરવો પડશે. પહેલેથી ચાલી રહેલ દવાઓ અને કસરતો પ્રત્યે બેદરકારી ન રાખો. પરિવારમાં કોઈ મહત્વની ચર્ચા દરમિયાન તમારી સલાહને મહત્વ મળશે.\nકન્યા- આજે તમારા પ્રિયજનો તરફથી ઇચ્છિત ઉપહારો પ્રાપ્ત થવાની સંભાવના છે, જે મનને પ્રસન્ન કરશે. અભ્યાસ કરવાનો આ યોગ્ય સમય છે, જો મન ભટકાઈ રહ્યું હોય તો ધાર્મિક બાબતોને લગતું સાહિત્ય વાંચવું અને લખવું જોઈએ. સત્તાવાર કામ અંગે સંપૂર્ણ પ્રમાણિક રહો. બિઝનેસમાં અનુભવ મેળવવા માટે થોડી મહેનત કરવી પડશે. સ્ટેશનરી કામદારો વિવિધ પર ધ્યાન આપે છે. યુવાનોએ લક્ષ્ય તરફ કેન્દ્રિત રહેવું જોઈએ. અતિશય આળસ બીમારીઓને ઘેરી શકે છે, તેથી કસરત અને અન્ય મહેનત તમારી જાતને સક્રિય રાખવા માટે ફાયદાકારક રહેશે. માંગલિક કાર્ય માટે આમંત્રણ મળી શકે છે. આખા પરિવાર સાથે જવાથી ખુશી મળશે.\nતુલા– આજે સાચા ખોટા સાબિત કરવાનો પ્રયાસ ન કરો, નહીં તો તમે શરમ અનુભવ છો. બડબડાટથી બચો. જો તમે કાર્ય પૂર્ણ નહીં કરો, તો અપમાનજનક પરિસ્થિતિ થઈ શકે છે. કામના સંબંધમાં પ્રવાસ પર જવું પડશે. વધુ લાભ માટે વેપારીઓએ પોતાને નમ્ર બનાવવું જોઈએ. રિટેલ વેપારીની ગુણવત્તા વિશે સાવચેત રહો. યુવા શિક્ષણમાં સક્રિય રહો. લાંબા સમય સુધી ભૂખ્યા ન રહો, જો તમે ડાયાબિટીઝ અથવા બીપીના દર્દી છો, તો આ વસ્તુનું વિશેષ ધ્યાન રાખો. કોઈને દૂર જતા મુશ્કેલીનો સામનો કરવો પડશે. વિવાહિત લોકો માટે સંબંધનો પ્રસ્તાવ આવી શકે છે.\nવૃશ્ચિક- આજે દેશ અને સમયના સંજોગો પ્રમાણે પોતાને બદલવાનો સમય છે. ભવિષ્યના પડકારો જોવા માટે તમારી જાતને અપડેટ રાખો. જો તમે કોઈ વિદેશી કંપનીમાં કામ કરી રહ્યા છો, તો તમને સારો ફાયદો થશે. પરિવહનનો ધંધો કરતા ઉદ્યોગપતિઓએ સજાગ રહેવું પડશે, નહીં તો તેનું નુકસાન તેમણે ભોગવવું પડી શકે છે. યુવાનોમાં આત્મવિશ્વાસ રહેશે. સારા કાર્યોમાં સકારાત્મક ઉર્જા મૂકો અને ગભરાશો નહીં. જો તમે લાંબા સમયથી આલ્કોહોલ અથવા સિગારેટ પીતા હોવ તો, પછી એક અંતર બનાવો. સબંધીઓ સાથે ગતિ રાખો. કોઈપણ મુદ્દા પર નિર્ણય લેતા પહેલા, દરેકના અભિપ્રાયને જાણવું સારું રહેશે.\nધનુ-આજે મહેનત તમારા ભાગ્યને ચમકશે. તમારા જુનને અપડેટ કરવા માટેના માધ્યમનો વિચાર કરો. ધ્યાનમાં રાખો કે વિરોધીઓ તમને દરેક ક્ષેત્રમાં પાછળ છોડી દેવા માટે કટિબદ્ધ છે. ઓફિસમાં વિચાર કર્યા વિના કોઈ ટિપ્પણી ન કરો. સાથીઓ સાથે સ્નેહ અને વર્તનનું વર્તન તમારું પ્રદર્શન સુધારશે. કારખાનામાં કે દુકાનમાં આગના અકસ્માત અંગે વેપારીઓએ સજાગ રહેવું પડશે. નિયમિતપણે બધા જરૂરી સુરક્ષા પગલાં તપાસો. મહિલાઓને ઘરની સજાવટ માટે સમય આપવો જોઈએ. સ્વાસ્થ્યને કારણે લીવર સ્ટેજ પર આવી શકે છે. વૃદ્ધોના સ્વાસ્થ્યનું ધ્યાન રાખો. અચાનક તબિયત બગડવાની સંભાવના છે.\nમકર–આજે અટકેલા કામ ચોક્કસ જોઇ શકાય છે. કચેરીના કામકાજમાં પરિવર્તન આવે તેવી સંભાવના છે. ધ્યાનમાં રાખો કે તમારી ભૂમિકા સંપૂર્ણ રીતે સક્રિય દેખાય છે. જથ્થાબંધ વેપારીઓ આજે લાભની સ્થિતિમાં છે. છૂટક ગ્રાહકે ગ્રાહકોની પસંદગીની નહીં પણ પસંદગીને ધ્યાનમાં રાખવી જોઈએ. યુવા તકનીકીનો દુરુપયોગ કરવાનું ટાળો. માદક દ્રવ્યો અથવા ખોટી કંપનીથી પણ પોતાને જાગૃત રાખો. સુગરના દર્દીઓએ વૈશ્વિક રોગચાળા વિશે જાગૃત રહેવું જોઈએ, ધ્યાનમાં રાખવું કે બેદરકારીથી આખા પરિવારને મુશ્કેલીમાં લાવી શકાય છે. ઘરની આસપાસ ગડબડ કરો, આ તમને ચેપી રોગોથી બચશે.\nકુંભ – આજે મનમાં કોઈ વિચલનો આવે છે, તો ભજન કીર્તનમાં જોડાઓ, શાંત થશો. મેનેજમેંટમાં કામ કરતા લોકોએ તમામ કર્મચારીઓ પર નજર રાખવી પડશે. ગૌણ કર્મચારી હોવાથી કાર્ય બગાડી શકે છે. જે સાધનસામગ્રીનો ધંધો કરે છે અથવા સંબંધિત માલ ગાશે તેમને સારો લાભ થશે. કેટરિંગથી સંબંધિત માલના વેપાર કરનારાઓને પણ ફાયદો થશે. છૂટક વેપારીઓએ તેમની સ્થાપનાની પ્રતિષ્ઠા બગડે નહીં. વિદ્યાર્થીઓએ પ્રશ્નો જોઈને પરેશાન ન થવું જોઈએ. નિત્યક્રમમાં યોગનો સમાવેશ કરવો વધુ ફાયદાકારક રહેશે. મહિલાઓએ ઘરના રાચરચીલું પણ જોવું જોઈએ, આ માટે નવી વસ્તુઓની ખરીદી પણ શુભ રહેશે.\nમીન – તમારા સંપર્કોને સક્રિય રાખતા વખતે , ફોન પરથી તેમનું નિરીક્ષણ કરવાની ખાતરી કરો. આ ફક્ત તમારી હૂંફ જ નહીં રાખશે, પરંતુ ભવિષ્યના પડકારો માટે તમારું સમર્થન પણ વધારશે. નવી ઓફિસ જવાબદારીઓ તમારા ખભા પર આવી શકે છે. વાહનની નોકરીમાં પરિવર્તન ચાલુ છે, ધ્યાનમાં રાખો કે કોઈ પણ સંજોગોમાં, શ્રેષ્ઠ ઓફર હાથથી ન જવા દો. ડીલરશીપનો વ્યવસાય કરનારાઓ ખૂબ સારો નફો કરશે. મિત્રોના વર્તુળ સાથે તાલ રાખો. તેઓ ભવિષ્યમાં પ્રયત્નોને નક્કર આકાર આપશે. ત્વચા ચેપ પ્રત્યે ધ્યાન રાખો. ઘરમાં આગનો અકસ્માત થઈ શકે છે, તેથી તમામ ઉપાય ધ્યાનમાં રાખો.\nદરેક વ્યક્તિ દેવી લક્ષ્મીના આશીર્વાદ મેળવવા ઇચ્છે છે, પરંતુ દેવી લક્ષ્મીને પ્રસન્ન કરવું એટલું સરળ માનવામાં આવતું નથી, કારણ કે તમે બધા જાણો છો કે લક્ષ્મીજીને ધનની દેવી કહેવામાં આવે છે, જો તેની કૃપા કોઈ વ્યક્તિ પર હોય તો. તેથી સાથે સંકળાયેલ સમસ્યાઓ સાથે. તે વ્યક્તિના જીવનમાંથી પૈસા, ઘણી સમસ્યાઓ હલ થઈ શકે છે, હાલના […]\nઆજનો દિવસ તમારા માટે સારો રહેશે. આજે તમને કાર્યક્ષેત્રમાં તકનીકી જ્ઞાન અને અનુભવનો લાભ મળશે. આજે તમે ધાર્મિક કાર્યના કાર્યમાં સક્રિય ભાગ લેશો, તેમાં કેટલાક પૈસા પણ ખર્ચ થશે. નોકરીમાં કામ કરતા વતનીઓને આજે સ્ત્રી મિત્રના ટેકાથી લાભ મળી રહ્યો છે, પરંતુ તમારે તમારા અધિકારીઓનો મધુર અવાજ વાપરવો પડશે, નહીં તો તેઓ તમારું કામ બગાડી […]\nજે લોકોના મકાનમાં ઘોડાની તસવીર હોય, તેઓએ આ વસ્તુઓ જાણવી જ જોઇએ,નહીં તો પછીથી તે મોટું નુકસાનનું કારણ બની શકે છે.


vadodara face water scarcity, vmc give water only 15 minute instead of 55 | વડોદરામાં ભરશિયાળે જળ કટોકટી, 55ને બદલે માંડ 15 મિનિટ પાણી મળે છે - Divya Bhaskar\nVadodara Face Water Scarcity, Vmc Give Water Only 15 Minute Instead Of 55\nવડોદરામાં ભરશિયાળે જળ કટોકટી, 55ને બદલે માંડ 15 મિનિટ પાણી મળે છે\nપીવા માટે વ્યક્તિ દીઠ દૈનિક 20થી 30 લિટર અને વપરાશ માટે 150 લિટર પાણી આપવામાં નિષ્ફળ પુરવાર(પ્રતિકાત્મક તસવીર)\nઓછા પ્રેશરથી અને દૂષિત પાણી મળતું હોવાની વ્યાપક ફરિયાદો ઉઠી\nકોર્પોરેશન રૂ.300ના ભાવે જ્યારે ખાનગી ધંધાર્થીઓ રૂ.500 પાણીના ટેન્કર આપે છે\nવડોદરાઃ સ્માર્ટ સિટીની વાતો વચ્ચે વડોદરા મહાનગર સેવા સદન શહેરીજનોને નિયમ પ્રમાણે પીવા માટે વ્યક્તિ દીઠ દૈનિક 20થી 30 લિટર અને વપરાશ માટે 150 લિટર પાણી આપવામાં નિષ્ફળ પુરવાર થયું છે. શહેરના મોટા ભાગના વિસ્તારોમાં ભર શિયાળે ઓછા પ્રેશરથી અને દૂષિત પાણી મળતું હોવાની વ્યાપક ફરિયાદો ઉઠી છે. કોર્પોરેશન 55 મિનિટ પાણી આપવાને બદલે માંડ 15થી 20 મિનિટ પાણી પૂરું પાડે છે.\n-કોર્પોરેશન દ્વારા ગેરકાયદે પાણીના જોડાણો કાપવા માટે ઝુંબેશ શરૂ કરવામાં આવી છે. 450 જેટલા જોડાણો કાપીને સંતોષ માન્યો છે. તો બીજી તરફ ઘણા લોકો પાણીનો પ્રશ્ન હલ કરવા ગેરકાયદે જોડાણો પણ જોડી રહ્યા છે. જ્યારે અમુક વિસ્તારમાં લોકો ટેન્કરો દ્વારા પાણી મંગાવી રહ્યા છે.\nવડોદરા મહાનગર સેવા સદનના પાણી પુરવઠા વિભાગના અધિકારી અલ્પેશ મજમુદારે જણાવ્યું હતું કે, શહેરમાં પ્રતિદિન 500 મિલિયન લિટર પાણીની માંગ છે. કોર્પોરેશન દ્વારા ખાનપુર, મહિસાગર અને આજવા સરોવર દ્વારા શહેરીજનોને પાણી પૂરું પાડવામાં આવે છે. ચાલુ વર્ષે વરસાદની ઘટ હોવાથી આજવા સરોવરમાં પાણીનું લેવલ ઓછું છે. શહેરના 15થી 20 ટકા વિસ્તારમાં પુરતા પ્રેશરથી પાણી મળતું ન હોવાની ફરિયાદો છે.\nજ્યારે સ્ટેન્ડિંગ કમિટીના ચેરમેન સતિષ પટેલે જણાવ્યું કે, શહેરીજનોને પુરતા પ્રેશરથી અને શુદ્ધ પાણી મળવું જોઇએ. જે વિસ્તારમાં ઓછા પ્રેશરથી અને દૂષિત પાણી મળે છે, તે વિસ્તારમાં ત્વરીત કામગીરી કરવામાં આવે છે. આગામી દિવસોમાં શહેરીજનોને પુરતા પ્રેશરથી અને શુદ્ધ પાણી મળે તે માટે નક્કર આયોજન કરવામાં આવી રહ્યું છે.


EPF ખાતાધારક નોકરીઓ બદલે તો પણ તેમનું EPF ખાતું એક જ રહેશે:તમામ EPF એકાઉન્ટ બેલેન્સ એકમાં મર્જ થશે\nશ્રમ મંત્રી ભૂપેન્દ્ર યાદવની અધ્યક્ષતામાં EPFOના સેન્ટ્રલ બોર્ડ ઓફ ટ્રસ્ટીઝની બેઠકમાં લેવાયો નિર્ણય\nનવી દિલ્હી : EPF સબસ્ક્રાઇબર હવે ગમે તેટલી નોકરી બદલી શકે છે પરંતુ તેની પાસે માત્ર એક જ EPF ખાતું હશે. તમામ EPF એકાઉન્ટ બેલેન્સ એકમાં મર્જ થઈ જશે.5કરોડથી વધુ EPF ખાતાધારકો હવે નોકરી બદલવા પર, પ્રથમ કંપનીના EPF ખાતામાં જમા થયેલા પૈસાને નવા PF ખાતામાં ટ્રાન્સફર કરવાની જરૂર નહીં રહે. નોકરી બદલવા પર, જૂનું EPF ખાતું અને નવું EPF ખાતું આપમેળે મર્જ થઈ જશે. શ્રમ મંત્રી ભૂપેન્દ્ર યાદવની અધ્યક્ષતામાં EPFOના સેન્ટ્રલ બોર્ડ ઓફ ટ્રસ્ટીઝની બેઠકમાં આજે આ નિર્ણય લેવામાં આવ્યો છે.\nઆનો અર્થ એ છે કે EPF એકાઉન્ટ ધારક ગમે તેટલી નોકરીઓ બદલે, તેનું EPF ખાતું એક જ રહેશે. જૂના પીએફ ખાતાનું બેલેન્સ એ જ ખાતામાં આપમેળે જમા થઈ જશે. સબસ્ક્રાઈબર પાસે વિકલ્પ હશે કે જો તે ઈચ્છે તો નવી સંસ્થામાં પણ જૂનું એકાઉન્ટ ચાલુ રાખી શકે છે. EPFOના સેન્ટ્રલ બોર્ડ ઓફ ટ્રસ્ટીએ પણ આ માટે સેન્ટ્રલાઈઝ આઈટી સિસ્ટમ બનાવવાની મંજૂરી આપી દીધી છે.\nસેન્ટ્રલ બોર્ડ ઓફ ટ્રસ્ટીઝે પણ EPFOની વાર્ષિક થાપણના5ટકા ઇન્ફ્રાસ્ટ્રક્ચર ઇન્વેસ્ટમેન્ટ ટ્રસ્ટ્સ (InvITs)માં રોકાણ કરવાની મંજૂરી આપી છે. મળી શકે છે. આ દરખાસ્ત પર સંમત થવાથી InvITs ઈન્ફ્રાસ્ટ્રક્ચરમાં રોકાણને વેગ મળશે. તેથી EPFOના રોકાણ બાસ્કેટમાં રોકાણના નવા માધ્યમનો સમાવેશ કરવામાં આવ્યો છે. હાલમાં, EPFO એક્સચેન્જ ટ્રેડેડ ફંડ્સ (ETF), સરકારી સિક્યોરિટીઝ અને બોન્ડ્સમાં રોકાણ કરે છે.\nદર મહિને લગભગ 15000-16000 કરોડ રૂપિયા EPFOમાં જમા થઈ રહ્યા છે. એવું માનવામાં આવે છે કે 2021-22માં EPFOની જમા રકમ 1.8 લાખ કરોડથી 1.9 લાખ કરોડ રૂપિયાની વચ્ચે વધી શકે છે. તેમાંથી 15 ટકા રકમ ઇક્વિટીમાં અને બાકીની રકમ ડેટ ઇન્સ્ટ્રુમેન્ટમાં રોકાણ કરવામાં આવે છે. થાપણોમાં થયેલા વધારાને ધ્યાનમાં રાખીને, EPFO પાસે તેના રોકાણના બાસ્કેટને વિસ્તારવાની મોટી તક છે. જેના કારણે EPFO ખાતાધારકોને વધુ રિટર્ન મળશે.


એક ક્લબ એવી છે જે ફ્રાન્સ સિવાય દુનિયામાં કોઇ પણ સ્થળે જોવા મળતી નથી. આ ક્લબ કષ્ટ આપનાર ક્લબ તરીકે ઓળખાય છે. આ ક્લબ અંગે તેના સભ્યો સિવાય ખાસ કોઇ જાણતું નહોતું.\nફ્રાન્સમાં હજારોની સંખ્યામાં વિવિધ પ્રકારની ક્લબ આવેલ છે. જેમાં એક ક્લબ એવી છે જે ફ્રાન્સ સિવાય દુનિયામાં કોઇ પણ સ્થળે જોવા મળતી નથી. આ ક્લબ કષ્ટ આપનાર ક્લબ તરીકે ઓળખાય છે. ફ્રાન્સમાં આ એક માત્ર ક્લબ છે અને આ ક્લબ અંગે તેના સભ્યો સિવાય ખાસ કોઇ જાણતું નહોતું. ત્યાં થતી કામગીરીથી દુનિયા અપરિચિત હતી. આ ક્લબની સ્થાપનાનો હેતુ પણ કોઇ જાણતું નહોતું. સૌથી વધારે મુશ્કેલી તો શ્રીમંત માર્કોઇસ ડી સૈડોને હતી, કેમકે તે ક્લબનો સભ્ય બનવા માગતો હતો, પણ ક્લબના મેનેજરે કહ્યું કે, ક્લબના કોઇ પાંચ સભ્ય જે વ્યક્તિના નામનું સૂચન કરે એ વ્યક્તિ જ સભ્ય બની શકે છે.\nસભ્ય પણ વર્ષમાં એક વખત ૧૯ ઓગસ્ટના દિવસે જ બનાવવામાં આવે છે, કારણ કે, ૧૯ ઓગસ્ટે ક્લબની સ્થાપના કરવામાં આવી હતી.’ ક્લબના સભ્યો ડી સૈડોના નામનું સૂચન કરી શકે એ માટે મેનેજરને ક્લબના સભ્યોનાં નામ બતાવવા માટે વિનંતી કરી. તો મેનેજરે સભ્યોનાં નામ બતાવવાનો ઇન્કાર કર્યો. તેથી તે નિરાશ થઇને ચાલ્યો ગયો. હવે મારકોઇસે ક્લબની અંદર ચાલતી પ્રવૃત્તિ અંગે જાણકારી મેળવવા માટે એક ઉપાય શોધી નાખ્યો.\nતેની પાસે રૂપિયાની કંઇ ખોટ નહોતી. તેણે ક્લબના બિલ્ડિંગની સફાઇ કરનાર કામદાર અને ચોકીદારને રૂપિયા આપી ફોટોગ્રાફર સાથે બિલ્ડિંગના ગુપ્ત રસ્તે પ્રવેશ કર્યો. ચોકીદારે ક્લબના મુખ્ય હોલની બારીના ચોથા ભાગમાં એવું કાણું પાડ્યું, જેમાંથી હોલનું ર્દશ્ય સ્પષ્ટપણે દેખાતું હતું. સાંજ સુધી એ ત્યાં છુપાઇ રહ્યા. સાંજ ઢળતાં ક્લબના સભ્યો અંદર ભેગા થયા ત્યારે તે પણ કાણાંમાંથી જોવા લાગ્યો.\nશરૂઆતમાં ક્લબના સભ્યો ફક્ત મદિરાપાન કરવામાં મગ્ન રહ્યા. જ્યારે મદિરાપાનનો રાઉન્ડ સમાપ્ત થયો અને ક્લબની વાસ્તવિક પ્રક્રિયાનો આરંભ થયો ત્યારે મારકોઇસને આશ્ચર્ય થયું. કેમકે, અંદર જે થઇ રહ્યું હતું એ આજ સુધી ના તેણે ક્યાંય જોયું હતું. ના સાંભળ્યું હતું. તેણે જોયું કે, એક સ્ત્રી પલંગ પર સૂતી હતી અને બીજી મહિલાઓ તેને ઘેરીને લાતો, બેટ અને હાથ વડે મારી રહી હતી. નવાઇની વાત તો એ છે, તે કોઇપણ જાતના વિરોધ વગર ચૂપચાપ પડી રહીને માર ખાઇ રહી હતી. જાણે તે પોતાની ઇચ્છાથી માર ખાઇને આનંદની અનુભૂતિ કરી રહી હોય એવું લાગતું હતું.\nથોડીવાર તો આશ્ચર્યપૂર્વક આ ર્દશ્ય નિહાળીને મારકોઇસે ફોટોગ્રાફરને એ જ કાણાંમાંથી ફોટા પાડવા માટે કહ્યું. ફોટોગ્રાફરે અપૂર્વ, આશ્ચર્યજનક અને વિચિત્ર ર્દશ્યને પોતાના કેમેરામાં બંધ કરી દીધા. પંદર મિનિટ સુધી એ યુવાનો અને યુવતીઓ માર ખાતાં રહ્યાં. ત્યારબાદ એમાંની એક સ્ત્રીએ પોતાને દાંત વડે બચકાં ભરવામાં આવે, એવો આગ્રહ કર્યો. જેનો અમલ અન્ય મહિલાઓ હસતાં હસતાં કરી રહી હતી.\nPosted by Deepak Bhatt at 11:02:00 AM


ઉત્તર પ્રદેશમાં પાક સર્વેક્ષણ શરુ કરાયું: 30 જૂન સુધી માં સર્વે પૂર્ણ કરાશે - ChiniMandi\nHome Gujarati Indian Sugar News Gujarati ઉત્તર પ્રદેશમાં પાક સર્વેક્ષણ શરુ કરાયું: 30 જૂન સુધી માં સર્વે પૂર્ણ...\nઉત્તર પ્રદેશમાં પાક સર્વેક્ષણ શરુ કરાયું: 30 જૂન સુધી માં સર્વે પૂર્ણ કરાશે\nપીલીભીત:ઉત્તર પ્રદેશ રાજ્યમાં સરકારે સર્વેની કામગીરી હાથ ધરી છે. શેરડીના ખેડૂતોને પણ ત્યાંજ બોલાવીને આ સર્વે હાથ ધરવામાં આવ્યો છે.જેના ભાગરૂપે બરેલી મંડલના શેરડીના ડેપ્યુટી કમિશનર રાજીવ રાયે બે ગામમાં પાક સર્વેક્ષણની નિરીક્ષણ માટે અહીં મુલાકાત લીધી હતી. આ દરમિયાન તેમણે શેરડીના ખેડૂતો સાથે વાતચીત પણ કરી હતી. બાદમાં સર્વે કરનાર સંબંધિત સુગર મિલો અને શેરડી વિભાગના અધિકારીઓને શેરડી પાકનો સર્વે નિર્ધારિત સમયમાં પૂર્ણ કરવા સુચના આપવામાં આવી હતી.\nગુરુવારે, શેરડીના ડેપ્યુટી કમિશનર, જિલ્લા શેરડી અધિકારી જિતેન્દ્રકુમાર મિશ્રા સાથે, બરખેડા વિસ્તારના ગામ ભગવંતપુર પહોંચ્યા હતા. અહીં તેમણે ખેતરોની મુલાકાત લીધી હતી અને સર્વે કરાયેલા પાકનું નિરીક્ષણ કર્યું હતું. સર્વે ટીમના સભ્યો અને સંબંધિત ખેડૂતો પાસેથી પણ તેઓએ માહિતી મેળવી હતી. આ પછી બંને અધિકારીઓ દૌલતપુર ગામની મુલાકાત લઈને અહીંના ખેતરોમાં પાકનું અવલોકન કર્યું હતું.\nઆ પ્રસંગે શેરડીના ડેપ્યુટી કમિશનરે જણાવ્યું હતું કે સર્વે યોગ્ય રીતે થવો જોઈએ. સર્વેક્ષણ માટેના ક્ષેત્રના માલિકે સ્થળ પર જ ખેડૂતોને બોલાવવી પડશે. જેથી તે સર્વેથી સંતુષ્ટ થઈ શકે. શેરડીના ડેપ્યુટી કમિશનરે નિર્દેશ આપ્યો કે દરેક કિસ્સામાં પાકનો સર્વે 30 જૂન સુધીમાં પૂર્ણ કરવામાં આવે. ત્યારબાદ ડીસીઓ સાથે બરખેડાની બજાજ હિન્દુસ્તાન સુગર મીલની મુલાકાત પણ કરી હતી. અહીં તેમણે શેરડીના ભાવ સામે તૈયાર ખેડૂતોને ખાંડનું વિતરણ કરવાનું કામ નિહાળ્યું હતું. આ પછી, શેરડીનો ડેપ્યુટી કમિશનર બરેલી પરત આવ્યા હતા


મેટ હાર્ડીની નેટવર્થ અને પગાર - Wwe\nમેટ હાર્ડીની નેટવર્થ અને પગાર\nમેટ હાર્ડી, તેના ભાઈ જેફ સાથે, 1990 ના દાયકાના અંતમાં ડબ્લ્યુડબ્લ્યુઇના સુવર્ણકાળમાં ઘરગથ્થુ નામો બન્યા - એટીટ્યુડ યુગ. તેમ છતાં મેટને પોતાના માટે એકદમ સફળ સિંગલ્સ કારકિર્દી હતી, તે ટેગ ટીમ વિભાગમાં તેના સમય માટે હાર્ડી બોયઝના અડધા ભાગ તરીકે જાણીતો હતો. મેટ હાર્ડીની કારકિર્દીનું મૂલ્ય અને તેની નેટવર્થ આજે જેટલી highંચી છે, તે કોઈ મોટા ભાગમાં નથી, જબરદસ્ત સફળતા અને લોકપ્રિયતાને કારણે બંનેએ વ્યાવસાયિક કુસ્તીના ઇતિહાસમાં સૌથી સફળ સમયગાળામાં આનંદ માણ્યો હતો.\nમેટની નેટવર્થ અને તેના અન્ય સાહસોની તપાસ કરતા પહેલા, ચાલો પહેલા મોટા હાર્ડીની બે દાયકાની નજીકની કારકિર્દી પર એક નજર કરીએ.\nઆ પણ વાંચો: જેફ હાર્ડીની નેટવર્થ અને પગાર\nમેટ હાર્ડીનો જન્મ 27 સપ્ટેમ્બરના રોજ થયો હતોમી, કેમેરોન, નોર્થ કેરોલિનામાં 1974. મેટ હાર્ડી તેના શાળાના દિવસો દરમિયાન એક ઉત્તમ વિદ્યાર્થી હતા અને તેમની પસંદગીની કોઈપણ કોલેજમાં સ્કોલરશિપ પણ મેળવી હતી. તેણે ઉત્તર કેરોલિના યુનિવર્સિટીમાં એન્જિનિયરિંગ કરવાનું નક્કી કર્યું પરંતુ એક વર્ષ પછી તે છોડી દીધું.\nમોટા વ્યાવસાયિક કુસ્તીના ચાહકો તરીકે ઉછરેલા, મેટ અને જેફ હાર્ડી ઘણીવાર તેમના પોતાના મનપસંદ કુસ્તીબાજોની ચાલનું અનુકરણ કરતા, ટ્રામપોલીન રેસલિંગ ફેડરેશન (TWF) નામનું ફેડરેશન બનાવ્યું.\nહાર્ડી બોય્ઝે તેમના કેટલાક મિત્રો સાથે ઓર્ગેનાઇઝેશન ઓફ મોર્ડન એક્સ્ટ્રીમ ગ્રેપલિંગ આર્ટ્સ (ઓમેગા) ચેમ્પિયનશિપ રેસલિંગ નામની પોતાની પ્રમોશનની સ્થાપના કરી. આ સંસ્થાએ મેટ અને જેફ હાર્ડી બંનેની કારકિર્દીની શરૂઆતમાં સરળતામાં મહત્વની ભૂમિકા ભજવી હતી.\nનાના પ્રમોશન માટે બે વર્ષ કામ કર્યા પછી, મેટ હાર્ડીએ 1994 માં WWE માં એન્હાન્સમેન્ટ ટેલેન્ટ (જોબર) તરીકે કામ કરવાનું શરૂ કર્યું. ચાર વર્ષ પછી, તેમને તેમના ભાઈ જેફ સાથે કંપની સાથે સંપૂર્ણ સમયનો સોદો ઓફર કરવામાં આવ્યો અને તેઓ આગળ વધ્યા. એટીટ્યુડ યુગ દરમિયાન WWE ના ટેગ ટીમ વિભાગમાં અકલ્પનીય સફળતા મેળવો.\nકોષ્ટકો, સીડી અને ખુરશીઓ તેમની ઉચ્ચ-ઓક્ટેન અને ડેરડેવિલ શૈલી સાથે ખ્યાલ મેળવે છે; હાઇ-ફ્લાઇંગ ટેન્ડમ એજ અને ક્રિશ્ચિયન અને ધ ડડલીઝ (બુબ્બા રે અને ડી-વોન ડડલી) સાથેની કેટલીક અત્યંત કઠોર, શારીરિક અને ઉત્તેજક મેચોમાં સામેલ હતા. મેટ હાર્ડી WWE માં તેમના કાર્યકાળ દરમિયાન આઠ વખતની ટેગ ટીમ ચેમ્પિયન બની હતી.\nતેણે ECW ચેમ્પિયનશિપ, WWE યુનાઇટેડ સ્ટેટ્સ ચેમ્પિયનશિપ, WWE ક્રુઝરવેટ ચેમ્પિયન, WWE યુરોપિયન ચેમ્પિયનશિપ અને WWE હાર્ડકોર ચેમ્પિયનશિપ એક -એક વખત મેળવેલી સિંગલ્સ કારકિર્દી પણ મેળવી હતી.\nમેટ હાર્ડી, જેફ હાર્ડી અને લિટાએ સામૂહિક રીતે ટીમ એક્સટ્રીમ તરીકે તેમની લોકપ્રિયતાની ટોચનો આનંદ માણ્યો\nહાર્ડીએ 2011 માં ટોટલ નોનસ્ટોપ એક્શન રેસલિંગ સાથે એક વર્ષ સુધી તોફાની રહ્યો હતો, જે દરમિયાન તે વ્યક્તિગત રાક્ષસો અને કાનૂની સમસ્યાઓ સામે લડતો હતો. તેના મુદ્દાઓએ આખરે મેટ હાર્ડીને ટીએનએમાંથી સસ્પેન્ડ થતા જોયા.\nતેના ટીએનએના પ્રસ્થાન બાદ, મેટ હાર્ડીએ આગામી ચોવીસ મહિનામાં અસંખ્ય સ્વતંત્ર પ્રમોશનમાં ભાગ લીધો જેમ કે રિંગ ઓફ ઓનર, પ્રો રેસલિંગ સિન્ડિકેટ, ફેમિલી રેસલિંગ એન્ટરટેઇનમેન્ટ અને મેરીલેન્ડ ચેમ્પિયનશિપ રેસલિંગ અન્યમાં. હાર્ડી 2014 માં TNA માં પાછો ફર્યો, બે વખત TNA વર્લ્ડ હેવીવેઇટ ચેમ્પિયનશિપ બની.\nઆ પણ વાંચો: અંડરટેકરની નેટવર્થ જાહેર થઈ\nજો કે, સિંગલ્સ પરફોર્મર તરીકે તેમની સૌથી મોટી સફળતા તેમના વર્લ્ડ ટાઇટલ રન પછી આવી, જ્યારે તેમણે વિવાદાસ્પદ અને ધ્રુવીકરણવાળા તૂટેલા મેટ હાર્ડી તરીકે એક ખેલ અને પાત્ર પરિવર્તન કરાવ્યું. ભાઈ નેરો (જેફ હાર્ડી) સાથે ઝઘડો કર્યા પછી, આ જોડી ફરી એક થઈ અને ટીએનએ વર્લ્ડ ટેગ ટીમ ચેમ્પિયનશિપ જીતીને ફરી એક સાથે જોડાવાનું શરૂ કર્યું.\nટેક્સ્ટ ઉદાહરણો પર કોઈ વ્યક્તિને કેવી રીતે પૂછવું\nવર્ષોથી, મેટને ઓછા મહત્વના હાર્ડી ભાઈ તરીકે જોવામાં આવતો હતો, પરંતુ તૂટેલા મેટ હાર્ડી પાત્રની ચાતુર્ય અને તેજને કારણે, તે પોતાને તેના નાના ભાઈની છાયાથી મુક્ત કરવામાં સફળ રહ્યો છે અને વ્યાવસાયિક કુસ્તીમાં શ્રેષ્ઠ પાત્ર તરીકે ગણવામાં આવે છે અને દલીલપૂર્વક બે ભાઈઓ માટે વધુ સુસંગત.\nમેટ હાર્ડીની નેટવર્થ - $ 10 મિલિયન\nતેમની જબરજસ્ત ખ્યાતિ અને લોકપ્રિયતાને કારણે, મેટ અને જેફ ડબ્લ્યુડબ્લ્યુઇ સાથે ટેગ ટીમ તરીકે તેમના કાર્યકાળ દરમિયાન સામૂહિક રીતે $ 350,000 થી વધુ કમાતા હતા. તેઓ સૌથી અગ્રણી વેપારી વેચનાર હતા, જે ચોક્કસપણે તેમની એકંદર વાર્ષિક કમાણીમાં મોટો ફાળો આપનાર પરિબળ હતો.\nતેના ભાઈ સાથે છૂટાછેડા લીધા પછી અને સિંગલ્સ કારકિર્દી શરૂ કર્યા પછી, મેટને વેપારી વેચાણના હિસ્સા સાથે $ 320,000 સુધીની ગેરંટી મળી, કારણ કે તેણે હજી પણ કંપની માટે ઘણી બધી વસ્તુઓ વેચી હતી.\nઆ પણ વાંચો: બિગ શોની નેટવર્થ અને પગાર જાહેર થયો\nડબ્લ્યુડબ્લ્યુઇમાંથી તેમના પ્રસ્થાન બાદ, તેમણે પ્રતિ-દેખાવના આધારે સ્વતંત્ર સર્કિટ પર સ્પર્ધા કરી અને આદરણીય પગારનો આદેશ આપ્યો.\nમેટ હાર્ડી હાલમાં તેના ટીએનએ કોન્ટ્રાક્ટમાંથી આશરે $ 330,000 નો મૂળભૂત વાર્ષિક પગાર મેળવે છે, જે તેણે WWE વર્ષ દરમિયાન કરેલા પગાર કરતા વધારે છે.\nમેટ હાર્ડીનું ઘર અને કાર\nમેટ હાર્ડી તેની પત્ની રેબેકા સ્કાય અને પુત્ર મેક્સેલ 'મેક્સ' હાર્ડી સાથે કેમેરોન, નોર્થ કેરોલિનામાં રહે છે. તેની હવેલી ઘરના પ્રવેશદ્વારની જમણી બાજુએ હરિયાળી અને નાના છોડથી ઘેરાયેલી છે.\nડ્રાઇવ વે અને ગેરેજ ઘરની ડાબી બાજુ પાછળ આવેલા છે. મેટ હાર્ડીના કાર કલેક્શનમાં પીળા રંગના કોરવેટ અને કાળા કેડિલેક એસ્કેલેડનો સમાવેશ થાય છે. હાર્ડીના રસોડા અને વસવાટ કરો છો ખંડ વચ્ચે એક નાનો માર્ગ છે, એક દિવાલ છે જેમાં એક મોટો ક્રોસ છે અને ઉપર અને નીચેની બાજુએ ચાર નાના ક્રોસ છે, કારણ કે મેટ હાર્ડી ક્રોસના પ્રતીકનો મોટો ચાહક છે.\nરસોડું અને વસવાટ કરો છો ખંડ વચ્ચે એક કેબિનેટ પણ છે, જ્યાં હાર્ડીએ કુસ્તીની યાદગીરીઓ પ્રદર્શિત કરી છે જેમ કે એક્શન ફિગર્સ અને પિક્ચર એરેન્જમેન્ટ, જેમાં તેના પિતા અને ભાઈ જેફ હાર્ડી સાથેની તેની તસવીરો છે.\nઆ પણ વાંચો: કેનની નેટવર્થ અને પગાર જાહેર થયો\nટેલિવિઝન સામે બે સોફા અને એક મોટી ખુરશી સાથેનો વસવાટ કરો છો ખંડ એકદમ વિશાળ છે. ટેલિવિઝનની બાજુમાં એક સગડી છે. બાકીના વસવાટ કરો છો ખંડને વધુ કુસ્તીની યાદગીરીઓથી શણગારવામાં આવે છે જેમાં અનેક એક્શન ફિગર અને ડીવીડીનો સમાવેશ થાય છે.\nવસવાટ કરો છો ખંડની બાજુમાં બીજો ઓરડો છે જેને હાર્ડી 'વર્ક રૂમ' તરીકે વર્ગીકૃત કરે છે જ્યાં તે તેના લેપટોપ રાખે છે. ત્યાં બીજી કબાટ છે જેમાં વધુ ડીવીડી છે. પુસ્તકો અને જુની વિડીયો હોમ સિસ્ટમ ટેપ માટે અલગ કમ્પાર્ટમેન્ટ છે. આ રૂમમાં નાનપણથી જ તેના પરિવાર સાથે હાર્ડીના ફોટોગ્રાફ્સ સાથે દિવાલ પણ છે.\nહાર્ડી જે બેડરૂમ ધરાવે છે તેમાંથી એક અન્ય વિશાળ ટીવી, બેડ અને થોડા વધુ વ્યાવસાયિક રેસલિંગ યાદગાર છે, ખાસ કરીને, મૂળ હાર્ડી શો ટેપ. ઉપરના માળે વધુ બે શયનખંડ છે.\nહાર્ડીના અન્ય સાહસો\nસાથી WWE સુપરસ્ટાર ટેસ્ટ સાથે ફિયર ફેક્ટર પર મેટ હાર્ડી\nમેટ હાર્ડી 1999 ના 70 ના શોના એપિસોડમાં દેખાયા. તેમણે 2002 માં ફિયર ફેક્ટર અને 2009 માં સ્કેર ટેક્ટિક્સ પર પણ રજૂઆત કરી હતી.\nહાર્ડી બોય્ઝે તેમની આત્મકથાઓ પણ લખી છે હાર્ડી બોયઝ: અસ્તિત્વમાં2પ્રેરણા. મેટ હાર્ડી તેની પત્ની રેબેકા સ્કાય સાથે પ્રો રેસલર્સ વિ ઝોમ્બિઝ નામની ફિલ્મમાં પણ દર્શાવવામાં આવ્યા હતા.\nમેટ હાર્ડી હજુ પણ સારા મિત્ર શેન હેલ્મ્સ સાથે ઓમેગા ચેમ્પિયનશિપ રેસલિંગના સહ-માલિક તરીકે કામ કરે છે, જે વ્યાવસાયિક કુસ્તીના ચાહકોને હરિકેન/ગ્રેગરી હેલ્મ્સ તરીકે ઓળખાય છે.\nઅહીં હાર્ડીની ભૂતપૂર્વ ગર્લફ્રેન્ડ લીટા, ભાઈ જેફ હાર્ડી અને હરીફો એબીસ અને એથન કાર્ટર III ની નેટવર્થના આંકડા છે.\nજેફ હાર્ડી $ 12 મિલિયન ડોલર\nભરોસો $ 8 મિલિયન ડોલર\nપાતાળ $ 4.5 મિલિયન ડોલર\nએથન કાર્ટર III $ 1.3 મિલિયન ડોલર\nતાજેતરના WWE સમાચાર, જીવંત કવરેજ અને અફવાઓ માટે અમારા Sportskeeda WWE વિભાગની મુલાકાત લો. ઉપરાંત જો તમે WWE લાઇવ ઇવેન્ટમાં ભાગ લઈ રહ્યા હોવ અથવા અમારા માટે ન્યૂઝ ટિપ હોય તો અમને ફાઇટક્લબ (at) sportskeeda (dot) com પર ઇમેઇલ મોકલો.\nપોતાને સારું લાગે તે માટે અન્યને નીચે મૂકવા વિશેના અવતરણ\nમારે તેને બીજી તક આપવી જોઈએ?\nકેવી રીતે દેખાવું અને સેક્સી લાગે છે\nજે લોકો તેમની સમસ્યાઓથી ભાગી જાય છે\nલોકો આટલા અણઘડ કેમ છે?\nમિક ફોલીએ કાન કેવી રીતે ગુમાવ્યો?


ipl 2022 virat kohli and rcb both not won ipl title - ચેમ્પિયન બનવાનું વિરાટ કોહલીનું સપનું ફરી રોળાયું – News18 Gujarati\nHome » photogallery » sport » IPL 2022 RR VS RCB VIRAT KOHLI AND RCB BOTH NOT WON IPL TITLE AG\nRR vs RCB - આઇપીએલમાં RCB ની ટીમ અત્યાર સુધીમાં7કેપ્ટનને અજમાવી ચૂક્યું છે પરંતુ કોઈ તેને ચેમ્પિયન બનાવી શક્યું નથી\n| May 28, 2022, 10:56 IST\nવિરાટ કોહલી અત્યાર સુધી એક ખેલાડી તરીકે IPLનું ટાઇટલ જીતી શક્યો નથી. તે શરૂઆતથી જ આરસીબીનો ભાગ છે અને ટીમ અત્યાર સુધી ટાઈટલ જીતવામાં સફળ રહી નથી. RCBની ટીમ T20 લીગની સતત ત્રીજી સિઝનમાં પ્લેઓફમાં પહોંચી હતી ચેમ્પિયન બનવા સફળ રહી નથી.\nટી-20 લીગના ઈતિહાસમાં RCB ટીમે સૌથી વધુ પૈસા ખેલાડીઓને ખરીદવામાં ખર્ચ્યા છે. તેણે અત્યાર સુધીમાં લગભગ 910 કરોડ રૂપિયાનો ખર્ચ કર્યો છે. તો બીજી તરફ કોહલીને પગાર તરીકે લગભગ 158 કરોડ રૂપિયા મળ્યા છે. પરંતુ ટીમ અને કોહલી બંનેનું આઈપીએલ જીતવાનું સપનું હજુ અધુરું રહી ગયું છે.\nવિરાટ કોહલીએ ટી-20 લીગની વર્તમાન સિઝન પહેલા ટીમની કેપ્ટનશિપ છોડી દીધી હતી. આ પછી ટીમે તેને 15 કરોડ રૂપિયામાં રિટેન કર્યો હતો. ફાફ ડુ પ્લેસિસને ટીમની કમાન સોંપવામાં આવી હતી. લીગ રાઉન્ડ બાદ ટીમ ટેબલમાં ચોથા નંબરે હતી. આ પછી તેણે એલિમિનેટરની મેચમાં લખનઉ સુપર જાયન્ટ્સને હરાવ્યું હતું.\nટીમ અજમાવી ચૂકી છે7કેપ્ટન - આઇપીએલમાં RCB ટીમના ઈતિહાસની વાત કરીએ તો તે RCB અત્યાર સુધીમાં7કેપ્ટનને અજમાવી ચૂક્યું છે. પરંતુ કોઈ તેને જીત અપાવી શક્યું નથી. કોહલી અને ડુ પ્લેસિસ ઉપરાંત અનિલ કુંબલે, ડેનિયલ વેટ્ટોરી, રાહુલ દ્રવિડ, કેવિન પીટરસન અને શેન વોટસન પણ કમાન સંભાળી ચુક્યા છે અને બધા નિષ્ફળ ગયા છે.\nIPL 2022ની ફાઇનલમાં 29મી મે એ રાજસ્થાન રોયલ્સનો મુકાબલો ગુજરાત ટાઇટન્સ સામે થશે. હાર્દિક પંડ્યાના નેતૃત્વમાં ગુજરાતે પ્રથમ સિઝનમાં શાનદાર પ્રદર્શન કર્યું છે. આવી સ્થિતિમાં તેની નજર પ્રથમ ટાઈટલને પોતાના નામે કરવા પર રહેશે. બીજી તરફ રાજસ્થાનની ટીમ 2008ની પોતાની જીતનું પુનરાવર્તન કરવા માંગે છે. ક્રિકેટ પ્રશંસકોમાં પણ ફાઇનલ મુકાબલાને લઇને અનેરો ઉત્સાહ છે અને સૌની નજર આ ખાસ મેચ પર રહેશે.


Husband ends life after harassment by Wife in Rajkot - રાજકોટમાં પત્નીના ત્રાસથી પતિનો આપઘાત – News18 Gujarati\nસાસરિયા અને પત્નીના ત્રાસથી યુવકનો આપઘાત\nRajkot suicide case: છેલ્લા ઘણા સમયથી કિશનને તેની પત્ની સાળો તેમજ સાસુ-સસરા સહિતના લોકો યેનકેન પ્રકારે હેરાન પરેશાન કરતા હોવાનું જાણવા મળ્યું છે.\nLast Updated : June 01, 2022, 20:24 IST\nરાજકોટ: સામાન્ય રીતે આપણે ત્યાં પતિ તેમજ સાસરિયાઓના ત્રાસ (Harassment)થી પત્ની આપઘાત કરી લેતી હોય પ્રકારના બનાવો બનતા હોવાનું સામે આવે છે. પરંતુ રાજકોટ શહેરમાં ઉલટી ગંગા સમાન કિસ્સો સામે આવ્યો છે. રાજકોટ શહેરમાં પત્ની તેમજ સાસરિયાઓના ત્રાસથી કંટાળીને પતિએ ગળાફાંસો (Suicide) ખાઈ જિંદગી ટૂંકાવી હોવાનો બનાવ સામે આવ્યો છે. સમગ્ર મામલે સ્થાનિક પોલીસ દ્વારા મૃતકની પત્ની, સાળા તેમજ સસરા અને સાસુ વિરુદ્ધ ગુનો નોંધી વધુ તપાસ હાથ ધરી છે. આ મામલે ફરિયાદ નોંધાતાની સાથે જ કુવાડવા પોલીસે તમામ લોકોને શોધખોળ શરૂ કરી હોવાનું જાણવા મળી રહ્યું છે. રાજકોટમાં છાશવારે હત્યા, આત્મહત્યા, હુમલા સહિતના બનાવો બનતા રહે છે. તાજેતરમાં રાજકોટમાં નવા પોલીસ કમિશનરે ચાર્જ સંભાળ્યો છે ત્યારે લોકો આશા રાખી રહ્યા છે કે ગુનાખોરીના બનાવો ઓછા થશે.\nગળેફાંસો ખાઈને આપઘાત કર્યો\nપ્રાપ્ત માહિતી અનુસાર રાજકોટ શહેરના કુવાડવા રોડ પર આવેલા રંગીલા સોસાયટીમાં કિશન દીપકભાઈ સોલંકી નામના યુવાને ઘરે ગળાફાંસો ખાઇ લીધાનો બનાવ સામે આવ્યો હતો. સમગ્ર મામલાની જાણ પરિવારને થતાં પરિવારે બેભાન હાલતમાં કિશન સોલંકી નીચે ઉતારી 108 ઈમરજન્સી સેવાને જાણ કરી હતી.\nતાત્કાલિક અસરથી 108ની ટીમ ઘટના સ્થળે દોડી ગઈ હતી. ઘટનાસ્થળ પર પહોંચેલી 108ની ટીમે કિશનને મૃત જાહેર કર્યો હતો. સમગ્ર મામલાની જાણ પોલીસને થતાં કુવાડવા પોલીસનો સ્ટાફ પણ ઘટના સ્થળે દોડી આવ્યો હતો. ત્યારબાદ જરૂરી પંચનામાની કાર્યવાહી પૂર્ણ કર્યા બાદ મૃતકની લાશને પોસ્ટમોર્ટમ અર્થે ખસેડી હતી.\nઆ પણ વાંચો: વડોદરામાં જીવદયા પ્રેમીઓએ 30-40 બકરાને બલિ ચઢતા બચાવ્યા\nપત્ની, સાળો પરેશાન કરતા હતા\nઆ પણ વાંચો: જમાદારને પાસપોર્ટ માટે લાંચ માંગવી ભારે પડી\nકુવાડવા પોલીસે શરૂ કરી તપાસ\nપોલીસની પ્રાથમિક તપાસમાં કિશન બે ભાઇ અને એક બહેનમાં વચેટનો હોવાનું સામે આવ્યું છે. સમગ્ર મામલે કિશનને આપઘાત માટે મજબૂર કરનાર સાસરિયાઓ સામે કિશનના પરિવારે ફરિયાદ નોંધાવી છે. કુવાડવા પોલીસે ફરિયાદ નોંધાતાની સાથે જ તમામ લોકોને શોધખોળ શરૂ કરી હોવાનું જાણવા મળી રહ્યું છે.


પેટ્રોલ ફરી થશે સસ્તું અને ડીઝલમાં પણ થશે ઘટાડો,જાણો ક્યારે થશે અને શું હશે ભાવ... - Daily Gujarati News\nજેમ-જેમ નવું વર્ષ નજીક આવી રહ્યું છે પેટ્રોલ અને ડીઝલના ભાવમાં ઘટાડો ચાલુ છે. ઈન્ટરનેશનલ માર્કેટમાં ક્રૂડ ઓઈલના ભાવ ઘટવાથી સ્થાનિક બજારમાં ક્રૂડ ઓઈલના ભાવ ઘટવાનો દૌર યથાવત છે. બે દિવસ બાદ ગુરૂવારે પેટ્રોલના ભાવમાં ફરી ઘટાડો થયો છે. તો બીજી તરફ ડીઝલમાં ત્રણ દિવસ બાદ ઘટાડો થયો છે. આગામી દિવસોમાં પેટ્રોલ અને ડીઝલના ભાવમાં પણ ઘટાડાની આશા વ્યક્ત કરવામાં આવી રહી છે. ગુરૂવારે સવારે પેટ્રોલમાં5પૈસા અને ડીઝલના ભાવમાં7પૈસા પ્રતિ લીટરનો ઘટાડો નોંધાયો છે. આ સાથે જ દિલ્હીમાં પેટ્રોલ 69.74 રૂપિયા પ્રતિ લીટરના સ્તરે પહોંચી ગયું છે. તો બીજી તરફ ડીઝલ 63.76 રૂપિયા પ્રતિ લીટરના સ્તર પર પહોંચી ગયું છે.\nત્રણ દિવસ બાદ ઓછા થયા ડીઝલના ભાવ\nગુરૂવારે સવારે કલકાત્તા, મુંબઇ અને ચેન્નઇમાં પેટ્રોલના ભાવ ક્રમશ: 71.84 રૂપિયા 75.36 રૂપિયા અને 72.36 રૂપિયાના સ્તર પર છે. તો બીજી તરફ ડીઝલના ભાવ કલકત્તા, મુંબઇ અને ચેન્નઇમાં ક્રમશ: 65.51 રૂપિયા, 66.72 રૂપિયા અને 67.31 રૂપિયા પ્રતિ લીટરના સ્તર પર છે. ચારેય શહેરોમાં ડીઝલના ભાવ ત્રણ દિવસ બાદ બદલાયા છે. ગત ત્રણ દિવસથી ડીઝલના ભાવ એક જ સ્તર પર હતા. પેટ્રોલ અને ડીઝલના ભાવમાં નરમાઇથી સામાન્ય માણસ માટે રાહતની આશા વધી છે. તેથી મોંઘવારી દર પણ ઓછી થવાની ઓછી છે.\n1 વર્ષના ન્યૂનતમ સ્તર પર પેટ્રોલ\nપેટ્રોલ પ્રતિ લીટરનો ભાવ ગત એક વર્ષ દરમિયાન સૌથી ઓછો છે. આ પહેલાં 1 જાન્યુઆરી 2018ના રોજ પેટ્રોલની પ્રતિ લીટરની કિંમત 69.97 રૂપિયા હતી. તો બીજી તરફ 1 જાન્યુઆરી 2018ના રોજ કલકત્તામાં પેટ્રોલ 72.72 રૂપિયા પ્રતિ લીટર, મુંબઇમાં 77.87 રૂપિયા પ્રતિ લીટર અને ચેન્નઇમાં 72.53 રૂપિયા પ્રતિ લીટરના સ્તરે હતું. આ ઉપરાંત ડીઝલના ભાવનું આ સ્તર લગભગ9મહિના બાદ જોવા મળ્યું છે. 28 માર્ચ 2018ના રોજ દિલ્હીમાં ડીઝલના ભાવ 63.77 રૂપિયા પ્રતિ લીટર છે. આ દિવસે કલકત્તા, મુંબઇ અને ચેન્નઇમાં ડીઝલના ભાવ ક્રમશ: 66.46 રૂપિયા, 67.91 રૂપિયા અને 67.25 રૂપિયા પ્રતિ લીટર હતો.\nએક લીટર પેટ્રોલમાં 50 ટકા ટેક્સ\nશું તમને ખબર છે કે એક લીટર પેટ્રોલ ખરીદતી વખતે તમે જેટલી કિંમત પેટ્રોલની ચૂકવો છો એટલો જ તમે ટેક્સના રૂપમાં ચૂકવો છે. એટલા માટે પેટ્રોલ આટલું મોંઘુ હોય છે. લોકસભામાં એક પ્રશ્નનો જવાબ આપતાં રાજ્યકક્ષાના નાણા મંત્રી શિવ પ્રતાપ શુક્લાએ જણાવ્યું હતું કે એક લીટર પેટ્રોલ પર ટેક્સ અને ડીલરનું કમિશન ઉમેરીએ તો 96.9 પૈસા થાય છે. જ્યારે પેટ્રોલની સાચી કિંમત ફક્ત 34 રૂપિયા પ્રતિ લીટર છે.\nકેવી રીતે જાણશો પોતાના શહેરમાં પેટ્રોલ ડીઝલનો ભાવ?\nતમારા શહેરમાં દરરોજ પેટ્રોલ અને ડીઝલનો ભાવ જાણવો ખૂબ સરળ છે. તમે તમારા મોબાઇલ ફોનમાં ઇન્ડિયન ઓઇલ એટલે કે IOCL app ડાઉનલોડ કરી શકો છો, જેના પર રોજ તાજા ભાવ અપડેટ થાય છે. આ ઉપરાંત કસ્ટમર કેર મોબાઇલ નંબર દ્વારા “પેટ્રોલ પંપના RSP Dealer Code” લખીને તેને 92249 92249 પર SMS કરી શકો છો. તેના જવાબમાં તમને તે પેટ્રોલ પંપર પેટ્રોલ-ડીઝલના ભાવ ખબર પડી જશે.\nતમે પણ ચેક કરી શકો છો તમારા શહેરમાં શું છે ભાવ\nતમે પણ તમારા શહેરના પેટ્રોલ-ડીઝલના ભાવ જાણવા માટે iocl.com પર જોઇ શકો છો. અહીં બધા શહેરોના કેટલાક કોડ આપવામાં આવ્યા છે 9224992249 પર મેસેજ કરી શહેરની કિંમત ફોન પર જાણી શકો છો\n‘દેવી’: નવ મહિલાઓની વાત રજૂ કરશે\nફોકસવેગન પર થશે કાર્યવાહી જો શુક્રવાર સુધીમાં આટલી રકમ જમા નહિ કરાવે તો:NGT\nNawanagar Time 17/01/2019 17/01/2019